ചലഞ്ചിന് സമയമായി മക്കളേ... ലോക്ഡൗൺ ചിത്രങ്ങളുമായി ഉണ്ണിമുകുന്ദൻ - Unnimukundan lockdown photos - AajTak\nചലഞ്ചിന് സമയമായി മക്കളേ... ലോക്ഡൗൺ ചിത്രങ്ങളുമായി ഉണ്ണിമുകുന്ദൻ\nലോക്ഡൗൺ 1 ന്റെയും ലോക്ഡൗൺ2ന്റെയും ചിത്രങ്ങൾ പങ്കുവച്ചിരിക്കുകയാണ് നടൻ ഉണ്ണി മുകുന്ദൻ.\n(Updated 08 May 2021, 3:55 PM IST)\nസംസ്ഥാനത്ത് വീണ്ടും സമ്പൂർണ ലോക്ഡൗൺ പ്രഖ്യാപിച്ചതോടെ ആളുകൾ വീണ്ടും വീടുകൾക്കുള്ളിലെ നാല് ചുവരുകൾക്കുള്ളിൽ ഒതുങ്ങിയിരിക്കുകയാണ്. വർക്ക് അറ്റ് ഹോമും മറ്റുംകൊണ്ട് ഒരുവിഭാഗ തിരക്കുകളിലായിരിക്കുമ്പോൾ, മറ്റു ചിലർ തങ്ങളുടെ പഴയ കലാവാസനകളും മറ്റും വീണ്ടും പൊടിതട്ടിയെടുക്കാനുള്ള ശ്രമങ്ങളിലാണ്. മറ്റു ചിലരാകട്ടെ കഴിഞ്ഞ വർഷത്തെ ലോക്ഡൗണും ഈ വർഷത്തെ ലോക്ഡൗണും തമ്മിൽ താരതമ്യപ്പെടുത്തുകയും ചെയ്യുന്നു.\nഇപ്പോഴിതാ ലോക്ഡൗൺ 1 ന്റെയും ലോക്ഡൗൺ2ന്റെയും ചിത്രങ്ങൾ പങ്കുവച്ചിരിക്കുകയാണ് നടൻ ഉണ്ണി മുകുന്ദൻ. മീശയും താടിയും ഉള്ള ഫോട്ടോയാണ് ഉണ്ണിമുകുന്ദൻ ലോക്ഡൗൺ ഒന്ന് എന്ന പേരിൽ പങ്കുവച്ചിരിക്കുന്നത്. ലോക്ഡൗൺ രണ്ടിലാകട്ടെ, മീശയും താടിയും വെട്ടി ക്‌ളീൻ ഷേവ് ആയ മുഖവും. താടി വെട്ടണ്ടായിരുന്നു എന്നാണ് ഒരു ആരാധകന്റെ കമന്റ്.\nസെലിബ്രിറ്റികൾ ചെയ്യുന്ന പല കാര്യങ്ങളും അനുകരിക്കപ്പെടുന്ന ഈ കാലത്ത് ഉണ്ണിമുകുന്ദന്റെ ലോക്ഡൗൺ ചിത്രങ്ങൾ ചലഞ്ചായി ആരാധകർ ഏറ്റെടുക്കുമോ എന്നാണ് ഇനി അറിയേണ്ടത്.\nശരീര സംരക്ഷണത്തിന് ഏറെ പ്രാധാന്യം നൽകുന്ന മലയാളത്തിലെ യുവതാരങ്ങളിൽ ഒരാളാണ് ഉണ്ണിമുകുന്ദൻ. പലപ്പോഴും തന്റെ ഫിറ്റ്നസ് ചിത്രങ്ങൾ താരം പങ്കുവയ്ക്കാറുണ്ട്. മേപ്പടിയാൻ എന്ന ചിത്രത്തിനായി ഉണ്ണി 20 കിലോയിലധികം ഭാരം വർധിപ്പിച്ചത് വാർത്തകളിൽ ഇടംപിടിച്ചിരുന്നു. പിന്നാലെ ആ ശരീര ഭാരം കുറച്ച് വീണ്ടും പഴയ രൂപത്തിൽ എത്തിഎത്തും വാർത്തകളിൽ ഇടംപിടിച്ചു. ഇതിന്റെ ചിത്രങ്ങൾ സമൂഹമാധ്യമങ്ങളിൽ ഉണ്ണി പങ്കുവച്ചിട്ടുമുണ്ട്.


കൊവിഡിനെ തുരത്താന് ചാണകവും ഗോമൂത്രവും; കിലോയ്ക്ക് 500 രൂപ, വില്‍പ്പനക്കാരന് അറസ്റ്റില് | man arrested for selling cow urine and dung as covid 19 drug\nകൊവിഡിനെ തുരത്താന് ചാണകവും ഗോമൂത്രവും; കിലോയ്ക്ക് 500 രൂപ, വില്‍പ്പനക്കാരന് അറസ്റ്റില്\nWest Bengal, First Published 17, Mar 2020, 7:14 PM IST\nകൊവിഡ് 19നെതിരെയുള്ള മരുന്നാണെന്ന പേരില് ചാണകവും ഗോമൂത്രവും വില്‍പ്പന നടത്തിയയാള് അറസ്റ്റില്.\nകൊല്‍ക്കത്ത: കൊവിഡ് 19നെ പ്രതിരോധിക്കാനുള്ള മരുന്നെന്ന വ്യാജേന ചാണകവും ഗോമൂത്രവും വില്‍പ്പന നടത്തിയയാള് അറസ്റ്റില്. പശ്ചിമ ബംഗാളിലെ ഡാംകുനിയിലാണ് മാബുദ് അലിയെന്ന ക്ഷീര കര്‍ഷകന് കൊവിഡ് പ്രതിരോധ മരുന്നെന്ന പേരില് ചാണകവും ഗോമൂത്രവും കച്ചവടമാക്കിയത്. മതവികാരം വ്രണപ്പെടുത്തിയതും വഞ്ചനാക്കുറ്റവും ചുമത്തിയാണ് ഇയാളെ അറസ്റ്റ് ചെയ്തത്.\nഗോമൂത്രത്തിന് ഒരു ലിറ്ററിന് 500 രൂപയും ചാണകത്തിന് ഒരു കിലോയ്ക്ക് 500 രൂപയുമാണ് മാബുദ് അലി വിറ്റത്. ദില്ലി-കൊല്‍ക്കത്ത റോഡിലാണ് ഇയാള് ദേശീയ പാതക്കരികില് ചാണകവും ഗോമൂത്രവും വില്‍പ്പനയ്ക്ക് വെച്ചത്. മാര്‍ച്ച് 14ന് നടന്ന ഹിന്ദുമഹാസഭയുടെ ഗോമൂത്ര പാര്‍ട്ടിയില് നിന്നാണ് തനിക്ക് ഈ ഐഡിയ ലഭിച്ചതെന്നാണ് അലി പറയുന്നത്. 'ഗോമൂത്രം കുടിക്കൂ, കൊറോണയില് നിന്ന് രക്ഷപ്പെടൂ' എന്നാണ് അലിയുടെ പരസ്യവാചകം.\n'എനിക്ക് രണ്ട് പശുക്കളാണുള്ളത്. ഒരെണ്ണം ഇന്ത്യന് പശുവും മറ്റേത് ജഴ്സി പശുവും. പാല് വിറ്റാണ് ഉപജീവനമാര്‍ഗം കണ്ടെത്തുന്നത്. ഗോമൂത്രസംഗമം ടിവിയില് കണ്ടതിന് ശേഷം ഗോമൂത്രവും ചാണകവും ഉപയോഗിച്ച് കൂടുതല് പണമുണ്ടാക്കാന് സാധിക്കുമെന്ന് തിരിച്ചറിയുകയായിരുന്നു'- അലി വാര്‍ത്താ ഏജന്‍സിയായ ഐഎഎന്‍എസിനോട് പറഞ്ഞു. ജഴ്സി പശുവിന്‍റെ ചാണകം ഇയാള് 300 രൂപയ്ക്കാണ് വിറ്റിരുന്നത്. ഇന്ത്യന് പശുവിന്‍റെ അത്ര ശുദ്ധമായ ഇനമല്ല ജഴ്സി പശുവെന്നാണ് ഇയാള് പറയുന്നത്.\nകൊവിഡിനെതിരെ ലോക്ക് ഡൗണ് മാത്രമാണ് പോംവഴി, വീട്ടിലിരിക്കൂ, സുരക്ഷിതരാകൂ : രാജീവ് ചന്ദ്രശേഖര് എംപി\nകൊവിഡ് 19 നെതിരായ പോരാട്ടത്തിന് ശക്തി പകരും, ഒമര് അബ്ദുള്ള സ്വീകരിച്ച നിലപാടിന് പ്രധാനമന്ത്രിയുടെ പ്രശംസ\nലോക്ക് ഡൗണ് കാലത്ത് മദ്യം കിട്ടാന് എന്തുചെയ്യും; ഓൺലൈൻ വഴി ശ്രമം നടത്തി, നഷ്ടമായത് വന് തുക\nകൊവിഡ്: തെലങ്കാനയില് മരിച്ചയാളുടെ കുടുംബം നിരീക്ഷണത്തില്, മൃതദേഹം സംസ്‌കരിച്ചത് ആരോഗ്യപ്രവര്‍ത്തകര്\nഉത്തര്‍പ്രദേശില് കുട്ടികളെയടക്കം ഒന്നിച്ചിരുത്തി കൂട്ട സാനിറ്റൈസേഷന്;പ്രതിഷേധം വ്യാപകം


ദേശീയതലത്തിൽ എൻഡിഎയുടെ തേരോട്ടം; യുപിയിൽ മഹാസഖ്യം തകർന്നടിഞ്ഞു |\nThursday, May 23, 2019 9:59 AM IST\nലക്നോ: ലോക്സഭാ തെരഞ്ഞെടുപ്പിൽ വോട്ടെണ്ണൽ ആദ്യത്തെ ഒന്നര മണിക്കൂർ പിന്നിട്ടപ്പോൾ ഹിന്ദിഹൃദയ ഭൂമിയിൽ എൻഡിഎയുടെ വൻ മുന്നേറ്റം. യുപിയിൽ മഹാസഖ്യം തകർന്നടിഞ്ഞു. എൻഡിഎയുടെ ലീഡ് നില 272 എന്ന കേവല ഭൂരിപക്ഷവും കടന്ന് 301 സീറ്റിൽ എത്തിയിരിക്കുകയാണ്.\nയുപിയിൽ ഒന്നിച്ചു മത്സരിച്ച എസ്പി-ബിഎസ്പി സഖ്യം വൻ തിരിച്ചടിയാണ് നേരിട്ടിരിക്കുന്നത്. 17 സീറ്റിൽ മാത്രമാണ് അവർക്ക് മുന്നിട്ടു നിൽക്കാൻ സാധിച്ചത്. കോൺഗ്രസ് ഇവിടെ അഞ്ചു സീറ്റിൽ ലീഡ് ചെയ്യുന്നുണ്ട്. കോൺഗ്രസ് അധ്യക്ഷൻ രാഹുൽ ഗാന്ധി അമേത്തിയിൽ ആദ്യം പിന്നിൽ പോയെങ്കിലും പിന്നീട് ലീഡ് തിരിച്ചുപിടിച്ചു.\nഎക്സിറ്റ് പോൾ ഫലങ്ങൾ പുറത്തുവന്നപ്പോൾ മഹാസഖ്യം യുപിയിൽ വൻ മുന്നേറ്റം നടത്തുമെന്നായിരുന്നു വിലയിരുത്തലുകൾ. എന്നാൽ ആ പ്രതീക്ഷകൾ പാടേ തെറ്റിക്കുന്ന മുന്നേറ്റമാണ് വോട്ടെണ്ണലിൽ ബിജെപി നടത്തിയത്.\n2014ലെ തെരഞ്ഞെടുപ്പിൽ മതേതര മുന്നണികളുടെ ചേരിതിരിഞ്ഞുള്ള മത്സരത്തിൽ ബിജെപി നേട്ടം കൊയ്തിരുന്നു. ഈ പാഠം ഉൾക്കൊണ്ടാണ് തെരഞ്ഞെടുപ്പ് സഖ്യത്തിലേക്ക് നീങ്ങാൻ ഇരുപാർട്ടികളും തയ്യാറായത്. എന്നാൽ ഈ സഖ്യത്തെ ജനം ഇപ്പോൾ തള്ളിയിരിക്കുകയാണ്.\nകൊച്ചി: മരടിൽ നിയമം ലംഘിച്ചു ഫ്ളാറ്റുകൾ നിർമിക്കാൻ അനുമതി നൽകിയ കേസിൽ മൂന്നുപേർ ക്രൈംബ്രാഞ്ച് കസ്റ്റ...


കേന്ദ്രത്തിൽനിന്ന് നീതി ലഭിക്കില്ല: പഞ്ചാബ് | National | Deshabhimani | Tuesday Jan 11, 2022\nഅഭിഭാഷകർക്ക് അജ്ഞാതരുടെ ഭീഷണി\nകേന്ദ്രത്തിൽനിന്ന് നീതി ലഭിക്കില്ല: പഞ്ചാബ്\nകേന്ദ്രത്തിൽനിന്ന് നീതി ലഭിക്കില്ലെന്നും കോടതി സ്വതന്ത്രമായ അന്വേഷണം പ്രഖ്യാപിക്കണമെന്നും പഞ്ചാബ് സർക്കാരിനായി അഡ്വക്കറ്റ് ജനറൽ ഡി എസ് പട്‌വാലിയ സുപ്രീംകോടതിയിൽ ആവശ്യപ്പെട്ടു. ചീഫ്‌സെക്രട്ടറിയും ഡിജിപിയും അടക്കം ഏഴ് ഉദ്യോഗസ്ഥരോട് 24 മണിക്കൂറിനുള്ളിൽ മറുപടി നൽകാൻ ആവശ്യപ്പെട്ടാണ് കേന്ദ്രം നോട്ടീസ് അയച്ചിരിക്കുന്നത്. ഇതിനുപിന്നിൽ രാഷ്ട്രീയമുണ്ട്. സംസ്ഥാനത്തിന് പറയാനുള്ളത് നീതിയുക്തമായി കേൾക്കണം. സംസ്ഥാനത്തെ ഉദ്യോഗസ്ഥർക്ക് വീഴ്‌ചയുണ്ടെങ്കിൽ നടപടിയാകാം. എന്നാൽ, അതിന് മുമ്പായി സത്യസന്ധമായ അന്വേഷണമുണ്ടാകണം–- പട്‌വാലിയ പറഞ്ഞു.\nപഞ്ചാബിൽ പ്രധാനമന്ത്രിയുടെ സുരക്ഷയിൽ പാളിച്ചയുണ്ടായെന്ന ആരോപണവുമായി ബന്ധപ്പെട്ട ഹർജി പരിഗണിക്കവെയാണ് പട്‌വാലിയ ഇക്കാര്യം ചൂണ്ടിക്കാട്ടിയത്. എന്നാൽ, വീഴ്‌ച വരുത്തിയ ഉദ്യോഗസ്ഥരെ സംസ്ഥാന സർക്കാർ സംരക്ഷിക്കുന്നത് ഗുരുതരമായ വിഷയമാണെന്ന് സോളിസിറ്റർ ജനറൽ തുഷാർ മെഹ്‌ത വാദിച്ചു. സുരക്ഷാവീഴ്‌ചയും പ്രോട്ടോകോൾ ലംഘനവും സംഭവിച്ചു. വേഗത്തിലുള്ള നടപടിയാണ് വേണ്ടത്.\nപ്രധാനമന്ത്രിയുടെ പര്യടനപരിപാടി കൃത്യമായി അറിയിച്ചിരുന്നു. കാലാവസ്ഥ മോശമായതിനാൽ റോഡുമാർഗം പ്രധാനമന്ത്രി പോയേക്കാമെന്നും അറിയിച്ചു. റിഹേഴ്‌സലും ഉണ്ടായി. എന്നാൽ, പ്രതിഷേധക്കാർ 150 മീറ്റർ അടുത്തുവരെയെത്തി–- മെഹ്‌ത പറഞ്ഞു.\nപ്രധാനമന്ത്രിയുടെ സുരക്ഷാവീഴ്‌ചയുമായി ബന്ധപ്പെട്ട് കേസ് സുപ്രീംകോടതി പരിഗണിക്കരുതെന്ന ഭീഷണിയുമായി സുപ്രീംകോടതി അഭിഭാഷകർക്ക് അജ്ഞത ഫോൺവിളി.\nതിങ്കളാഴ്‌ച കേസ് പരിഗണിക്കുന്നതിനുമുമ്പായാണ് യുഎസ്‌എയിലുള്ള ‘സിഖ്‌സ് ഫോർ ജസ്റ്റിസ്’ എന്ന സംഘടനയുടെ ജനറൽ കോൺസലാണെന്ന് അവകാശപ്പെട്ടാണ് ഫോൺവിളി എത്തിയത്. പഞ്ചാബിൽ പ്രധാനമന്ത്രിയുടെ വാഹനവ്യൂഹം തടഞ്ഞത് ‘സിഖ്‌സ് ഫോർ ജസ്റ്റിസ്’ ആണെന്നും വിളിച്ചയാൾ അവകാശപ്പെട്ടു. യുകെയിലെ നമ്പരിൽനിന്നാണ് വിളി എത്തിയതെന്നും റെക്കോഡ് ചെയ്‌ത സംഭാഷണമായിരുന്നെന്നും അഭിഭാഷകർ പറഞ്ഞു.


'കോൾഡ് കേസ്' ജൂൺ 30ന് ആമസോണിൽ -\nHome Cinema ‘കോൾഡ് കേസ്’ ജൂൺ 30ന് ആമസോണിൽ\nകൊവിഡ് വ്യാപനത്തിന്റെ പശ്ചാത്തലത്തിൽ തിയേറ്ററുകൾ അടഞ്ഞുകിടക്കുന്നത് തുടരുകയാണ്. രോഗബാധ ഇനിയും നിയന്ത്രണവിധേയമാകാത്ത സാഹചര്യത്തിൽ പൃഥ്വിരാജ് നായകനാകുന്ന കോൾഡ് കേസ് ഒടിടി റിലീസായി തിയേറ്ററുകളിലേക്ക് എത്തുമെന്ന് നിർമാതാവ് അറിയിച്ചിരുന്നു. ഇപ്പോഴിതാ, ആമസോണിലൂടെ ചിത്രം റിലീസിന് ഒരുങ്ങുകയാണ്. ജൂൺ 30നാണ് ചിത്രം റിലീസ് ചെയ്യുന്നത്.\nപൃഥ്വിരാജ് നായകനാകുന്ന ചിത്രമാണ് ‘കോള്‍ഡ് കേസ്’. ചിത്രത്തിൽ എസിപി സത്യജിത് എന്ന കഥാപാത്രമായാണ് പൃഥ്വിരാജ് എത്തുന്നത്. തനു ബാലക്ക് ആണ് ചിത്രത്തിന്റെ സംവിധാനം നിര്‍വഹിക്കുന്നത്. ഒരു യഥാര്‍ത്ഥ സംഭവത്തില് നിന്നും പ്രചോദനം ഉള്‍ക്കൊണ്ടുകൊണ്ടാണ് ചിത്രം ഒരുക്കുന്നത് എന്നാണ് സൂചന. അദിതി ബാലനാണ് ചിത്രത്തില് നായികാ കഥാപാത്രമായെത്തുന്നത്. ഗിരീഷ് ഗംഗാധരനും ജോമോന് ടി ജോണും ചേര്‍ന്നാണ് ചിത്രത്തിന്റെ ഛായാഗ്രഹം നിര്‍വഹിക്കുന്നത്. ആന്റോ ജോസഫ്, ജോമോന് ടി ജോണ്, ഷമീര് മുഹമ്മദ് എന്നിവര് ചേര്‍ന്നാണ് ചിത്രത്തിന്റെ നിര്‍മാണം.\nRead More: ‘നസ്രിയ ഇല്ലായിരുന്നെങ്കിൽ എന്റെ ജീവിതം എന്താകുമായിരുന്നു എന്ന് ഓർക്കുകയാണ്’- ഹൃദ്യമായ കുറിപ്പുമായി ഫഹദ് ഫാസിൽ\nസത്യം, മുംബൈ പോലീസ്, ടമാർ പടാർ, മെമ്മറീസ് എന്നീ ചിത്രങ്ങൾക്ക് ശേഷം പൃഥ്വിരാജ് വേഷമിടുന്ന ചിത്രമാണ് കോൾഡ് കേസ്. അതേസമയം ഡിജോ ജോസ് ആന്റണി സംവിധാനം ചെയ്യുന്ന ‘ജനഗണമന’ എന്ന സിനിമയാണ് പൃഥ്വിരാജിന്റേതായി അണിയറയിൽ ഒരുങ്ങുന്നത്. പൃഥ്വിരാജ് അഭിഭാഷകന്റെ വേഷത്തിലെത്തുന്ന ചിത്രമാണ് ‘ജനഗണമന’. ‘ഡ്രൈവിംഗ് ലൈസൻസി’ന് ശേഷം പൃഥ്വിരാജ് സുകുമാരനും സുരാജ് വെഞ്ഞാറമൂടും ഒന്നിക്കുന്ന ചിത്രം കൂടിയാണിത്. ‘ക്വീൻ’ എന്ന ചിത്രത്തിന് ശേഷം ഡിജോ ജോസ് സംവിധാനം ചെയ്യുന്ന ചിത്രമാണ് ‘ജനഗണമന’.\nStory highlights- cold case release date announced


Emalayalee.com - നെവാഡ പ്രൈമറി ഇന്ന്; വിജയം തുടരാന് റോംനി; പുഷ്അപ്പില് മിഷേലിനെ തോല്‍പ്പിക്കാനാവില്ല മക്കളെ...; ഇന്ത്യക്കാരന് പ്രീത് ഭരാര ടൈമിന്റെ മുഖചിത്രത്തില്\nനെവാഡ പ്രൈമറി ഇന്ന്; വിജയം തുടരാന് റോംനി; പുഷ്അപ്പില് മിഷേലിനെ തോല്‍പ്പിക്കാനാവില്ല മക്കളെ...; ഇന്ത്യക്കാരന് പ്രീത് ഭരാര ടൈമിന്റെ മുഖചിത്രത്തില്\nനെവാഡ: യുഎസ് പ്രസിഡന്റ് തെരഞ്ഞെടുപ്പില് മത്സരിക്കുന്നതിനുള്ള റിപ്പബ്ലിക്കന് സ്ഥനാര്‍ഥിയെ കണ്‌ടെത്തുന്നതിനായി നെവാഡയില് ഇന്ന് പ്രൈമറി വോട്ടെടുപ്പ് നടക്കും. ഫ്‌ളോറിഡയിലെ വിജയത്തിളക്കവുമായെത്തുന്ന മുന് മാസാച്യുസെറ്റ്‌സ് ഗവര്‍ണര് മിറ്റ് റോംനി തന്നെയാണ് നെവാഡയിലും അഭിപ്രായ സര്‍വെകളിലെല്ലാം മുന്നിലെത്തിയിരിക്കുന്നത്. ഏറ്റവും പുതിയ സര്‍വെ അനുസരിച്ച് തൊട്ടടുത്ത എതിരാളി മുന് ഹൗസ് സെനറ്റര് ന്യൂട്ട് ഗിന്‍ഗ്രിച്ചിനെക്കാള് ഇരട്ടിയിലധികം റിപ്പബ്ലിക്കന് വോട്ടര്‍മാരുടെ പിന്തുണയാണ് നെവാഡയില് റോംനിയ്ക്കുള്ളത്.\n50 ശതമാനം പിന്തുണ ഉറപ്പാക്കി റോംനി മുന്നേറ്റം തുടരുമ്പോള് സൗത്ത് കരോലീന പ്രൈമറിയില് അട്ടിമറി വിജയം നേടിയ ഗിന്‍ഗ്രിച്ചിന് 25 ശതമാനം വോട്ടര്‍മാരുടെ പിന്തുണ മാത്രമെ ഉറപ്പാക്കാനായിട്ടുള്ളൂ. 15 ശതമാനം പിന്തുണ ഉറപ്പാക്കിയ റോണ് പോള് മൂന്നാമതും എട്ടു ശതമാനം പിന്തുണ മാത്രമുള്ള റിക് സാന്റോറം നാലാമതുമാണ്.\nപുഷ്അപ്പില് മിഷേലിനെ തോല്‍പ്പിക്കാനാവില്ല മക്കളെ...\nലോസ് ഏയ്ഞ്ചല്‍സ്: ആരോഗ്യപ്രദ ഭക്ഷണക്രമവും ശാരീരിക ഫിറ്റ്‌നസും പ്രോത്സാഹിപ്പിച്ചുകൊണ്ടിരിക്കുന്ന മിഷേല് ഒബാമ പുഷ്അപ് വെല്ലുവിളി ഏറ്റെടുത്ത് എതിരാളിയെ തോല്പിച്ചു. ടെലിവിഷന് പരിപാടിക്കിടെ അവതാരക എല്ലന് ഡിജെനര്‍സ് ആണ് മിഷേലിനെ വെല്ലുവിളിച്ചത്.\n25 പുഷ്അപ് തികച്ച് എല്ലനെ മിഷേല് തോല്പിച്ചു. ബുധനാഴ്ച പരിപാടി റെക്കോര്‍ഡ് ചെയ്യുന്നതിനിടെയായിരുന്നു ഇത്. യുഎസ് പ്രഥമവനിതയുടെ ആരോഗ്യക്ഷമതയ്ക്ക് സ്റ്റുഡിയോയിലെ കാഴ്ചക്കാര് സാക്ഷ്യംവഹിച്ചു. അമ്പത്തിനാലിലെത്തിനില്‍ക്കുന്ന താന് 48 വയസ് മാത്രം പ്രായമുള്ള മിഷേലിനെ തോല്പിക്കുന്നത് ശരിയല്ലെന്നു തോന്നിയതുകൊണ്ടു മത്സരം വിട്ടുകൊടുക്കുകയായിരുന്നുവെന്ന് എല്ലന് തമാശയായി പ്രതികരിച്ചു.\nഇന്ത്യക്കാരന് പ്രീത് ഭരാര ടൈമിന്റെ മുഖചിത്രത്തില്\nവാഷിംഗ്ടണ്: യുഎസ് സാമ്പത്തിക ആസ്ഥാനമായ വോള്‍സ്ട്രീറ്റിലെ അഴിമതിക്കും ക്രമക്കേടിനും എതിരേ കുരിശുയുദ്ധം നടത്തുന്ന ഇന്ത്യന് വംശജനായ അഭിഭാഷകന് പ്രീത് ഭരാരയാണ് ഇത്തവണ ടൈം വാരികയുടെ മുഖചിത്രം. ന്യൂയോര്‍ക്കിലെ തെക്കന് ജില്ലയുടെ യുഎസ് അറ്റോര്‍ണിയാണ് ഇദ്ദേഹം. സാമ്പത്തികലോകത്തിലെ പല പ്രമുഖരെയും പ്രീത് വീഴ്ത്തിയിട്ടുണെ്ടന്നു ബില് സപോരിതോയും മാസിമോ കലാബ്രേസിയും എഴുതിയ കവര് സ്റ്റോറിയില് വ്യക്തമാക്കുന്നു.\nഇന്ത്യയിലെ ഫിറോസ്പുരില് ജനിച്ച പ്രീത് ന്യൂജഴ്‌സിയിലാണു വളര്‍ന്നത്. ഹാര്‍വാര്‍ഡില്‍നിന്നു ബിരുദം നേടി. ന്യൂയോര്‍ക്കിലൈ തെക്കന് ജില്ലയുടെ യുഎസ് അറ്റോര്‍ണിയായി പ്രസിഡന്റ് ഒബാമയാണ് അദ്ദേഹത്തെ നോമിനേറ്റു ചെയ്തത്. 2009 ഓഗസ്റ്റ് 13ന് സത്യപ്രതിജ്ഞ ചെയ്തു.\nഏപ്രിലില് ഇസ്രയേല് ഇറാനെ ആക്രമിക്കുമെന്ന് പനേറ്റ\nവാഷിംഗ്ടണ്: ഇറാനെതിരേ സൈനികാക്രമണത്തിന് ഇസ്രയേല് ഒരുങ്ങുന്നതായി സൂചന. ഏപ്രില് മാസത്തോടെ ആക്രമണം നടക്കാന് സാധ്യതയുണെ്ടന്നു യുഎസ് പ്രതിരോധ സെക്രട്ടറി ലിയോണ് പനേറ്റ കരുതുന്നതായി വാഷിംഗ്ടണ് പോസ്റ്റ് റിപ്പോര്‍ട്ടു ചെയ്തു.\nവൈകാതെ ഇറാന് അണ്വായുധ നിര്‍മാണശേഷി കൈവരിക്കുമെന്നാണ് ഇസ്രേലികള് കരുതുന്നത്. ഇതിനാവശ്യമായ സമ്പുഷ്ട യുറേനിയം അവര് ഭൂഗര്‍ഭ നിലയത്തില് ശേഖരിച്ചുവരികയാണ്. അണ്വായുധശേഷി കൈവരിച്ചാല് പിന്നെ യുഎസിനു മാത്രമേ സൈനികമായി അവരെ നേരിടാനാവുകയുള്ളു. ഈ സാഹചര്യത്തില് ഏപ്രിലിനും ജൂണിനും ഇടയ്ക്ക് ആക്രമണം നടത്താനാണ് ഇസ്രേലികള് തയാറെടുക്കുന്നതെന്ന് വാഷിംഗ്ടണ് പോസ്റ്റിലെ കോളം എഴുത്തുകാരന് ഡേവിഡ് ഇഗ്നേഷ്യസ് ചൂണ്ടിക്കാട്ടി. ഇസ്രേലി ആക്രമണ സാധ്യത വര്‍ധിച്ചെന്ന് പനേറ്റ കരുതുന്നതായി ഒബാമ ഭരണകൂടത്തിലെ ചില ഉദ്യോഗസ്ഥരും പറഞ്ഞു.\nഇസ്രയേലും അമേരിക്കയും ചേര്‍ന്നു നടത്താന് നിശ്ചയിച്ചിരുന്ന സൈനികാഭ്യാസ പ്രകടനം മാറ്റിവച്ചത് ഇറാനെതിരേയുള്ള ആക്രമണം ആസന്നമാണെന്നതിന്റെ സൂചനയാണെന്നു വാഷിംഗ്ടണ് പോസ്റ്റ് പറഞ്ഞു. 6000 മൈല് സഞ്ചരിച്ച് അമേരിക്കയില് ചെന്നെത്താന് കഴിവുള്ള മിസൈല് ഇറാന് വികസിപ്പിച്ചു വരുന്നതായി സൂചനയുണെ്ടന്ന് ഇസ്രേലി ഉപപ്രധാനമന്ത്രി മോഷെ യാലോണ് വ്യക്തമാക്കി.\nഇതേസമയം, ഇസ്രയേല് എന്ന അര്‍ബുദം വെട്ടിനീക്കുമെന്ന് ഇറാന്റെ പരമോന്നത നേതാവ് അയത്തൊള്ളാ അലി ഖമേനി മുന്നറിയിപ്പു നല്‍കി. ഇസ്രയേലിന് എതിരേ പ്രവര്‍ത്തിക്കുന്ന ഗ്രൂപ്പുകള്‍ക്കും രാജ്യങ്ങള്‍ക്കും എല്ലാ സഹായവും നല്‍കും. അമേരിക്കയ്ക്കും പാശ്ചാത്യരാജ്യങ്ങള്‍ക്കുമെതിരേ ഇറാന് വിപ്‌ളവ വാര്‍ഷികത്തില് നടത്തിയ ടിവി പ്രസംഗത്തില് ഖമേനി ആഞ്ഞടിച്ചു\nഇറാനെതിരായ ഉപരോധം എണ്ണ വിപണിയെ ബാധിക്കില്ലെന്ന് യുഎസ്\nവാഷിംഗ്ടണ്: ഇറാനെതിരായ ഉപരോധം ആഗോള എണ്ണ വിപണിയെ ബാധിക്കില്ലെന്ന് യുഎസ്. ഇതിനുളള നടപടികള് കൈക്കൊള്ളുന്നുണ്‌ടെന്നും വൈറ്റ് ഹൗസ് വക്താവ് ജെയ് കാര്‍നി പറഞ്ഞു. എണ്ണവിപണിയെയോ സഖ്യകക്ഷികളെയോ പ്രതികൂലമായി ബാധിക്കാത്ത വിധത്തിലാകും ഉപരോധം നടപ്പാക്കുകയെന്നും ജെയ് കാര്‍നി വ്യക്തമാക്കി.\nഇറാനെതിരായ കൂടുതല് കടുത്ത ഉപരോധങ്ങള് യുഎസ് സെനറ്റ് ബാങ്കിംഗ് കമ്മറ്റി ഇന്നലെ അംഗീകരിച്ചിരുന്നു. യുഎസിനെക്കൂടാതെ യൂറോപ്യന് യൂണിയനും ഇറാനെതിരേ കടുത്ത ഉപരോധം പ്രഖ്യാപിച്ചിട്ടുണ്ട്.


ഉപതെരഞ്ഞെടുപ്പില് മത്സരിക്കാനില്ലെന്ന് കെ സുരേന്ദ്രന്\n1 Jun 2019 11:22 AM GMT\nസംസ്ഥാനത്ത് നടക്കാന് പോകുന്ന അസംബ്ലി ഉപതെരഞ്ഞെടുപ്പുകളിലേക്ക് മത്സരിക്കില്ലെന്ന് ബി.ജെ.പി സംസ്ഥാന ജനറല് സെക്രട്ടറി കെ.സുരേന്ദ്രന് അറിയിച്ചു. ഇക്കാര്യം നേരത്തെ തീരുമാനിച്ചതാണെന്നും ഇതിന്റെ അടിസ്ഥാനത്തിലാണ് പത്തനംതിട്ടയില് മത്സരിച്ചതെന്നും സുരേന്ദ്രന് കൂട്ടിച്ചേര്‍ത്തു.\nഉപതെരഞ്ഞെടുപ്പില് മറ്റു നേതാക്കള്‍ക്ക് അവസരം നല്‍കുമെന്നാണ് സുരേന്ദ്രന് പറയുന്നത്. ആറ് മണ്ഡലങ്ങളിലാണ് സംസ്ഥാനത്ത് ഉപതെരഞ്ഞെടുപ്പ് നടക്കാന് പോകുന്നത്. വട്ടിയൂര്‍കാവ്, കോന്നി, അരൂര്, എറണാകുളം, പാലാ, മഞ്ചേശ്വരം എന്നിവിടങ്ങളിലാണ് അത്.\nമഞ്ചേശ്വരം എം.എല്.എ പി.ബി അബ്ദുറസാഖ് അന്തരിച്ച സാഹചര്യത്തിലാണ് ഉപതെരഞ്ഞെുപ്പ്. 2016ലെ നിയമസഭാ തെരഞ്ഞെടുപ്പില് 89 വോട്ടിനാണ് യു.ഡി.എഫ് സ്ഥാനാര്‍ത്ഥി ജയിച്ചത്. ഈ തെരഞ്ഞെടുപ്പില് കള്ളവോട്ട് നടന്നുവെന്ന് ആരോപിച്ച് രണ്ടാം സ്ഥാനത്തെത്തിയ സുരേന്ദ്രന് കോടതിയെ സമീപിച്ചിരുന്നു. ലോക്‌സഭ തെരഞ്ഞെടുപ്പ് പ്രഖ്യാപിച്ചതോടെ സുരേന്ദ്രന് കേസ് പിന്‍വലിക്കാന് അപേക്ഷ നല്‍കിയിരുന്നു. എന്നാല് ഹൈക്കോടതി ഇതുവരെ തീരുമാനമെടുത്തിട്ടില്ല.\nഅതേസമയം ലോക്‌സഭ തെരഞ്ഞെടുപ്പില് മഞ്ചേശ്വരം മണ്ഡലത്തില് ബിജെപിയെ ഏറെപ്പിന്നിലാക്കാന് സാധിച്ചതിന്റെ ആശ്വസത്തിലാണ് മുസ്ലിംലീഗും യുഡിഎഫും. യു.ഡി.എഫ് സ്ഥാനാര്‍ത്ഥി രാജ്‌മോഹന് ഉണ്ണിത്താനാണ് നിയോജക മണ്ഡലത്തില് ഒന്നാം സ്ഥാനത്തെത്തിയത്. രണ്ടാം സ്ഥാനത്തെത്തിയ രവീശതന്ത്രി കുണ്ടാറിനെക്കാള് 11,113 വോട്ടാണ് മഞ്ചേശ്വരത്ത് മാത്രം രാജ്‌മോഹന് ഉണ്ണിത്താന് അധികം നേടിയത്.\nk surendran PB Abdurasaq rajmohan unnithan Raveesha Sasthri


‘ഒമ്പത് മിനിറ്റിൽ എന്റെ നാൽപ്പത്തിനാല് വർഷങ്ങൾ’; വീഡിയോ പങ്കുവെച്ച് ചാക്കോച്ചൻ | kunjako boban share video for the gift of fan\n‘ഒമ്പത് മിനിറ്റിൽ എന്റെ നാൽപ്പത്തിനാല് വർഷങ്ങൾ’; വീഡിയോ പങ്കുവെച്ച് ചാക്കോച്ചൻ\nKochi, First Published 15, Nov 2020, 9:05 PM\nകുഞ്ചാക്കോ ബോബന്റെ നാല്പതിനാല് വർഷങ്ങൾ വെറും ഒൻപതുമിനിറ്റ് വീഡിയോയിൽ അവതരിപ്പിച്ചിരിക്കുകയാണ്. ദീപാവലി- ശിശുദിന ആശംസകൾക്കൊപ്പമാണ് കുഞ്ചാക്കോ വീഡിയോ പങ്കുവെച്ചത്.\nമലയാളി സിനിമാ പ്രേമികളുടെ എക്കാലത്തെയും ചോക്ലേറ്റ് നായകനാണ് കുഞ്ചാക്കോ ബോബൻ. അനിയത്തിപ്രാവ് എന്ന ചിത്രത്തിലൂടെ എത്തി ഇന്നും സിനിമയിൽ നിറസാന്നിധ്യമായി താരം ഉണ്ട്. കുഞ്ചാക്കോയെ സംബന്ധിച്ച് വളരെയധികം ആഘോഷങ്ങളും സന്തോഷങ്ങളും നിറഞ്ഞ ജന്മദിനമായിരുന്നു കടന്നു പോയത്. പുതിയ ചിത്രങ്ങളുടെ പ്രഖ്യാപനവും മകനൊപ്പമുള്ള നിമിഷങ്ങളുമൊക്കെ താരത്തിന്റെ പിറന്നാളിന് മാറ്റ് കൂട്ടി. ഇപ്പോഴിതാ, മനോഹരമായ പിറന്നാൾ സമ്മാനം ആരാധകർക്കായി പങ്കുവെച്ചിരിക്കുകയാണ് താരം.\nകുഞ്ചാക്കോ ബോബന്റെ നാല്പതിനാല് വർഷങ്ങൾ വെറും ഒൻപതുമിനിറ്റ് വീഡിയോയിൽ അവതരിപ്പിച്ചിരിക്കുകയാണ്. ദീപാവലി- ശിശുദിന ആശംസകൾക്കൊപ്പമാണ് കുഞ്ചാക്കോ വീഡിയോ പങ്കുവെച്ചത്. ചിത്രങ്ങളിലൂടെയും, സിനിമ പരസ്യങ്ങളിലൂടെയും കുഞ്ചാക്കോ ബോബന്റെ തന്നെ നിരവധി അഭിമുഖങ്ങളിലൂടെയുമാണ് വീഡിയോ സഞ്ചരിക്കുന്നത്.\nകുഞ്ചാക്കോ ബോബന്റെ കുറിപ്പ്\nഒരു ദീപാവലി സമ്മാനമായി ലഭിച്ച എന്റെ വ്യക്തിപരവും തൊഴിൽപരവുമായ ജീവിതയാത്രയെ ചിത്രീകരിക്കുന്ന മനോഹരമായ ജന്മദിന വീഡിയോ വളരെയധികം ഇഷ്ടമായി. ഇതെന്നെ പുഞ്ചിരിക്കുവാനും, പൊട്ടിച്ചിരിക്കുവാനും, വികാരഭരിതനാക്കാനും, അഭിമാനവും ഉത്തരവാദിത്തവും നിറയ്ക്കാനും പ്രേരിപ്പിച്ചു. എന്നെ ഓർമ്മകളുടെ പാതയിലേക്ക് കൊണ്ടുപോയതിന് ഒത്തിരി നന്ദി.. മോശം കാര്യങ്ങളിൽ നിന്ന് പഠിച്ച പാഠങ്ങൾ, കൂടുതൽ ആത്മവിശ്വാസത്തോടും ഊർജ്ജത്തോടും കൂടി മുന്നോട്ട് പോകാൻ എന്നെ പ്രോത്സാഹിപ്പിച്ചതിന് നന്ദി!. ഈ സർഗ്ഗാത്മകതയ്‌ക്ക് പിന്നിലുള്ള പരിശ്രമം, സമയം, കഴിവ് എന്നിവയെ ശരിക്കും അഭിനന്ദിക്കുക. കട്ടിയുള്ളതും നേർത്തതുമായ എനിക്ക് നൽകിയ സ്നേഹവും പിന്തുണയും എന്നെ വിനയാന്വിതമാക്കുന്നു.\nLast Updated 29, Nov 2020, 7:45 PM


മസ്തിഷ്കജ്വരം: ബിഹാറിൽ കഴിഞ്ഞ രണ്ട് ദിവസം മരണങ്ങളില്ല, രോഗം നിയന്ത്രണവിധേയം\nPatna, First Published 25, Jun 2019, 1:49 PM IST\nരോഗികളുടെ കൂട്ടിരിപ്പുകാരും ബന്ധുക്കളും കയ്യേറ്റം ചെയ്തേക്കുമെന്ന ആശങ്കയെത്തുടര്‍ന്ന് മുസാഫര്‍പൂരിലെ ഡോക്ടര്‍മാര് ദ്രുതകര്‍മ്മ സേനയുടെ സുരക്ഷ ഉറപ്പാക്കി. അറുപതിലധികം ഡോക്ടര്‍മാരാണ് സുരക്ഷ തേടിയത്.\nപട്ന: ബിഹാറിലെ മസ്തിഷ്കജ്വരം നിയന്ത്രണ വിധേയമാകുന്നു. രണ്ട് ദിവസമായി ആശുപത്രിയികളില് മരണം റിപ്പോര്‍ട്ട് ചെയ്തില്ല. രോഗം ബാധിച്ച് ആശുപത്രിയിലേക്ക് എത്തുന്ന കുട്ടികളുടെ എണ്ണത്തിലും കുറവുണ്ടായതായി അധികൃതര് പറഞ്ഞു.\nമുസാഫര്‍പൂരിലെ ശ്രീകൃഷ്ണ മെഡിക്കല് കോളേജ് ആശുപത്രിയിലും കെജ്രിവാള് ആശുപത്രിയിലുമായി 149 കുട്ടികളാണ് മസ്തിഷ്കജ്വരത്തെ തുടര്‍ന്ന് മരിച്ചത്. നിരവധി കുട്ടികള് ഇപ്പോഴും ചികിത്സയിലാണ്. കുട്ടികളുടെ മരണ സംഖ്യ ഉയർന്നതോടെ സര്‍ക്കാരും സന്നദ്ധ സംഘടനകളും ആരോഗ്യവകുപ്പും ഇടപ്പെട്ടതിനെ തുടര്‍ന്നാണ് രോഗം നിയന്ത്രണ വിധേയമായത്.\nകുട്ടികള്‍ക്ക് കിട്ടുന്ന പോഷകാഹാരങ്ങളുടെ കുറവും കടുത്ത ചൂടുമാണ് രോഗകാരണം എന്ന് ഇന്ത്യൻ മെഡിക്കൽ അസോസിയേഷൻ കണ്ടെത്തിയിരുന്നു. വിവിധ സംഘടനകളും സര്‍ക്കാരും കുട്ടികളുള്ള വീടുകളില് ഭക്ഷണമെത്തിച്ച് തുടങ്ങി. ബോധവല്‍കരണവും നല്ല പുരോഗമിക്കുന്നുണ്ട്. ആശുപത്രിയിലെത്തുന്ന കുട്ടികള്‍ക്ക് മതിയായ ചികിത്സ കിട്ടുന്നതും രോഗം നിയന്ത്രണവിധേയമാകാന് കാരണമായി.\nരോഗികളുടെ കൂട്ടിരിപ്പുകാരും ബന്ധുക്കളും കയ്യേറ്റം ചെയ്തേയ്ക്കുമെന്ന ആശങ്കയെത്തുടര്‍ന്ന് മുസാഫര്‍പൂരിലെ ഡോക്ടര്‍മാര് ദ്രുതകര്‍മ്മ സേനയുടെ സുരക്ഷ ഉറപ്പാക്കി.\nഅറുപതിലധികം ഡോക്ടര്‍മാരാണ് സുരക്ഷ തേടിയത്. നഗരത്തിലെ മൂന്നിടങ്ങളില് സേനയെ വിന്യസിച്ചിട്ടുണ്ടെന്ന് ദ്രുതകര്‍മ്മ സേനാംഗങ്ങള് പറഞ്ഞു. ആശുപത്രിക്ക് പുറത്ത് ഇരുപത് ബൈക്കുകളിലായി ദ്രുതകര്‍മ്മ സേന നിരീക്ഷണം നടത്തുന്നുണ്ടെന്നും സംഘം അറിയിച്ചു.\nLast Updated 25, Jun 2019, 4:55 PM IST\nbihar encephalitis issues


no question hour move for parliament session\nപാര്‍ലമെന്റില് ചോദ്യോത്തരവേള റദ്ദ് ചെയ്ത് കേന്ദ്രം\nജനാധിപത്യത്തെ കശാപ്പ് ചെയ്യുകയാണെന്ന് പ്രതിപക്ഷം.\nന്യൂ ഡല്‍ഹി: സെപ്തംബര് 14ന് തുടങ്ങാനിരിക്കുന്ന പാര്‍ലമെന്റിലെ വര്‍ഷകാല സമ്മേളനത്തില് നിന്ന് ചോദ്യോത്തരവേള ഒഴിവാക്കി കേന്ദ്ര സര്‍ക്കാര്. പാര്‍ലമെന്റ് സമ്മേളനത്തിലെ ആദ്യ ഒരു മണിക്കൂര് എംപിമാര്‍ക്ക് ചോദ്യങ്ങള് ചോദിക്കാനുള്ളതാണ്. ഇതാണ് കോവിഡ് സുരക്ഷ മുന്‍നിര്‍ത്തി കേന്ദ്ര സര്‍ക്കാര് ഒഴിവാക്കിയത്.\nചോദ്യോത്തരവേള ഒഴിവാക്കാനുള്ള കേന്ദ്ര സര്‍ക്കാര് തീരുമാനത്തിനെതിരെ പ്രതിപക്ഷ പാര്‍ട്ടികള് ശക്തമായ വിയോജിപ്പ് രേഖപ്പെടുത്തി രംഗത്തെത്തിയിട്ടുണ്ട്. ഇതിനുപുറമെ പാര്‍ലമെന്റ് അംഗങ്ങള്‍ക്ക് സുപ്രധാന ചോദ്യങ്ങള് ഉന്നയിക്കാനുള്ള അവസരമായ സീറോ അവര് അരമണിക്കൂറായി ചുരുക്കിയെന്നും എന്‍ഡിടിവി റിപ്പോര്‍ട്ട് ചെയ്യുന്നു.\n”പാര്‍ലമെന്റ് സമ്മേളനം തുടങ്ങുന്നതിന് പതിനഞ്ച് ദിവസങ്ങള്‍ക്കുമുന്‍പ് തന്നെ ചോദ്യങ്ങള് എംപിമാര് സമര്‍പ്പിക്കുന്നതാണ്. ഇത് റദ്ദു ചെയ്യുന്നതോടുകൂടി പ്രതിപക്ഷ എംപിമാര്‍ക്ക് ചോദ്യങ്ങള് ഉന്നയിക്കാനുള്ള അവകാശമാണ് ഇല്ലാതാകുന്നത്. മഹാമാരി ജനാധിപത്യത്തെ കശാപ്പ് ചെയ്യാനുള്ള അവസരമായി ഉപയോഗിക്കുകയാണ്’, തൃണമൂല് കോണ്‍ഗ്രസിന്റെ രാജ്യസഭാംഗം ഡെറിക് ഒ ബ്രിയണ് പ്രതികരിച്ചു.\nസര്‍ക്കാരിനെ ചോദ്യം ചെയ്യുന്നത് പാര്‍ലമെന്ററി ജനാധിപത്യ സംവിധാനത്തിന്റെ ജീവവായുവാണെന്ന് ശശി തരൂര് എംപി പ്രതികരിച്ചു. മഹാമാരിയെ മറയാക്കി ജനാധിപത്യത്തെയും എതിര്‍ശബ്ദങ്ങളെയും അടിച്ചമര്‍ത്താന് ശ്രമങ്ങളുണ്ടാകുമെന്ന് നാല് മാസങ്ങള്‍ക്ക് മുന്‍പേ താന് പറഞ്ഞിരുന്നുവെന്നും അദ്ദേഹം കൂട്ടിച്ചേര്‍ത്തു.\nരണ്ട് വ്യത്യസ്ത ഷിഫ്റ്റുകളിലായാണ് രാജ്യസഭയും ലോക സഭയും സമ്മേളിക്കുക. ആദ്യ ദിവസം രാവിലെ ഒമ്പത് മുതല് ഒരു മണിവരെ ലോക്‌സഭാ സമ്മേളനം നടക്കും. തുടര്‍ന്ന് ഒക്ടോബര് ഒന്നുവരെയുള്ള ദിവസങ്ങളില് വൈകിട്ട് മൂന്ന് മുതല്7വരെയായിരിക്കും ലോക്‌സഭ യോഗം. രാജ്യസഭ ആദ്യത്തെ ദിവസം വൈകിട്ട് മൂന്ന് മുതല് ഏഴ് വരെയും തുടര്‍ന്നുള്ള ദിവസങ്ങളില് രാവിലെ9മുതല് 1 മണിവരെയുമാണ് യോഗം ചേരുക.


04 May, 2020 09:12:35 PM\nതൃശൂര്: വിദേശത്ത് നിന്നും ഇതര സംസ്ഥാനങ്ങളിൽ നിന്നുമായി ജില്ലയിലേക്ക് തിരിച്ചെത്തുന്ന പ്രവാസികൾക്കായി നിരീക്ഷണത്തിൽ കഴിയുന്നതിന് ഒരുക്കിയിട്ടുളളത് 17122 ബെഡുകൾ. 354 കെട്ടിടങ്ങളിലായി 8587 മുറികളിലായാണ് ഇത്രയും ബെഡ് ഒരുക്കിയിട്ടുളളത്.7താലൂക്കുകളിലായാണ് സൗകര്യങ്ങൾ ഒരുക്കിയിരിക്കുന്നത്.\nചാലക്കുടി താലൂക്കിൽ 51 കെട്ടിടങ്ങളിലായി 1071 മുറികളും ചാവക്കാട് താലൂക്കിൽ 139 കെട്ടിടങ്ങളിലായി 3401 മുറികളും കൊടുങ്ങല്ലൂർ താലൂക്കിൽ 16 കെട്ടിടങ്ങളിലായി 188 മുറികളും കുന്നംകുളം താലൂക്കിൽ 45 കെട്ടിടങ്ങളിലായി 1285 മുറികളും മുകുന്ദപുരം താലൂക്കിൽ 8 കെട്ടിടങ്ങളിലായി 133 മുറികളും തലപ്പിള്ളി താലൂക്കിൽ 8 കെട്ടിടങ്ങളിലായി 127 മുറികളും തൃശ്ശൂർ താലൂക്കിൽ 87 കെട്ടിടങ്ങളിലായി 2382 മുറികളും ഒരുക്കിയിട്ടുണ്ട്.\nഅന്യ സംസ്ഥാനത്തു നിന്നും വരുന്നവർ 8 ചെക്ക് പോസ്റ്റുകളിൽ കൂടിയാണ് എത്തുന്നത്. പ്രധാന ചെക്ക് പോസ്റ്റ് വാളയാർ ആണ്. ചെക്ക് പോസ്റ്റുകളിൽ ആരോഗ്യവകുപ്പിന്‍റെ സ്‌ക്രീനിംഗ് ഉണ്ട്. ഇതിൽ പനിയോ കോവിഡ് ലക്ഷണങ്ങളോ ഉള്ള ആളുകളെ ചെക്ക് പോസ്റ്റിനു അടുത്തുള്ള കോവിഡ് കെയർ സെന്‍ററുകളിൽ ക്വാറന്‍റൈൻ ചെയ്യും. സ്‌ക്രീനിങ്ങിൽ അസുഖലക്ഷണമില്ലാത്തവർ വീടുകളിലോ കോവിഡ് കെയർ സെന്‍ററുകളിലോ 14 ദിവസം നിരീക്ഷണത്തിൽ കഴിയേണ്ടി വരും.\nവീടുകളിൽ ശുചിമുറിയോടു കൂടിയുള്ള കിടപ്പുമുറികൾ ഉള്ളവർ അത് ഉപയോഗിക്കേണ്ടതും അല്ലാത്തവർ ജില്ലാ ഭരണകൂടം നിർദേശിക്കുന്ന കോവിഡ് കെയർ സെന്‍ററുകളിലേക്ക് പോകേണ്ടതുമാണ്. ജില്ലാ ഭരണകൂടം, തദ്ദേശ സ്വയംഭരണ സ്ഥാപനങ്ങൾ, ആരോഗ്യവകുപ്പ്, എൻ ഐ സി , ആയുഷ് തുടങ്ങിയ വകുപ്പുകളുമായി ചേർന്നു ഇവർക്ക് വേണ്ട എല്ലാവിധ സൗകര്യങ്ങളും ഒരുക്കിയിട്ടുണ്ട്. ഓൺലൈൻ രെജിസ്‌ട്രേഷൻ ചെയ്യുമ്പോൾ തന്നെ നൽകുന്ന വിവരങ്ങളുടെ അടിസ്ഥാനത്തിൽ ജില്ലാ ഭരണ കൂടം കോവിഡ് കെയർ സെന്‍ററുകളുടെ പ്രവർത്തനം ഏകോപിപ്പിക്കുന്നു. കോവിഡ് കെയർ സെന്ററുകളുടെ ഏകോപന ചുമതല അതാത് താലൂക്ക് തഹസിൽദാർമാർക്കായിരിക്കും.\nകോവിഡ് കെയർ സെന്ററുകൾ പരിപാലിക്കേണ്ട ഉത്തരവാദിത്തം തദ്ദേശ സ്വയംഭരണ സ്ഥാപനങ്ങൾക്കും സുരക്ഷ ഉത്തരവാദിത്വം പോലീസിനുമായി ചുമതലപെടുത്തിയിട്ടുണ്ട്. സ്ത്രീകൾക്ക് താലൂക്ക് തലത്തിൽ പ്രത്യേകം ക്വാറന്‍റൈൻ സൗകര്യം നൽകുന്നതാണ്. അന്യസംസ്ഥാനത്തു നിന്നും സ്വന്തം വാഹനങ്ങളിൽ വരുന്നവരും അവരെ കൊണ്ടുവരാനായി ചെക്ക് പോസ്റ്റുകളിൽ പോകുന്ന ഡ്രൈവർമാരും 14 ദിവസം ക്വാറന്‍റീനിൽ പോകണമെന്ന് നിർദ്ദേശിച്ചിട്ടുണ്ട്.\nകോവിഡ് സെന്‍ററുകളിൽ പെയ്ഡ്, അൺപെയിഡ് എന്നിങ്ങനെ താമസസൗകര്യം തരം തിരിച്ചിട്ടുണ്ട്. പണം കൊടുക്കാൻ കഴിവുള്ളവർക്ക് പെയിഡ് സൗകര്യം ഉപയോഗപ്പെടുത്താവുന്നതാണ്. ഒരുക്കങ്ങൾ വിലയിരുത്താനും പ്രവർത്തനങ്ങൾ ഏകോപിപ്പിക്കുവാനും ഡെപ്യൂട്ടി കളക്ടറും നോഡൽ ഓഫീസറുമായ (അപ്പലെറ്റ് അതോറിറ്റി) കെ മധുവിന്‍റെ അദ്ധ്യക്ഷതയിൽ കലക്ടറേറ്റ് കോൺഫറൻസ് ഹാളിൽ യോഗം ചേർന്നു. ജില്ലാ തല ഓഫിസർമാർ, താലൂക്ക് തഹസിൽദാർമാർ ത്രിതല സെക്രട്ടറിമാർ, ആരോഗ്യവകുപ്പ്, പോലീസ് ഉദ്യോഗസ്ഥർ എന്നിവരും യോഗത്തിൽ ഹാജരായിരുന്നു.


Tata Motors, Outlet, Nano, Small Car, Sales, Rural Area, ടാറ്റ മോട്ടോഴ്സ്, ഔട്‍ലെറ്റ്, നാനോ, ചെറുകാര്, വില്‍പന, ഗ്രാമപ്രദേശം - Malayalam DriveSpark\nടാറ്റ നാനോ ഗ്രാമങ്ങളിലേക്ക്\nPublished: Thursday, July 7, 2011, 17:24 [IST]\nറോഡുകളില് നാനോയുടെ ഇതിഹാസം അവസാനിക്കുന്നില്ലെന്നാണ് ടാറ്റയുടെ അവകാശവാദം. ഇനിയും ഇന്ത്യന് പാതകളില് നാനോയ്ക്ക് ഇടമുണ്ട്. ആ ഇടം തേടി ചെല്ലേണ്ട ചുമതല വാഹന നിര്‍മാതാവിനു തന്നെയാണ്. ഇന്ത്യന് ഇടത്തരക്കാരന്‍റെ ഹൃദയത്തില് ഇടം പിടിച്ചല്ലോ. ഇനി കൈകളില് എത്തിക്കുക മാത്രം ചെയ്താല് മതി.\nനടപ്പ് സാമ്പത്തിക വര്‍ഷം തന്നെ 300 പുതിയ നാനോ ഔട്‍ലെറ്റുകള് തുടങ്ങാനാണ് ടാറ്റ തീരുമാനിച്ചിരിക്കുന്നത്. നഗരപ്രദേശങ്ങളില് മാത്രമൊതുങ്ങി നില്‍ക്കാതെ ഗ്രാമങ്ങളിലേക്ക് നീങ്ങുക എന്നതാണ് നാനോയുടെ നിയോഗം എന്ന് ടാറ്റയ്ക്കറിയാം. അവിടെയാണ് ഇടത്തരക്കാരന്‍റെ ഹൃദയം മിടിക്കുന്നത്.\nഎന്നാല് ഗ്രാമപ്രദേശങ്ങളിലെ കുണ്ടു കുഴിയും താണ്ടി എത്രനാള് നാനോ സഞ്ചരിക്കുമെന്നൊന്നും ചോദിക്കരുത്. ഇത് ഹൃദയവുമായി ബന്ധപ്പെട്ട പ്രശ്നമാണ്. അതും രത്തന് ടാറ്റ കണ്ടെത്തിയ ഇന്ത്യന് ഹൃദയം. കടുപ്പിച്ച് വല്ലതും പറഞ്ഞാല് ഹാര്‍ട്ട് അറ്റാക്ക് വരെ സംഭവിക്കാം.\nകഴിഞ്ഞ രണ്ടു മാസമായി നാനോ ഡിമാന്‍ഡില് തരക്കേടില്ലാത്ത ഉയര്‍ച്ച താഴ്ചകള് സംഭവിക്കുന്നുണ്ട്. ഏപ്രില് മാസത്തില് വില്‍പന 10,000 കവിഞ്ഞെങ്കില് ജൂണ് മാസത്തില് അത് 5000-ത്തിന്‍റെ പരിസരങ്ങളിലാണ് ചെന്നു നിന്നത്. നാനോയുടെ കാര്യത്തില് എന്തും സംഭവിക്കാം എന്ന തോന്നല് നാട്ടുകാര്‍ക്കെന്ന പോലെ ടാറ്റയ്ക്കും മുറുകി. എന്നാലിനി വൈകേണ്ട. ഗ്രാമങ്ങളിലാണല്ലോ യഥാര്‍ത്ഥ ഇന്ത്യയുടെ ആത്മാവിരിക്കുന്നത്!\nനിലവില് ടാറ്റ നാനോ 200 ഔട്‍ലെറ്റുകള് വഴിയാണ് വിറ്റഴിച്ചുകൊണ്ടിരിക്കുന്നത്. മിക്കവാറും നഗരങ്ങള് കേന്ദ്രീകരിച്ചുള്ളവയാണ് ഈ ഔട്‍ലെറ്റുകള്. വില്‍പന സാധാരണ നിലയില് എത്തുമെന്നു തന്നെയാണ് ടാറ്റ പ്രതീക്ഷിക്കുന്നത്.\nകൂടുതല്... #automobile #ഇന്ത്യ #ഓട്ടോമൊബൈല് #കാര് #ടാറ്റ മോട്ടോഴ്സ് #car #tata motors\ntata is planning to launch 300 new dedicated sales outlets in 2011-12 to tap into the non-urban demand for the compact car, nano.\nStory first published: Thursday, July 7, 2011, 17:24 [IST]


നീറുന്നത് മാലിന്യപ്രശ്നം, ഉത്തരമില്ലാതെ ബിജെപിയും യുഡിഎഫും – Nerariyan | News\nനിഷ്പക്ഷ വോട്ടർമാർ ഈ നിസംഗതയ്ക്കെതിരെ പ്രതികരിക്കുമെന്ന ഭീതി ഇരുകൂട്ടർക്കുമുണ്ട്.\nപാലക്കാട് നഗരം ഇക്കുറി വിധിയെഴുതുന്നത് മാലിന്യ ദുർഗന്ധത്തിനെതിരെയാവുമോ? എൻഡിഎയും ബിജെപിയും ഒരുപോലെ പങ്കുവെയ്ക്കുന്ന ആശങ്കയാണിത്. തെരുവുകളിലും റോഡുവക്കുകളിലും സ്റ്റേഡിയം പോലുള്ള പൊതു ഇടങ്ങളിലും മാലിന്യക്കൂമ്പാരം പെരുകുമ്പോൾ നഗരസഭയും എംഎൽഎയും കാഴ്ചക്കാരാണ്.\nഫലപ്രദമായ ഒരു മാലിന്യ സംസ്ക്കരണ പരിപാടിയും ആവിഷ്കരിക്കാൻ ഇരുകൂട്ടർക്കും ഇതേവരെ കഴിഞ്ഞിട്ടില്ല. നിഷ്പക്ഷ വോട്ടർമാർ ഈ നിസംഗതയ്ക്കെതിരെ പ്രതികരിക്കുമെന്ന ഭീതി ഇരുകൂട്ടർക്കുമുണ്ട്.\nമേപ്പറമ്പ് ബൈപാസ്, ചക്കാന്തറ പള്ളി പരിസരം, സുൽത്താൻപേട്ട മാതാകോവിൽ സ്ട്രീറ്റ്, കൽമണ്ഡപം കനാൽ പരിസരം തുടങ്ങി നഗരത്തിലെ പലഭാഗങ്ങളിലും മാലിന്യം കൂമ്പാരമായി കിടക്കുകയാണ്. പ്ലാസ്റ്റിക് മാലിന്യങ്ങളും ഭക്ഷണാവശിഷ്ടങ്ങളും കോഴിമാലിന്യങ്ങളും പഴയ തുണികളും ഉൾപ്പെടെ എല്ലാത്തരം മാലിന്യങ്ങളും ഇവിടങ്ങളിൽ വലിച്ചെറിയുന്നുണ്ട്. അഴുകുന്ന മാലിന്യത്തിൽ നിന്നുള്ള അസഹനീയമായ ദുർഗന്ധവും ഇവിടങ്ങളിലെ തെരുവു നായ്ക്കളുടെ താവളം നിത്യജീവിതത്തിന് ഭീഷണിയായി മാറിക്കഴിഞ്ഞു.\nപ്രചരണ വാഹനം അപകടത്തില് പെട്ടു ; വീണാ ജോര്‍ജിന് പരിക്ക്


POONJAR BLOG - www.poonjarblog.blogspot.in: June 2012\nമാങ്കുളം ജൈവഗ്രാമവും ആനക്കുളത്തെ ആനക്കൂട്ടവും..\nആനക്കുളത്തേയ്ക്കുള്ള ജീപ്പ് യാത്ര..\nഇന്നത്തെ (June 24,Sunday) ദീപിക ദിനപ്പത്രം കണ്ടവര് വാരാന്ത്യപ്പതിപ്പിന്റെ ഒന്നാം പേജിലെ മാങ്കുളം വിശേഷങ്ങള് ശ്രദ്ധിച്ചുകാണുമല്ലോ.. ഒരു പേജു മുഴുവനുള്ള ഈ വാര്‍ത്തയില് മാങ്കുളം ജൈവഗ്രാമത്തിന്റെയും ആനക്കുളത്തിന്റെയും വിശദമായ റിപ്പോര്‍ട്ടുണ്ട്. അടിമാലി-മൂന്നാര് റൂട്ടില് കല്ലാറില് നിന്ന് 25 കിലോമീറ്റര് മാത്രം അകലെ സ്ഥിതി ചെയ്യുന്ന ഈ കുടിയേറ്റ ഗ്രാമം ടൂറിസം മാപ്പില് ശ്രദ്ധേയമായി തുടങ്ങുന്നതേയുള്ളു. ആനക്കുളത്തുകൂടി ഒഴുകുന്ന പുഴയില് എല്ലാദിവസവുംതന്നെ ഒറ്റയായും കൂട്ടമായും എത്തുന്ന ആനകളാണ് ഈ ഗ്രാമത്തിന്റെ അത്ഭുത വിശേഷങ്ങളില് ശ്രദ്ധേയമായ ഒന്ന്.\nഈ ഗ്രാമത്തിന്റെ ടൂറിസം സാധ്യതകള് കാണിക്കുന്ന ഒരു യാത്രാ വിവരണവും ഫോട്ടോ ഗ്യാലറിയും പൂഞ്ഞാര് ബ്ലോഗില് മുന്‍പ് പ്രസിദ്ധീകരിച്ചിരുന്നു. പോസ്റ്റ് വായിച്ച് ആനക്കുളം സന്ദര്‍ശിച്ചവര് നിരവധി. പൂഞ്ഞാര് സ്വദേശി സുനില് ഞള്ളക്കാട്ടുള്‍പ്പെടെയുള്ളവര് ആ വിശേഷങ്ങള് പങ്കുവയ്ക്കുമ്പോള് വാചാലരാകും. . വായിക്കാന് സാധിക്കാത്തവര്‍ക്കായി ഫോട്ടോ ഗ്യാലറിയും വിവരണവും ഞങ്ങള് പുന:പ്രസിദ്ധീകരിക്കുന്നു.\nPosted by TONY POONJAR at 2:55 PM No comments: Links to this post\nPosted by TONY POONJAR at 8:42 AM4comments: Links to this post\n'Maad Dad'- ലാലും സംഘവും പൂഞ്ഞാറില്..\n'മാഡ് ഡാഡി'-ന്റെ ചിത്രീകരണത്തിനായി ലാലും ജനാര്‍ദ്ദനനുമടങ്ങുന്ന സിനിമാതാര സംഘം പൂഞ്ഞാറിലെത്തി. PNV അസോസിയേറ്റ്സിന്റെ ബാനറില് രേവതി എസ്. വര്‍മ്മ സംവിധാനം ചെയ്യുന്ന ഈ ചിത്രത്തിന്റെ ഷൂട്ടിംഗ് പൂഞ്ഞാര്-ഈരാറ്റുപേട്ട പ്രദേശങ്ങളിലായി പുരോഗമിക്കുന്നു.\nലാലും ജനാര്‍ദ്ദനനുമുള്‍പ്പെടുന്ന ചില ഷോട്ടുകളാണ് പൂഞ്ഞാര് വെട്ടിപ്പറമ്പ് 'മാട്ടേല് കട' ഭാഗത്ത് ചിത്രീകരിച്ചത്. ഒരു ചായക്കടയുടെ സെറ്റാണ് ഇവിടെ തയ്യാറാക്കിയത്. താരങ്ങള് യാത്രാ വേളയില് ഒരു പഴയ ചായക്കടയില് എത്തുന്നതും അതിനു മുന്‍പിലുള്ള ലെറ്റര് ബോക്സില് എഴുത്ത് നിക്ഷേപിക്കുവാന് തുടങ്ങുന്നതുമായിരുന്നു സീനുകള്. പഴക്കംചെന്ന ചായക്കടയും ഗ്രാമീണ അന്തരീക്ഷവുമാണ് ഈ സ്ഥലം തിരഞ്ഞെടുക്കുവാന് കാരണമായത്.\nലാല് ഹാപ്പീ മൂഡിലായിരുന്നു. തിരക്കുകള്‍ക്കിടയിലും ഫോട്ടോയ്ക്ക് പോസ്ചെയ്യുവാന് ഒരു മടിയും കാണിച്ചില്ല. എന്നാല് ജനാര്‍ദ്ദനന് ഗൗരവത്തിലായിരുന്നു. ഷൂട്ടിംഗിനായി എത്തിച്ച മഞ്ഞനിറമുള്ള 'മക്കു കാറ് ' ചിലപ്പോഴൊക്കെ പഴക്കം കൊണ്ടുള്ള 'കുസൃതികള് ' കാണിച്ചപ്പോള് അദ്ദേഹവും അസ്വസ്ഥത പ്രകടിപ്പിച്ചിരുന്നു. ഈ കാറും ചിത്രത്തിലെ ഒരു പ്രധാന കഥാപാത്രമാണ് എന്നാണ് മനസിലാക്കുവാന് കഴിഞ്ഞത്.\nവാഗമണ് ഉള്‍പ്പെടെയുള്ള ലൊക്കേഷനുകള് സമീപമുള്ളതിനാല് അടുത്തകാലത്തായി പൂഞ്ഞാറിലും പരിസരപ്രദേശങ്ങളിലും ഷുട്ടിംഗുകള് കൂടുതലായി വന്നുതുടങ്ങിയിട്ടുണ്ട്. അതില് ഒടുവിലത്തേതാണ് 'മാഡ് ഡാഡ്'. പി.എന്. വേണുഗോപാല് നിര്‍മ്മിക്കുന്ന ഈ സിനിമയുടെ ക്യാമറ ചലിപ്പിക്കുന്നത് പ്രദീപ് നായരാണ്. സന്തോഷ് വര്‍മ്മയും രേവതി എസ്. വര്‍മ്മയും രചിച്ച ഗാനങ്ങള്‍ക്ക് അലക്സ് പോള് സംഗീത സംവിധാനം നിര്‍വ്വഹിച്ചിരിക്കുന്നു.\nരസകരമായ സ്റ്റില്‍സാണ് ചിത്രത്തിനുവേണ്ടി തയ്യാറാക്കിയിരിക്കുന്നത്. പോസ്റ്ററുകളില് 'മാഡ് ഡാഡ്' എന്ന് ഇംഗ്ലീഷിലെഴുതിയിരിക്കുന്നതുതന്നെ കൗതുകകരമാണ്.. 'Maad Dad..'\nPosted by TONY POONJAR at 11:16 PM2comments: Links to this post\nമുല്ലപ്പെരിയാര് സമരം ഇന്ന് 2000 ദിനങ്ങള് പിന്നിടുന്നു..\nചപ്പാത്തില് മുല്ലപ്പെരിയാര് സമരസമിതിയുടെ സമരപ്പന്തല് ഉയര്‍ന്നിട്ട് ഇന്ന് രണ്ടായിരം ദിനങ്ങള് തികയുന്നു. 2006 ഡിസംബര് 25-ന് ആരംഭിച്ച റിലേ ഉപവാസത്തിന് പിന്തുണ പ്രഖ്യാപിച്ച് ലക്ഷക്കണക്കിനാളുകളാണ് പലപ്പോഴായി സമരപ്പന്തലില് ഒഴുകിയെത്തിയിട്ടുള്ളത്. ഫാ.ജോയി നിരപ്പേല് CMI ചെയര്‍മാനായുള്ള സമിതിക്ക് പല പരീക്ഷണങ്ങളെയും നേരിടേണ്ടതായും വന്നിട്ടുണ്ട്.\nഅണക്കെട്ടില് ജലനിരപ്പ് അനുവദിനീയമായ അളവിലും ഉയര്‍ന്ന് 139 അടിയും കവിഞ്ഞപ്പോഴാണ് സമരം രൂക്ഷമായത്. ആ സമയത്ത് മുല്ലപ്പെരിയാര് മേഖലയില് തുടര്‍ച്ചയായുണ്ടായ ഭൂകമ്പങ്ങളും ജനങ്ങളുടെ ഭീതി വര്‍ദ്ധിപ്പിച്ചു. തുടര്‍ന്ന് രാഷ്ട്രീയപ്പാര്‍ട്ടികളും മത സംഘടനകളും പിന്തുണയുമായി രംഗത്തുവന്നതോടെ സമരത്തിന്റെ രൂപത്തിലും ഭാവത്തിലും വ്യത്യാസമുണ്ടായി. ചിലര് ജന പിന്തുണയും മാധ്യമ ശ്രദ്ധയും മാത്രം ലക്ഷ്യം വച്ച് പ്രവര്‍ത്തനങ്ങള് ആരംഭിച്ചതോടെ സമര സമിതിയുടെ യഥാര്‍ഥ നേതാക്കള് പിന്തള്ളപ്പെടുകയും ജനമുന്നേറ്റത്തിന്റെ യഥാര്‍ഥ ലക്ഷ്യം വിസ്മരിക്കപ്പെടുകയും ചെയ്യുന്ന അവസ്ഥപോലുമുണ്ടായി.\nസമരസമിതി നേതാവായിരുന്ന സി.പി.റോയിയുടെ നിലപാട് മാറ്റവും സുപ്രീംകോടതി ഉന്നതാധികാര സമിതിയുടെ റിപ്പോര്‍ട്ടും വിണ്ടും പ്രതികൂല ഘടകങ്ങളായി. തമിഴ് നാടിന്റെ ശക്തമായ സമ്മര്‍ദ്ദത്തെ തുടര്‍ന്ന് കേന്ദ്ര-സംസ്ഥാന നേതൃത്വവും രാഷ്ട്രീടപ്പാര്‍ട്ടികളും പിന്‍വലിയുന്ന കാഴ്ച്ചയാണ് പിന്നീട് കണ്ടത്.\nജനങ്ങളുടെ ജീവനും സ്വത്തും സംരക്ഷിക്കുന്നതിനുവേണ്ടിയുള്ള ഈ സമരം തളര്‍ന്നുപോകരുത്. സ്വാര്‍ഥ താത്പ്പര്യക്കാര് പിന്‍വാങ്ങിയതോടെ യഥാര്‍ഥ നേതാക്കളും അണികളുമാണ് ഇന്ന് സമരമുഖത്തുള്ളത്. എല്ലാവര്‍ക്കും അഭിവാദ്യങ്ങള്. ചരിത്രത്തിന്റെ ഏടുകളില് രേഖപ്പെടുത്തേണ്ട ഈ ജനമുന്നേറ്റത്തിന് പൂഞ്ഞാര് ബ്ലോഗിന്റെയും ആശംസകള്..\nപൂഞ്ഞാര് സെന്റ് ആന്റണീസ് ഹയര് സെക്കന്‍ഡറി സ്കൂളും പൂഞ്ഞാര് ബ്ലോഗും ആദ്യകാലം മുതല് ഈ സമരത്തിന് പിന്തുണയുമായി രംഗത്തുണ്ടായിരുന്നു. ചപ്പാത്തില് സമരപ്പന്തല് ഉയര്‍ന്ന ഉടന് , 2007-ല് തന്നെ , സ്കൂളില്‍നിന്ന് കുട്ടികളും അദ്ധ്യാപകരും ഇവിടെയെത്തിയിരുന്നു. വ്യത്യസ്ഥതയാര്‍ന്ന പ്രതിഷേധ മാര്‍ഗ്ഗങ്ങളുമായി തുടര്‍ന്നുള്ള എല്ലാ വര്‍ഷങ്ങളിലും സമരപ്പന്തല് സന്ദര്‍ശിച്ച് പിന്തുണ അറിയിക്കുകയും ചെയ്തിരുന്നു. മുല്ലപ്പെരിയാര് മൃതക്ഷേധവും ജനകീയ വിചാരണയും റാലിയുമൊക്കെ അവയില് ചിലതുമാത്രം.\nകഴിഞ്ഞ ഒരുവര്‍ഷമായി പൂഞ്ഞാര് ബ്ലോഗിലൂടെയും ഞങ്ങള് മുല്ലപ്പെരിയാര് സമരത്തിനുള്ള പിന്തുണ അറിയിച്ചുകൊണ്ടിരിക്കുന്നു. അവയിലെ ശ്രദ്ധേയമായ5പോസ്റ്റുകള് ചുവടെ നല്‍കുന്നു..\n1. മുല്ലപ്പെരിയാര്..!! എല്ലാ മലയാളികളും ഈ വീഡിയോ ദൃശ്യങ്ങള് കാണണം...\n2. മുല്ലപ്പെരിയാര് 'മൃതക്ഷേധം'\n3. "ഒരു മലയാളിക്കും ഒരു തമിഴനും എന്റെ അനുഭവം ഉണ്ടാകരുത്..!!" (മുല്ലപ്പെരിയാര് പ്രശ്നത്തെ തുടര്‍ന്ന് തമിഴ്നാട്ടില് ഉണ്ടായ അക്രമത്തില് ക്രൂര മര്‍ദ്ദനത്തിനിരയായ പൂഞ്ഞാര് പറയരുതോട്ടം ജോര്‍ജ്ജിന്റെ (വക്കച്ചന്) അനുഭവം.)\n4. "മുല്ലപ്പെരിയാറില് പുതിയ ഡാം ഉടന് നിര്‍മ്മിക്കണം.." - മുരുകന് കാട്ടാക്കട\n5. മുല്ലപ്പെരിയാറില് പെയ്തിറങ്ങിയ മുതലക്കണ്ണീര് ' - ദീപിക (15/12/2011)\nPosted by TONY POONJAR at 7:06 AM No comments: Links to this post\nമറുനാട്ടിലെത്തുമ്പോള് മലയാളിക്കുട്ടികള് മൂല്യങ്ങള് മറക്കുന്നുവോ..!\nകേരളത്തിനു വെളിയില് പഠനത്തിനും ജോലിക്കുമായി പോകുന്ന മലയാളികളായ വിദ്യാര്‍ഥികളില് ഒരു കൂട്ടം (ആണ്-പെണ് വേര്‍തിരിവില്ലാതെ) മൂല്യബോധമില്ലാത്ത ജീവിതം നയിക്കുന്നു എന്നത് ഒരു സത്യം തന്നെയാണ്. നിരപരാധികളായ നിരവധി കുട്ടികളും പഴി കേള്‍ക്കേണ്ടിവരും എന്നതിനാലാണ് ഈ കാര്യങ്ങളേപ്പറ്റി കൂടുതല് എഴുതുവാന് മടിച്ചിരുന്നത് . എന്നാല് ഈ വിഷയത്തില് ഫേസ് ബുക്കില് ഷെയര് ചെയ്തു ലഭിച്ച ചില കമന്റുകള് എല്ലാവരും ശ്രദ്ധിക്കേണ്ടതായി തോന്നിയതിനാല് ചില ചെറിയ മാറ്റങ്ങളോടെ ഇവിടെ പുന:പ്രസിദ്ധീകരിക്കുന്നു. കമന്റുകള് ഷെയര് ചെയ്ത എല്ലാവര്‍ക്കും നന്ദി. പെണ്‍കുട്ടികളെ കേന്ദ്രീകരിച്ചാണ് ഇവിടെ കമന്റുകള് കൂടുതല് വന്നിരിക്കുന്നതെങ്കിലും ഇത് ആണ്-പെണ് വ്യത്യാസമില്ലാതെ സംഭവിക്കുന്ന ഒരു ദുന്തമാണ് എന്നുകൂടി ഓര്‍മ്മിപ്പിക്കുന്നു.\nPosted by TONY POONJAR at 3:46 PM2comments: Links to this post\nപ്രവേശനോത്സവവും പരിസ്ഥിതി ദിനാചരണവും നിറപ്പകിട്ടേകിയ സ്കൂള് വര്‍ഷാരംഭം..\nപൂഞ്ഞാര് സെന്റ് ആന്റണീസ് സ്കൂളിലെ പ്രവേശനോത്സവ സമ്മേളനത്തില് ,\nസ്കൂള് മാനേജര് ഫാ.ചാണ്ടി കിഴക്കയില് ദിപം തെളിയിക്കുന്നു. ഗ്രാമ പഞ്ചായത്ത്\nപ്രസിഡന്റ് എ.റ്റി.ജോര്‍ജ്ജ് അരീപ്ലാക്കല് ഉള്‍പ്പെടെയുള്ള വിശിഷ്ടാതിഥികള് സമീപം.\nപുതിയ സ്കൂള് വര്‍ഷം ആരംഭിച്ചത് നിറപ്പകിട്ടാര്‍ന്ന ആഘോഷങ്ങളോടെ... ജൂണ് നാലിന് പ്രവേശനോത്സവം കേരളത്തിലെ എല്ലാ സ്കൂളുകളും ആവേശത്തോടെ നടപ്പിലാക്കി. പുതിയ ബാഗും കുടകളും പുത്തന് പ്രതീക്ഷകളുമായി സ്കൂളിലെത്തിയ നവാഗതര്‍ക്ക് സ്വാഗതമോതിക്കൊണ്ട് മീറ്റിംഗുകളും മധുര പലഹാര വിതരണവും നടന്നു. ബലൂണുകളും അലങ്കാരങ്ങളും സ്വാഗത ഗാനവുമൊക്കെ തയ്യാറാക്കിയാണ് മിക്ക സ്കൂളുകളും വിദ്യാര്‍ഥികളെ സ്വീകരിച്ചത്.\nപൂഞ്ഞാര് സെന്റ് ആന്റണീസ് സ്കൂളിലെ NSS യൂണിറ്റിന്റെ നേതൃത്വത്തില്\nനടന്ന പരിസ്ഥിതി ദിനാചരണത്തില് പഞ്ചായത്ത് വാര്‍ഡ് മെമ്പര്\nഅനില്‍കുമാര് മഞ്ഞപ്ലാക്കല് വൃക്ഷത്തൈ നടുന്നു..\nപിറ്റേ ദിവസം ജൂണ് അഞ്ച് , ലോക പരിസ്ഥിതി ദിനമായിരുന്നു. പരിസ്ഥിതി സംരക്ഷണ സന്ദേശവും വൃക്ഷത്തൈ വിതരണവും റാലികളുമൊക്കെ ദിനാചരണ ഭാഗമായി നടന്നു. ഇങ്ങനെ പതിവില് നിന്ന് വിഭിന്നമായി ആഘോഷങ്ങള് നിറഞ്ഞ ആദ്യ സ്കൂള് ദിനങ്ങള് കുട്ടികള്‍ക്ക് അവിസ്മരണീയവും രസകരവുമായി.\nഅനീഷിന്റെ സത്യസന്ധത നമുക്കു മാതൃക..\nPosted by TONY POONJAR at 6:32 AM No comments: Links to this post


Malayalam news || അമിതവണ്ണം തടയാന് പഞ്ചസാരയ്‌ക്കു ബ്രിട്ടന് നികുതി ഏര്‍പ്പെടുത്തും\nഅമിതവണ്ണം തടയാന് പഞ്ചസാരയ്‌ക്കു ബ്രിട്ടന് നികുതി ഏര്‍പ്പെടുത്തും\nഅമിതവണ്ണത്തിനു തടയിടാന് പഞ്ചസാരയ്‌ക്കു കനത്ത നികുതി ഏര്‍പ്പെടുത്താന് ബ്രിട്ടന് ആലോചിക്കുന്നു. അമിതവണ്ണത്തിനു പ്രധാന കാരണം പഞ്ചസാരയാണെന്നു ബ്രിട്ടനിലെ ചീഫ് മെഡിക്കല് ഓഫീസര് ഡേം സാലി ഡേവിസ് പാര്‍ലമെന്റ് സമിതിയില് നല്‍കിയ മൊഴിയില് പറഞ്ഞു. ലഹരി വസ്‌തുപോലെ പഞ്ചസാരയും ആസക്തി ഉളവാക്കുന്ന വസ്‌തുവാണ്. ബേക്കറി പലഹാരങ്ങള് ഉള്‍പ്പെടെ നിരവധി ഉത്‌പന്നങ്ങളില് പഞ്ചസാര അമിതമായി ചേര്‍ക്കുന്നുണ്ട്. പഞ്ചസാര ഉപഭോഗം കുറയ്‌ക്കാന് നികുതി ഏര്‍പ്പെടുത്തേണ്ട സമയം അതിക്രമിച്ചു. അമിതവണ്ണവും ബന്ധപ്പെട്ട ആരോഗ്യപ്രശ്‌നങ്ങളും രാജ്യത്തെ ജനങ്ങളുടെ ആയുസ് കുറയ്‌ക്കുന്നതായി സാലി ചൂണ്ടിക്കാട്ടി. ബ്രിട്ടനില് പ്രായപൂര്‍ത്തിയായ 64% പേരും അമിതവണ്ണമുള്ളവരാണ്. രണ്ടിനും 15 നും ഇടയില് പ്രായമുള്ളവരെയെടുത്താല് പത്തില് മൂന്നുപേരും ഇതേ പ്രശ്‌നം നേരിടുന്നതായാണു കണക്ക്. അമിതവണ്ണവും പ്രമേഹവും വന് സാമ്പത്തികചെലവാണു വരുത്തിവയ്‌ക്കുന്നത്. പ്രശ്‌നം നേരിടാന് ആരോഗ്യവകുപ്പ് നടപടി ആരംഭിച്ചിട്ടുണ്ട്. ഭക്ഷ്യ ഉത്‌പന്നങ്ങളിലെ പഞ്ചസാരയുടെ അളവ് 30% ശതമാനമായി കുറയ്‌ക്കണമെന്ന് ഫാസ്റ്റ്‌ഫുഡ് കമ്പനികള്‍ക്കു നിര്‍ദേശം നല്‌കി.


Prithviraj got Best Director Award , another happy news from Lucifer - Malayalam Filmibeat\nമികച്ച സംവിധായകനായി പൃഥ്വിരാജ്! ലൂസിഫറില് നിന്നുള്ള ആദ്യ പുരസ്‌കാരമെത്തി! ഏതാണെന്നറിയുമോ?\n| Published: Monday, May 6, 2019, 8:52 [IST]\nഅഭിനേതാവെന്ന നിലയില് നിരവധി പുരസ്‌കാരങ്ങള് സ്വന്തമാക്കിയിട്ടുണ്ട് പൃഥ്വിരാജ്. നന്ദനത്തിലൂടെ തുടങ്ങിയ സിനിമാജീവിതത്തില് വൈവിധ്യമാര്‍ന്ന നിരവധി കഥാപാത്രങ്ങളെയാണ് ഈ താരം അവചരിപ്പിച്ചത്. വില്ലത്തരമായാലും നായകനായാലും ചരിത്ര പുരുഷന്‍മാരായാലും ഏത് തരത്തിലുള്ള കഥാപാത്രവും തന്നില് ഭദ്രമാണെന്ന് തെളിയിച്ചാണ് അദ്ദേഹം മുന്നേറിയത്. സിനിമാകുടുംബത്തിലെ ഇളംതലമുറയുടെ വരവിന് തുടക്കം മുതല്‍ത്തന്നെ ഗംഭീര സ്വീകരണമായിരുന്നു ലഭിച്ചിരുന്നത്. നീണ്ട നാളത്തെ കാത്തിരിപ്പിനൊടുവിലാണ് മനസ്സിലെ വലിയ മോഹമായ സംവിധാനമെന്ന കടമ്പ അദ്ദേഹം പൂര്‍ത്തിയാക്കിയത്. മോഹന്‍ലാലിനേയും മഞ്ജു വാര്യരേയും പ്രധാന കഥാപാത്രങ്ങളാക്കി സിനിമയൊരുക്കുമെന്ന് പൃഥ്വി നേരത്തെ പറഞ്ഞിരുന്നു.\nമോഹന്‍ലാലിന്റെ കടുത്ത ആരാധകനെന്ന നിലയില് താന് കാണാനാഗ്രഹിക്കുന്ന സിനിമ അതാണ് ലൂസിഫര്. നിങ്ങളാണ് ഇതിനെ വിലയിരുത്തേണ്ടതെന്നും ഈ സിനിമ പരാജയമായാല് താന് ഇനി സംവിധാനം ചെയ്യില്ലെന്നും അദ്ദേഹം പറഞ്ഞിരുന്നു. ബോക്‌സോഫീസിലെ സകല റെക്കോര്‍ഡുകളും സ്വന്തം പേരിലേക്ക് മാറ്റിയെന്ന് മാത്രമല്ല പുതിയ റെക്കോര്‍ഡുകളും സൃഷ്ടിച്ചാണ് ചിത്രത്തിന്റെ കുതിപ്പ്. 200 കോടി ലക്ഷ്യവുമായി കുതിക്കുകയാണ് ചിത്രം. കലക്ഷനില് മാത്രമല്ല പ്രദര്‍ശനത്തിന്റെ കാര്യത്തിലും റെക്കോര്‍ഡുമായാണ് ലൂസിഫറിന്റെ കുതിപ്പ്. മെയ് 3നായിരുന്നു സിനിമയുടെ തമിഴ് പതിപ്പ് റിലീസ് ചെയ്തത്. ചെന്നൈയിലെ സത്യം സിനിമാസില് സിനിമയുടെ മലയാള പതിപ്പും തമഴ് പതിപ്പും ഒരേ സമയം പ്രദര്‍ശിപ്പിച്ച് വരികയാണ്. സിനിമ ഗംഭീരമായി മുന്നേറുന്നതിനിടയിലാണ് ആരാധകരെത്തേടി പുതിയൊരു സന്തോഷവാര്‍ത്ത എത്തിയത്.\nമഴവില് മനോരമ എന്റര്‍ടൈന്‍മെന്‍സ് അവാര്‍ഡില് മികച്ച സംവിധായകനുള്ള പുരസ്‌കാരം ലഭിച്ചത് പൃഥ്വിരാജിനാണ്. കഴിഞ്ഞ ദിവസമായിരുന്നു പുരസ്‌കാരനിശ അരങ്ങേറിയത്. ഇതാദ്യമായാണ് ലൂസിഫറിനെത്തേടി ഒരു പുരസ്‌കാരമെത്തുന്നത്. മലയാളത്തിന്റെ നടന ഇതിഹാസങ്ങളായ മോഹന്‍ലാലും മമ്മൂട്ടിയുമുള്‍പ്പടെ തെന്നിന്ത്യന് സിനിമയിലെയും ബോളിവുഡിലേയും പ്രഗത്ഭര് പരിപാടിയിലേക്കെത്തുമെന്ന് നേരത്തെ അണിയറപ്രവര്‍ത്തകര് വ്യക്തമാക്കിയിരുന്നു.\nPrithviraj got Best Director Award , another happy news from Lucifer


വ്യാഴം,2ഏപ്രില് 2020 (12:50 IST)\nഇന്ത്യയുടെ രണ്ടാം ലോകകപ്പ് കിരീട നേട്ടത്തിന് ഇന്ന് ഒൻപത് വർഷം പൂർത്തിയാക്കുകയാണ്. നുവാൻ കുലശേഖരയുടെ പന്ത് അതിർത്തി കടത്തിയ ക്യാപ്റ്റൻ കൂൾ മഹേന്ദ്രസിങ് ധോണിയുടെ ആ സികസറാണ് ലോകകപ്പ് വിജയം എന്ന് പറയുമ്പോൾ ലോകത്തിന് മുന്നിൽ എത്തുക, അതാണ് ഇന്ത്യൻ ലോക കിരീടത്തിന്റെ ചിത്രമായി പിന്നീട് പ്രചരിക്കപ്പെട്ടതും\nഎന്നാൽ അതിലുള്ള കടുത്ത അതൃപ്തി അറിയിച്ച് രംഗത്തെത്തിയിരിക്കുകയാണ്. ലോകകപ്പ് വിജയത്തിലെ നിർണായക സാനിധ്യമായ മുൻ ഇന്ത്യൻ താരം ഗൗതം ഗംഭീർ. ലോകകപ്പ് നേടിയത് മുഴുവൻ ടീമിന്റെയും പരിശ്രമ ഫലമായാണ്. ആ സിക്സറിനോടുള്ള അമിത ആരാധന അവസാനിപ്പിക്കണം എന്നായിരുന്നു ഗംഭീറിന്റെ പ്രതികരണം. ഇന്ത്യൻ വിജയത്തിനെ ഓർമ്മപ്പെടുത്തി പ്രമുഖ ക്രിക്കറ്റ് പോർട്ടലായ ഇഎസ്‌പിഎൻ ക്രിക്ക് ഇൻഫോയുടെ ട്വീറ്റാണ് ഗംഭീറിനെ ചോടിപ്പിച്ചത്.\n'2011ല് ഈ ദിവസമാണ് ലക്ഷക്കണക്കിന് ഇന്ത്യക്കാരെ ആഹ്ലാദത്തിലാറാടിച്ച ഷോട്ട് പിറന്നത്' എന്നായിരുന്നു ധോണി വിജയ സിക്സർ നേടുന്ന ചിത്രം പകുവച്ചുകൊണ്ട് ക്രിക്ക് ഇന്‍ഫോയുടെ ട്വീറ്റ്. ഇതോടെ ഈ ട്വീറ്റ് റീട്വിറ്റ് ചെയ്ത് വിമർശനവുമായി ഗംഭീർ രംഗത്തെത്തി. 'ക്രിക്ക് ഇൻഫോയ്ക്ക് ഒരു ഓർമ്മപ്പെടുത്തൽ. ലോകകപ്പ് നേടിയത് ഇന്ത്യന് ടീമിലെ എല്ലാവരും ചേർന്നാണ്. മുഴുവന് ടീമും എല്ലാ സപ്പോര്‍ട്ട് സ്റ്റാഫും ഉൾപ്പടെ. ആ ഒരു സിക്‌സറിനോട് മാത്രമുള്ള നിങ്ങളുടടെ അതിരു കവിഞ്ഞ ആരാധന അവസാനിപ്പിക്കൂ' ഗംഭീർ ട്വിറ്ററിൽ കുറിച്ചു.\nമുംബൈയിലെ വാംഖഡെ സ്റ്റേഡിയത്തില് നടന്ന ഫൈനലില് ആറു വിക്കറ്റിനായിരുന്നു ശ്രീലങ്കയെ ഇന്ത്യ തോല്‍പ്പിച്ചത്. മത്സരത്തിൽ മികച്ച പ്രകടനമാണ് ഗംഭീർ നടത്തിയത്. 122 പന്തില് ഒൻപത് ബൗണ്ടറികളോടെ 97 റണ്‍സ് താരം നേടിയിരുന്നു. എന്നാൽ 79 പന്തില് എട്ടു ബൗണ്ടറികളും രണ്ടു സിക്‌സറുമടക്കം പുറത്താവാതെ 91 റൺസ് നേടിയ ധോണിയുടെ തകർപ്പൻ പ്രകടനമാണ് ഇന്ത്യയുടെ വിജയം ഉറപ്പാക്കിയത്.\nസൂപ്പർഹിറ്റ്: വിപണിയിലെത്തി പത്ത് മാസത്തിനുള്ളിൽ വിറ്റഴിച്ചത് 25,000 യൂണിറ്റ് ഗ്ലാൻസ\nകാസർഗോഡ് അതിർത്തിയിൽ വീണ്ടും പ്രതിസന്ധി, കർണാടക സുപ്രീം കോടതിയെ സമീപിച്ചേക്കും, വാഹനങ്ങൾ കടത്തിവിടില്ല\nപൊലീസ് സൈറനിട്ട് ലോക്‌ഡൗണിൽ തോന്നുംപോലെ കറക്കം, റെസ്‌റ്റൊറെന്റ് ഉടമയ്ക്ക് കിട്ടിയത് എട്ടിന്റെ പണി, വീഡിയോ !\nഒരേസമയത്ത് പല ഇടങ്ങളിൽ, തൃശൂരിൽ ആളുകളെ ഭയപ്പെടുത്തി അജ്ഞാത രൂപം\nലോകത്ത് ഏറ്റവും കൂടുതൽ പ്രതിഫലം വാങ്ങുന്ന വനിതാ കായികതാരമെന്ന നേട്ടം സ്വന്തമാക്കി നവോമി ഒസാക്ക\nഗംഭീർ കഴിവുകളുള്ള കളിക്കാരനായിരുന്നു, എന്നാൽ ദേഷ്യം വിനയായി- ദിലീപ് വെങ്സർക്കാർ\nപാകിസ്ഥാൻ മുൻ ക്രിക്കറ്റ് താരത്തിന് കൊവിഡ്\nഅടുത്ത ലേഖനം രണ്ടാം ലോകമഹായുദ്ധത്തിന് ശേഷം ഇതാദ്യം, വിംബിൾഡൺ മത്സരങ്ങൾ റദ്ദാക്കി


ഷാർജയിലെ ചിത്രശലഭങ്ങളുടെ വീട്- Butterfly House of Al Noor Island\nപ്രകൃതിയിൽ നിന്ന് പ്രചോദനമുൾക്കൊണ്ടു തയാറാക്കിയ പ്രത്യേക കെട്ടിടത്തിനകത്താണ് ശലഭവീട് ഒരുക്കിയിരിക്കുന്നത്\nUpdated: September 14, 2020 12:25:14 am\nകിഴക്കനേഷ്യൻ രാജ്യങ്ങളിൽ നിന്നും തെക്കേ അമേരിക്കയിൽ നിന്നുമെത്തിക്കുന്ന, ഇരുപത് വ്യത്യസ്ത ഇനങ്ങളിലെ നൂറുകണക്കിന് ചിത്രശലഭങ്ങളാണ് ഇവിടെയുള്ളത്. ഓരോ രണ്ടാഴ്ചയിലുമെത്തിക്കുന്ന പ്യൂപ്പകൾ പ്രത്യേകം സജ്ജീകരിച്ച ചില്ലുകൂട്ടിൽ പരിപാലിക്കുന്നു. ദിവസങ്ങൾക്കു ശേഷം ചിറകുവിടർത്തുന്ന ചിത്രശലഭങ്ങൾ ശലഭവീട്ടിലേക്ക് പറന്നിറങ്ങുന്നു. പ്രകൃതിയിൽ നിന്ന് പ്രചോദനമുൾക്കൊണ്ടു തയാറാക്കിയ പ്രത്യേക കെട്ടിടത്തിനകത്താണ് ശലഭവീട് ഒരുക്കിയിരിക്കുന്നത്. ഈ വീടിനകത്തൂടെ നടക്കാനും കാഴ്ചകൾ കാണാനും ചിത്രശലഭങ്ങളോടൊപ്പം ഫോട്ടോയെടുക്കാനുമെല്ലാം സഞ്ചാരികൾക്ക് അവസരമുണ്ട്.\nവിനോദവും വിജ്ഞാനവും പ്രകൃതികാഴ്ചകളും സമ്മേളിക്കുന്ന യുഎഇയിലെ തന്നെ മികച്ച വിനോദ വിജ്ഞാന കേന്ദ്രങ്ങളിലൊന്നാണ് അൽ നൂർ ദ്വീപ്. നഗരത്തിരക്കിൽ നിന്നു മാറി പച്ചപ്പു നിറഞ്ഞ കാഴ്ചകളാസ്വദിക്കാനും വ്യത്യസ്ത ഇനം വൃക്ഷങ്ങളെക്കുറിച്ച് പഠിക്കാനുമെല്ലാം ദ്വീപിൽ അവസരമുണ്ട്. യുഎഇയിലെ ദേശാടനപക്ഷികളുടെ പ്രധാനകേന്ദ്രങ്ങളിലൊന്നുകൂടിയാണ് അൽ നൂർ ദ്വീപ്.\nഷാർജ നിക്ഷേപവികസന അതോറിറ്റിയുടെ (ഷുറൂഖ്) കീഴിൽ പ്രവർത്തിക്കുന്ന അൽനൂർ ദ്വീപ് ഖാലിദ് ലഗൂണിലാണ് സ്ഥിതിചെയ്യുന്നത്. രാവിലെ9മുതൽ രാത്രി 11 വരെ ദ്വീപ് കാഴ്ചകൾ കാണാം. ശലഭവീട് രാവിലെ9മുതൽ വൈകുന്നേരം ആറു വരെയാണ് പ്രവർത്തിക്കുക. 35 ദിർഹമാണ് ദ്വീപിലേക്കുള്ള പ്രവേശനനിരക്ക്.\nRead more: വിശ്രമജീവിതം വ്യത്യസ്തമാക്കാം; അഞ്ച് വര്‍ഷത്തെ വിസയുമായി ദുബായ്\nButter FlyButter Fly ParkSharjahTourismTravel\nWeb Title: Butterfly house of al noor island


80 ലക്ഷം രൂപയുടെ കുഴല്‍പണവുമായി മഹാരാഷ്ട്ര സ്വദേശി പിടിയില് | Kasaragod.com\n80 ലക്ഷം രൂപയുടെ കുഴല്‍പണവുമായി മഹാരാഷ്ട്ര സ്വദേശി പിടിയില്\nകാസര്‍കോട് : കര്‍ണാടക കെ എസ് ആര് ടി സി ബസില് ജാക്കറ്റിലാക്കി കടത്തിയ 80 ലക്ഷം രൂപയുടെ കുഴല്‍പണവുമായി മുംബൈ സ്വദേശി പിടിയില്. മുംബൈ സ്വദേശി മയൂര് ഭാരത് ദേശ്മുഖ് (23) ആണ് എക്‌സൈസ് സംഘത്തിന്റെ പിടിയിലായത്.\nവെള്ളിയാഴ്ച പുലര്‍ച്ചെ 5.30 മണിയോടെ കര്‍ണാടകയില് നിന്നും കാസര്‍കോട്ടേക്ക് വരികയായിരുന്ന കര്‍ണാടക കെ എസ് ആര് ടി സി ബസില് നിന്നാണ് പണം പിടികൂടിയത്. കോഴിക്കോട്ടെ ഒരു സംഘത്തിന് കൈമാറാനാണ് പണം കൊണ്ടുവരുന്നതൈന്ന് പിടിയിലായ യുവാവ് വെളിപ്പെടുത്തിയതായി എക്‌സൈസ് അധികൃതര് അറിയിച്ചു. പിടികൂടിയ പണം ആദൂര് പോലീസിന് കൈമാറും.\nബസില് മദ്യം കടത്തുന്നതിനെതിരെ പരിശോധന ശക്തമാക്കിയതിന്റെ ഭാഗമായാണ് കുഴല് പണം പിടികൂടാന് കഴിഞ്ഞത്. ഒരു മാസം മുമ്പ് ബംഗളൂരുവില് നിന്നും ബസില് കടത്തിക്കൊണ്ടുവരികയായിരുന്ന 45 ലക്ഷം രൂപയുടെ കുഴല് പണവും എക്സൈസ് അധികൃതര് പിടികൂടിയിരുന്നു.\nഎക്‌സൈസ് അസി. ഇന്‍സ്‌പെക്ടര് പി വി രാമചന്ദ്രന്, പ്രിവന്റീവ് ഓഫീസര്‍മാരായ സന്തോഷ്‌കുമാര്, സുജിത്ത് ടി വി, പ്രഭാകരന് എം എ, വിനോദ് കെ, ഡ്രൈവര് രാധാകൃഷ്ണന് എന്നിവരാണ് പിടികൂയി സംഘത്തിലുണ്ടായിരുന്നത്.\nPrevious ആലപ്പുഴയില് വന്‍കവര്‍ച്ച: വീട് കുത്തിത്തുറന്ന് 67 പവന് മോഷ്ടിച്ചു\nNext അമിത് ഷാ ആഭ്യന്തരം, പ്രതിരോധം രാജ്‌നാഥ് സിങ്; മുരളീധരന് വിദേശകാര്യ സഹമന്ത്രി


Mohanlal Shared An Interesting Picture! - Malayalam Filmibeat\n| Published: Monday, March 26, 2018, 11:55 [IST]\nമലയാള സിനിമയിലേക്ക് ഒരുപിടി നല്ല കഥാപാത്രങ്ങളെ സമ്മാനിച്ച് ഇന്നും താരരാജാവായി തിളങ്ങി നില്‍ക്കുകയാണ് മോഹന്‍ലാല്. പല കഥാപാത്രങ്ങള്‍ക്കും അഭിനയിക്കാതെ ലാലേട്ടന് ജീവന് നല്‍കുയായിരുന്നു വെന്നാണ് ആരാധകരുടെ അഭിപ്രായം. അതില് ചിലത് എല്ലാ കാലത്തും പ്രേക്ഷകരുടെ മനസിലുണ്ടാവും.\nചിലപ്പോള് മോഹന്‍ലാലിന്റെ ഫോട്ടോ ഇല്ലെങ്കില് പോലും അത്തരം സിനിമകളിലെ കഥാപാത്രത്തെ തിരിച്ചറിയാന് കഴിയും. അങ്ങനെ ഒന്ന് സംഭവിച്ചിരിക്കുകയാണ്. സോഷ്യല് മീഡിയയിലൂടെ വൈറലായ ഒരു ഫോട്ടോ ആയിരുന്നു അതിന് പിന്നില്. ലാലേട്ടന് തന്നെ അത് ട്വിറ്ററിലൂടെയും ഷെയര് ചെയ്തിട്ടുണ്ട്.\nസിനിമ റിലീസിനെത്തി എത്ര വര്‍ഷങ്ങള് കഴിഞ്ഞാലും പ്രേക്ഷകരുടെ ഹൃദയത്തില് അതുപോലെ ഉണ്ടാവും. അക്കാര്യത്തില് മോഹന്‍ലാല് ഭാഗ്യവാനാണ്. അദ്ദേഹത്തിന്റെ പല വേഷങ്ങളും അതുപോലെ സിനിമയിലെ ഡയലോഗുകളും ഇന്നും പ്രേക്ഷകരുടെ മനസിലുണ്ട്. വിന്‍ന്റെ് ഗോമസ്, ഡോ. സണ്ണി, ആട് തോമ, മംഗലശ്ശേരി നീലകണ്ഠന്, തുടങ്ങി ലാലേട്ടന് അവിസ്മരണിയമാക്കിയ കഥാപാത്രങ്ങള് നിരവധിയാണ്. പലതും ഇന്നലെ ഇറങ്ങിയ സിനിമകള് പോലെ തന്നെ സിനിമാ പ്രേമികളുടെ മനസിലുണ്ട്. അതാണ് നടന വിസ്മയമെന്നും കംപ്ലീറ്റ് ആക്ടര് എന്നുമൊക്കെയാണ് വിശേഷിപ്പിക്കുന്നത്. അതിന് പൂര്‍ണ അര്‍ത്ഥം നല്‍കി മോഹന്‍ലാല് ഒരു ചിത്രം പുറത്ത് വിട്ടിരിക്കുകയാണ്.\nസ്ഫടികം ലാലേട്ടന്റെ കരിയറിലെ സൂപ്പര് ഹിറ്റ് സിനിമയായിരുന്നു. സിനിമയിലെ ആട് തോമയ്ക്ക് ഇപ്പോഴും ആരാധകരുണ്ട്. 1995 ല് റിലീസിനെത്തിയ സിനിമ 23 വര്‍ഷം കഴിഞ്ഞിരിക്കുകയാണ്. എന്നാലും ഇപ്പോഴും സിനിമ ഹിറ്റ് തന്നെയാണ്. ആട് തോമ എന്ന മോഹന്‍ലാലിന്റെ കഥാപാത്രത്തെ ഏറ്റവും ശ്രദ്ധേയമാക്കിയത് റെയ്ബാന് ഗ്ലാസും ചെകുത്താന് ലോറിയുമൊക്കെയായിരുന്നു. ഒരു റെയ്ബാന് ഗ്ലാസ് കണ്ടാല് ഇന്നും ആദ്യം ഓര്‍മ്മ വരുന്നത് ലാലേട്ടന്റെ മുഖമായിരിക്കും. അതിന് ഉദാഹരണമാണ് കഴിഞ്ഞ ദിവസങ്ങളില് സോഷ്യല് മീഡിയയിലൂടെ വൈറലായ ഒരു ചിത്രം. ഒരു മതിലിന് മുകളില് റെയ്ബാന് ഗ്ലാസ് വെച്ച്, തൊട്ട് താഴെ ഒരു മീശയും വരച്ചിരിക്കുകയാണ്. ലാലേട്ടനെ സൂചിപ്പിക്കാന് ഉപയോഗിച്ചതാണെന്ന കാര്യം ആര്‍ക്കും എളുപ്പത്തില് മനസിലാക്കാന് പറ്റുന്നതായിരുന്നു അത്.\nമുഖമില്ലെങ്കിലും മോഹന്‍ലാലിനെ സൂചിപ്പിക്കാന് ഉപയോഗിച്ചിരിക്കുന്ന റെയ്ബാന്റെ ചിത്രം ലാലേട്ടനും ഇഷ്ടപ്പെട്ടു. ട്വിറ്ററിലൂടെ ആ ഫോട്ടോ ലാലേട്ടനും ഷെയര് ചെയ്തിരിക്കുകയാണ്. അടുത്തിടെ പുറത്ത് വന്ന മോഹന്‍ലാലിന്റെ ചിത്രങ്ങളെല്ലാം വൈറലായിരുന്നു. അക്കൂട്ടത്തിലേക്കാണ് ഇതും എത്തിയിരിക്കുന്നത്. മോഹന്‍ലാല് ഭദ്രന് കൂട്ടുകെട്ടില് പുതിയൊരു സിനിമ വരുന്നുണ്ടെന്ന റിപ്പോര്‍ട്ടുകള് വന്നിരുന്നു. ശേഷം ആ പ്രോജക്ട് ഉപേഷിച്ചെന്നും വാര്‍ത്തകളുണ്ടായിരുന്നു. എന്നാല് സ്ഫടികം പോലെ ആ കൂട്ടുകെട്ടില് മറ്റൊരു അഡാറ് സിനിമ പിറക്കുന്നതും കാത്തിരിക്കുകയാണ് മലയാള സിനിമ പ്രേക്ഷകര്.\nബോളിവുഡ് സംവിധായകന് അജോയ് വര്‍മ്മ സംവിധാനം ചെയ്യുന്ന നീരാളിയാണ് ഉടന് റിലീസിനെത്തുന്ന മോഹന്‍ലാലിന്റെ സിനിമ. റംസാന് മുന്നോടിയായി ജൂണ് 14 നാണ് സിനിമയുടെ റിലീസ് തീരുമാനിച്ചിരിക്കുന്നത്. വര്‍ഷങ്ങള്‍ക്ക് ശേഷം മോഹന്‍ലാലിനൊപ്പം നാദിയ മൊയ്തുവും സിനിമയില് അഭിനയിക്കുന്നുണ്ട്. നിലവില് ഒടിയന്റെ ചിത്രീകരണത്തിന്റെ തിരക്കുകളിലാണ് മോഹന്‍ലാല്. ബിഗ് ബജറ്റ് ചിത്രമായി നിര്‍മ്മിക്കുന്ന ഒടിയന്റെ അവസാന ഷെഡ്യൂളാണ് ഇപ്പോള് ചിത്രീകരിക്കുന്നത്. ചിത്രീകരണം പൂര്‍ത്തിയാക്കി ഈ വര്‍ഷം ഓണത്തിന് തന്നെ സിനിമ റിലീസിനെത്തിക്കാനുള്ള തയ്യാറെടുപ്പിലാണ് അണിയറ പ്രവര്‍ത്തകര്.\nRead more about: mohanlal cinema photo മോഹന്‍ലാല് സിനിമ\nMohanlal Shared An Interesting Picture!\nStory first published: Monday, March 26, 2018, 11:55 [IST]


how breast feeding acts asacontraceptive method: മുലയൂട്ടല് ശരിയ്ക്കും ഗര്‍ഭധാരണം തടയുമോ? - how breast feeding acts asacontraceptive method | Samayam Malayalam\nhow breast feeding acts asacontraceptive method\nമുലയൂട്ടല് ശരിയ്ക്കും ഗര്‍ഭധാരണം തടയുമോ?\nSamayam Desk | Lipi | Updated: 11 Jan 2021, 06:41:24 PM\nമുലപ്പാലൂട്ടുന്നത് ഗര്‍ഭനിരോധന മാര്‍ഗമായി പ്രവര്‍ത്തിയ്ക്കുമോ, അറിയൂ\nപ്രസവ ശേഷം മുലപ്പാല് കുഞ്ഞിന് നല്‍കുന്നത് കുഞ്ഞിന്റെ ആരോഗ്യത്തിന് ഉത്തമമാണ്. കുഞ്ഞിന്റെ ആരോഗ്യത്തിന് മാത്രമല്ല, അമ്മയുടെ ആരോഗ്യത്തിനും മുലപ്പാലൂട്ടുന്നത് ആരോഗ്യകരമാണെന്ന് തെളിഞ്ഞിട്ടുണ്ട്. ഗര്‍ഭ കാലത്തും പ്രസവ സമയത്തും ശേഷവുമെല്ലാം സ്ത്രീ ശരീരത്തില് നടക്കുന്ന ഹോര്‍മോണ് വ്യത്യാസങ്ങള് ധാരാളമുണ്ട്. മുലപ്പാല് ഉല്‍പാദനത്തിനു പുറകില് നടക്കുന്നതും ഇതു തന്നെയാണ്. സ്ത്രീ ശരീരത്തില് ആര്‍ത്തവം മുതല് ഓവുലേഷന് വരെ നടക്കാനും ഗര്‍ഭധാരണം നടക്കാനുമെല്ലാം സഹായിക്കുന്നതില് ഹോര്‍മോണുകള്‍ക്ക് കാര്യമായ പങ്കുണ്ട്.\nമുലയൂട്ടുന്നത് ഗര്‍ഭനിരോധന വഴി കൂടിയാണെന്ന് പറയാം. ഏതു ഗര്‍ഭനിരോധന ഉപാധിയും 100 ശതമാനം വിജയകരമല്ലെന്ന് പറയുന്നതു പോലെ തന്നെ ഇതും പൂര്‍ണ വിജയമല്ലെന്നു പറയേണ്ടത് അത്യാവശ്യമാണ്. സ്വാഭാവിക ഗര്‍ഭ നിരോധന വഴികള് പരീക്ഷിയ്ക്കുമ്പോഴുണ്ടാകുന്ന എല്ലാ പ്രശ്‌നങ്ങളും ഇതിനുണ്ട് ഇതിനാല് തന്നെ മുലയൂട്ടുന്ന സമയത്ത് ഗര്‍ഭധാരണം നടക്കില്ലെന്നാണ് പൊതുവേ കണക്കാക്കപ്പെടുകയെങ്കിലും ഇതിനുളള സാധ്യത പൂര്‍ണമായി തള്ളിക്കളയാനാകില്ലെന്നതു ചുരുക്കം.\nമുലപ്പാല് ഉല്‍പാദിപ്പിയ്ക്കുന്ന സമയത്ത് നടക്കുന്ന ഹോര്‍മോണ് പ്രവര്‍ത്തനങ്ങള് തന്നെയാണ് ഇതിനും കാരണം. മുലപ്പാല് ഉല്‍പാദന സമയത്ത് പ്രോലാക്ടിന് എന്ന ഒരു ഹോര്‍മോണ് ഉയര്‍ന്ന തോതില് ഉല്‍പാദിപ്പിയ്ക്കപ്പെടുന്നു. ഇതിന്റെ സാന്നിധ്യം ഗര്‍ഭധാരണം സംഭവിയ്ക്കുമ്പോള് തന്നെയുണ്ടാകുമെങ്കിലും പ്രസവ ശേഷമാണ് ഇതിന്റെ ഉല്‍പാദനം ഏറെ വര്‍ദ്ധിയ്ക്കുക. ഇതാണ് മുലപ്പാലിന് കാരണമായി വരുന്ന ഹോര്‍മോണ്. മുലയൂട്ടുമ്പോള് ശരീരത്തില് ഓക്‌സിടോസിന് എന്ന റിലാക്‌സ് ഹോര്‍മോണും ഉല്‍പാദിപ്പിയ്ക്കപ്പെടുന്നു. ഇവ ഗര്‍ഭധാരണം തടയുന്നു.\nഈ ഹോര്‍മോണ് കാരണമാണ് ശരീരത്തില് ആര്‍ത്തവവും ഓവുലേഷനുമൊന്നും സംഭവിയ്ക്കാതിരിയ്ക്കുന്നത്. ഓവുലേഷന് ഹോര്‍മോണിനെ പ്രവര്‍ത്തന രഹിതമാക്കുന്ന ഒന്നാണ് ഈ ഹോര്‍മോണ്. ഇതിനാല് തന്നെ ഓവുലേഷന് നടക്കുന്നില്ല. ഇതു കാരണം അണ്ഡോല്‍പാദനം നടക്കില്ല. ഇതിനാല് തന്നെ ഭ്രൂണ രൂപീകരണവും ഉണ്ടാകുന്നില്ല. പ്രോലാക്ടിന് മാത്രമല്ല, ഈ സമയത്ത് ശരീരത്തില് ഉല്‍പാദിപ്പിയ്ക്കപ്പെടുന്ന ഓക്‌സിടോസിനും ഗര്‍ഭധാരണം തടയുന്നതില് പ്രധാന പങ്കു വഹിയ്ക്കുന്നുണ്ട്.\nഎന്നാല് ആര്‍ത്തവം നടന്നില്ലെങ്കിലും ചില സന്ദര്‍ഭങ്ങളില് ഓവുലേഷന് സംഭവിയ്ക്കുന്നത് പ്രസവം നടന്ന സ്ത്രീകളില് അസാധാരമല്ല. അതായത് ആര്‍ത്തവ, ഓവുലേഷന് പ്രക്രിയകള് പുറമേയ്ക്കു കാണുന്നില്ലെങ്കിലും ശരീരത്തില് ഇതു നടക്കാം. സാധാരണ ഗതിയില് അണ്ഡോല്‍പാദനവും നടക്കാം. ഈ സമയത്ത് മുന്‍കരുതലില്ലാതെ ബന്ധപ്പെട്ടാല് ഗര്‍ഭധാരണ സാധ്യത തള്ളിക്കളയാനുമാകില്ല. അതായത് മുലയൂട്ടുന്ന സമയത്ത് ആദ്യ കുറേ മാസങ്ങളെങ്കിലും ആര്‍ത്തവം വരാത്തത് സാധാരണയെങ്കിലും ഇത് പൂര്‍ണമായും ഗര്‍ഭ നിരോധന വഴിയായി എടുക്കാന് സാധിയ്ക്കില്ല. ആര്‍ത്തവവും ഓവുലേഷനും പ്രത്യക്ഷത്തില് സംഭവിയ്ക്കുന്നില്ലെങ്കിലും സ്ത്രീ ശരീരത്തിനുളളില് ഇത്തരം പ്രക്രിയകള് നടക്കാനുള്ള സാധ്യത തള്ളിക്കളയാനാകില്ലെന്നര്‍ത്ഥം. പ്രമേഹം നിയന്ത്രിയ്ക്കാന് കൊത്തമര മരുന്നാക്കാം\nപ്രസവ സമയത്ത് ഗര്‍ഭാശയ മുഖത്ത് സംഭവിയ്ക്കുന്നത് ആര്‍ട്ടിക്കിള് ഷോ\nഗര്‍ഭിണി ഗര്‍ഭം കോണ്‍ട്രാസെപ്റ്റീവ് how breast feeding acts asacontraceptive method Contraceptive Breast milk breast feeding\nWeb Title : how breast feeding acts asacontraceptive method


എന്റെ മകന്റെ അവകാശം ആദ്യം തീരുമാനിക്കുന്നത് ഞാന്; ആര് ശ്രീലേഖയ്ക്ക് മറുപടിയുമായി രാഹുല് ഈശ്വര് - Samakalika Malayalam\nഎന്റെ മകന്റെ അവകാശം ആദ്യം തീരുമാനിക്കുന്നത് ഞാന്; ആര് ശ്രീലേഖയ്ക്ക് മറുപടിയുമായി രാഹുല് ഈശ്വര്\nBy സമകാലിക മലയാളം ഡെസ്‌ക് | Published: 01st March 2018 08:29 PM |\nLast Updated: 01st March 2018 08:29 PM | A+A A- |\nതിരുവനന്തപുരം: കുത്തിയോട്ടത്തിനെതിരെയുള്ള സംസ്ഥാന ജയില് മേധാവി ആര്. ശ്രീലേഖയുടെ നിരീക്ഷണത്തോട് യോജിക്കിക്കാനാകില്ലെന്ന് രാഹുല് ഈശ്വര്. ഓരോരുത്തര്‍ക്കും അവരവരുടെ വിശ്വാസം ആചരിക്കാന് അവകാശമുണ്ടെന്നും ഒരു പരിഷ്‌കരണത്തിന് ഇറങ്ങുകയാണെങ്കില് ഒരുമിച്ച് എല്ലാ മതത്തിലെയും അനാചാരങ്ങള്‍ക്കെതിരെ ഇറങ്ങണമെന്നും രാഹുല് പറഞ്ഞു.\nഹിന്ദു സമൂഹം എല്ലാ പരിഷ്‌ക്കാരങ്ങള്‍ക്കും അനുകൂലമാണ്. പക്ഷേ എല്ലാ ആചാരങ്ങളും അനാചാരങ്ങളാണെന്ന് പറയുന്നതിനോട് കടുത്ത എതിര്‍പ്പുണ്ട്. കാരണം ശ്രീലേഖ പറഞ്ഞതില് ക്രിമിനല് നടപടികളും ഐ.പി.സി സെക്ഷനുമെല്ലാം വരുന്നുണ്ട്. ഇത് അംഗീകരിക്കാന് കഴിയില്ല. വിശ്വാസി എന്ന നിലയില് ആര്‍ട്ടിക്കിള് 25, 26 പ്രകാരം എന്റെ വിശ്വാസം ആചരിക്കാനുള്ള അവകാശം തരുന്നുണ്ട്. ഭരണഘടന തരുന്ന അടിസ്ഥാന അവകാശങ്ങളിലേക്കുള്ള അനാവശ്യ കടന്ന് കയറ്റമാണ് ഇത് രാഹുല് ഈശ്വര് പറഞ്ഞു.\nഅതേ സമയം ഒരു പരിഷ്‌കരണത്തിന് മുന്നിട്ടിറങ്ങുകയാണെങ്കില് ഒരുമിച്ച് എല്ലാ മതത്തിലെയും അനാചാരങ്ങളെയും എതിര്‍ക്കാമെന്നും അല്ലെങ്കില് നാളെ കുട്ടികളുടെ കാത് കുത്തുന്നത് വലിയ ഒരു അപരാധമായി കാണുമെന്നും ഈക്കാര്യത്തില് പൂര്‍ണമായി ക്ഷേത്ര ട്രസ്റ്റിനോടൊപ്പമാണെന്നും രാഹുല് ഈശ്വര് പറഞ്ഞു.\nകുത്തിയോട്ടത്തിനെതിരെ ബാലാവകാശ കമ്മീഷന് കേസെടുത്തതിനെതിരെയും രാഹുല് രംഗത്തെത്തി. എന്റെ മകന്റെ അവകാശം ആദ്യം തീരുമാനിക്കുന്നത് ഞാന് ആണ്. അത് ആരുടെ മകനാണെങ്കിലും അങ്ങിനെ തന്നെയാണ്. എന്റെ കുട്ടിയുടെ സംരക്ഷണയും അവകാശവും അധികാരവും ആദ്യം കുടുംബത്തിനാണ് സ്‌റ്റേറ്റിനല്ല. ആദ്യ അവകാശം കുടുംബത്തിനാണ് രണ്ടാമത് മാത്രമേ സ്‌റ്റേറ്റിനുള്ളു. കാരണം സ്‌റ്റേറ്റിന് കുട്ടികളെ ഉണ്ടാക്കാന് കഴിയില്ല സംരക്ഷിക്കാന് മാത്രമേ കഴിയു. അത് കൊണ്ട് കുടുംബത്തിന് മേലുള്ള അധികാരത്തിലും അവകാശത്തിലും കടന്ന കയറുന്നത് ശരിയല്ല രാഹുല് ഈശ്വര് പറഞ്ഞു. ഡൂള് ന്യൂസ് നല്‍കിയ അഭിമുഖത്തിലാണ് രാഹുലിന്റെ പരാമര്‍ശം\nരാഹുല് ഈശ്വര്. കുത്തിയോട്ടം ആര്. ശ്രീലേഖ


വയനാട് ജില്ലയില് 685 പേര്‍ക്ക് കൂടി കൊവിഡ്; ടെസ്റ്റ് പോസിറ്റിവിറ്റി റേറ്റ് 11.63\nTue May 24 2022 05:25:28 GMT+0530 (India Standard Time)\nഇതോടെ ജില്ലയില് കൊവിഡ് സ്ഥിരീകരിച്ചവരുടെ എണ്ണം 75456 ആയി.\nBY ABH28 July 2021 1:43 PM GMT\nABH28 July 2021 1:43 PM GMT\nകൽപ്പറ്റ: വയനാട് ജില്ലയില് ബുധനാഴ്ച്ച 685 പേര്‍ക്ക് കൂടി കൊവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. ആര് രേണുക അറിയിച്ചു. 441 പേര് രോഗമുക്തി നേടി. ടെസ്റ്റ് പോസിറ്റിവിറ്റി റേറ്റ് 11.63 ആണ്. 681 പേര്‍ക്ക് സമ്പര്‍ക്കത്തിലൂടെയാണ് രോഗബാധ.4ആരോഗ്യ പ്രവര്‍ത്തകര്‍ക്കും രോഗം സ്ഥിരീകരിച്ചു.\nഇതോടെ ജില്ലയില് കൊവിഡ് സ്ഥിരീകരിച്ചവരുടെ എണ്ണം 75456 ആയി. 69806 പേര് ഇതുവരെ രോഗമുക്തരായി. നിലവില് 4646 പേരാണ് ജില്ലയില് ചികിത്സയിലുള്ളത്. ഇവരില് 3392 പേര് വീടുകളിലാണ് ഐസൊലേഷനില് കഴിയുന്നത്.\nകൊവിഡുമായി ബന്ധപ്പെട്ട് ജില്ലയില് ഇന്ന് പുതുതായി നിരീക്ഷണത്തിലായത് 1195 പേരാണ്. 914 പേര് നിരീക്ഷണകാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 13556 പേര്. ഇന്ന് പുതുതായി 109 പേര് ആശുപത്രിയില് നിരീക്ഷണത്തിലായി. ജില്ലയില് നിന്ന് 4900 സാംപിളുകളാണ് ഇന്ന് പരിശോധനയ്ക്ക് അയച്ചത്.\n2022ല് ലോകത്തെ സ്വാധീനിച്ച ടൈംസ് മാഗസിന്റെ നൂറ് പേരുടെ പട്ടികയില്...\n23 May 2022 1:54 PM GMT


മമ്മൂട്ടിക്ക് തള്ളവിരൽ അകത്ത് മടക്കി ഒരു സല്യൂട്ട്: ഭദ്രൻ | Bhadran Mammootty\nമമ്മൂട്ടിക്ക് തള്ളവിരൽ അകത്ത് മടക്കി ഒരു സല്യൂട്ട്: ഭദ്രൻ\nമനോരമ ലേഖകൻ May 14, 2022 12:59 PM IST\nഭീഷ്മപർവം സിനിമയെയും മമ്മൂട്ടിയെയും പ്രശംസിച്ച് സംവിധായകൻ ഭദ്രൻ. പുല്ലാങ്കുഴലിലൂടെ കടന്നുപോയ കാറ്റിനെ നിയന്ത്രിച്ചതു പോലുള്ള അഭിനയ പാടവം എന്നായിരുന്നു മമ്മൂട്ടിയുടെ പ്രകടനത്തെക്കുറിച്ച് ഭദ്രൻ കുറിച്ചത്.\nഭീഷമപർവം. ഇന്നലെയാണ് ആ സിനിമ കാണാൻ കഴിഞ്ഞത്. കുടിപ്പക ആണ് പ്രമേയം. ലോകാരംഭം മുതൽ ലോകാവസാനം വരെ ഈ കുടിപ്പക ആവർത്തിച്ച് കൊണ്ടേ ഇരിക്കും. അതുകൊണ്ടു തന്നെ ഈ പ്രമേയം വെറും ഒരു പഴംതുണി ആണെന്ന് പറയുക വയ്യ!!\nഎത്ര തന്മയത്തത്തോടെ അത് അവതരിപ്പിക്കാം എന്നത് ഒരു ഫിലിം മേക്കറുടെ വെല്ലുവിളി ആണ്.\nഫ്രാൻസിസ് ഫോർഡ് കോപ്പോളോയുടെ 'ഗോഡ് ഫാദറി'ന് മുൻപും പിൻപും കുടിപ്പകകളുടെ കഥപറഞ്ഞ സിനിമകൾ ഉണ്ടായി. എന്ത് കൊണ്ട് 'ഗോഡ് ഫാദർ' distinctive ആയി കാലങ്ങളെ അതിജീവിച്ച് നിൽക്കുന്നു.\nഅവിടെനിന്ന് ഭീഷമ പർവത്തിലേക്ക് വരുമ്പോൾ, ജിഗിലറി കട്ട്‌സുകളും അനവസരങ്ങളിലെ ക്യാമറ മൂവ്മെന്റ്സും ഇല്ലാതെ അതിന്റെ ആദ്യമധ്യാന്തം കയ്യടക്കത്തോടെ സൂക്ഷിച്ച അമലിന്റെ അവതരണം ശ്ലാഘനീയമാണ്. ഒറ്റവാക്കിൽ 'മൈക്കിൾ' എന്ന കഥാപാത്രത്തോടൊപ്പം മേക്കിങ് സഞ്ചരിച്ചു എന്ന് പറയാം. മൈക്കിളിന്റെ വെരി പ്രസന്റ്സ്. മൊഴികളിലെ അർഥം ഗ്രഹിച്ച് ഔട്ട്‌സ്പോക്കൺ ആവാതെ, പുല്ലാങ്കുഴലിലൂടെ കടന്നുപോയ കാറ്റിനെ നിയന്ത്രിച്ച പോലുള്ള അഭിനയ പാടവം കാണുമ്പോൾ മമ്മൂട്ടിക്ക് തള്ളവിരൽ അകത്ത് മടക്കി ഒരു സല്യൂട്ട്.\nomlvpfsouj3tiimo6bpct5sci https-www-manoramaonline-com-movies-movie-news video-component


ഡിസംബർ മാസം കേന്ദ്രസഹായം ബാങ്ക് അക്കൗണ്ടുകളിൽ ലഭ്യമാകും. എല്ലാവരും പരിശോധിക്കുക. - Youth Icon Media\nഡിസംബർ മാസം കേന്ദ്രസഹായം ബാങ്ക് അക്കൗണ്ടുകളിൽ ലഭ്യമാകും. എല്ലാവരും പരിശോധിക്കുക.\nഡിസംബർ മാസത്തിൽ പൊതുജനങ്ങൾക്ക് ഏറെ സന്തോഷകരമായതും സഹായകരമായതുമായ കേന്ദ്ര സഹായം നിങ്ങളുടെ ബാങ്ക് അക്കൗണ്ടുകളിലേക്ക് എത്തിച്ചേരുവാൻ പോവുകയാണ്. ഈ ഒരു സഹായം നിങ്ങൾക്ക് ലഭിക്കുന്നതിന് നിങ്ങൾ പട്ടികയിൽ ഉൾപ്പെട്ടിട്ടുണ്ടോ എന്ന് പരിശോധിക്കണം. ഈ ഒരു സഹായം ലഭിക്കുന്നതിനുവേണ്ടി പുതിയ അപേക്ഷകളും നിലവിൽ സ്വീകരിക്കുന്നുണ്ട്.\nഒരു സാമ്പത്തിക വർഷത്തിൽ മൂന്ന് തവണയാണ് പ്രധാനമന്ത്രി കിസാൻ സമ്മാൻ നിധിയുടെ അനുകൂല്യം കർഷകർക്ക് ലഭിക്കുക. ഏപ്രിൽ മുതൽ ജൂലൈ, ഓഗസ്റ്റ് മുതൽ നവംബർ, ഡിസംബർ മുതൽ മാർച്ച് എന്നിങ്ങനെ മൂന്നു തവണയാണ് ലഭിക്കുക. പതിനാല് കോടി ജനങ്ങൾക്ക് പ്രതിവർഷം 6000 രൂപ വീതം മൂന്നു തുല്യ ഗഡുക്കളായി കേന്ദ്ര സർക്കാർ നൽകുക.\nപ്രധാനമന്ത്രി കിസാൻ നിധിയുടെ ഏഴാം ഗഡുവായ ആനുകൂല്യം ഡിസംബറിൽ ലഭിക്കാൻ ഇരിക്കുകയാണ്. ഈയൊരു സാഹചര്യത്തിൽ ഗുണഭോക്താക്കൾ ഇതുസംബന്ധിച്ച് അറിഞ്ഞിരിക്കേണ്ട പ്രധാനപ്പെട്ട കാര്യങ്ങൾ ഉണ്ട്. ഒന്നാമതായി പട്ടികയിൽ നിങ്ങളുടെ പേര് ഉണ്ടോ എന്ന് നോക്കുക. രണ്ട് രീതിയിൽ നമുക്ക് ഇത് പരിശോധിക്കാൻ സാധിക്കും. മൊബൈൽ വഴിയും കമ്പ്യൂട്ടർ വഴിയും പരിശോധിക്കാവുന്നതാണ്. കമ്പ്യൂട്ടർ വഴി പരിശോധിക്കുന്നവർക്ക് പിഎം കിസാൻ സമ്മാൻ സ്കീമിന്റെ ഔദ്യോഗിക വെബ്സൈറ്റായ http://pmkisan.gov.in വെബ്സൈറ്റിൽ കയറി ഫാർമേഴ്സ് കോർണർ എന്ന വിഭാഗത്തിൽ ക്ലിക്ക് ചെയ്യുക.\nഗുണഭോക്തിക ഓപ്ഷൻ തിരഞ്ഞെടുക്കുക. ഈ പട്ടികയിൽ പിഎം കിസാൻ സമ്മാൻ സ്കീമിന്റെ അപേക്ഷയുടെ സ്റ്റാറ്റസ് അറിയുവാൻ സാധിക്കും. ഇതിനായി നിങ്ങളുടെ ആധാർ നമ്പർ, മൊബൈൽ നമ്പർ എന്നിവ നൽകേണ്ടതുണ്ട്.\nമൊബൈൽ വഴി പരിശോധിക്കുന്നവർ പിഎം കിസാൻ എന്ന മൊബൈൽ അപ്ലിക്കേഷൻ ഡൗൺലോഡ് ചെയ്യുക. അവിടെ ബെനിഫിഷ്യറി സ്റ്റാറ്റസ് എന്ന ഭാഗത്ത് ആധാർ നമ്പറും മൊബൈൽ നമ്പറും നൽകിക്കൊണ്ട് പരിശോധിക്കാവുന്നതാണ്. അർഹതയുള്ളവർക്ക് ഇനിയും പുതുതായ അപേക്ഷകൾ അപേക്ഷിക്കാവുന്നതാണ്.\nപൊതു സേവന കേന്ദ്രങ്ങൾ വഴിയും അക്ഷയ കേന്ദ്രങ്ങൾ വഴിയും അപേക്ഷിക്കാവുന്നതാണ്. അപേക്ഷ സമർപ്പിച്ചതിനു ശേഷം ലഭിക്കുന്ന പ്രിന്റിന്റെ കൂടെ ബന്ധപ്പെട്ട രേഖകളും ചേർത്ത് നിങ്ങളുടെ അടുത്തുള്ള കൃഷിഭവനിൽ സമർപ്പിക്കേണ്ടതുണ്ട്. വെരിഫിക്കേഷന് ശേഷം തുക നിങ്ങൾക്ക് ലഭിക്കുന്നതായിരിക്കും.\nകെഎസ്ഇബി നൽകുന്ന ഓഫർ.5ശതമാനം വരെ കിഴിവ് ലഭിക്കും. ഇങ്ങനെ ചെയ്യൂ.


ഇന്നോവ ക്രിസ്റ്റയും അർബൻ ക്രൂയിസറും കരുത്തായി; ജനുവരിയിലെ ടൊയോട്ടയുടെ മോഡൽ തിരിച്ചുള്ള വിൽപ്പന ഇങ്ങനെ - Malayalam DriveSpark\n4 hrs ago ഇലക്ട്രിക് സ്‌കൂട്ടറുമായി ബൗണ്‍സ്; ബുക്കിംഗ് മൊബൈല് അപ്ലിക്കേഷന് വഴി\n5 hrs ago പുതിയ ഭാവത്തിൽ അണിഞ്ഞൊരുങ്ങി 2021 മിനി 5-ഡോർ പതിപ്പ്\nNews പിസി ജോർജിൻ്റെ വായ കക്കൂസ് ആണെന്ന് പറഞ്ഞാൽ കക്കൂസ് പോലും നാണിച്ച് പോകും: തുറന്നടിച്ച് നേതാക്കൾ\nഇന്നോവ ക്രിസ്റ്റയും അർബൻ ക്രൂയിസറും കരുത്തായി; ജനുവരിയിലെ ടൊയോട്ടയുടെ മോഡൽ തിരിച്ചുള്ള വിൽപ്പന ഇങ്ങനെ\nPublished: Saturday, February 6, 2021, 16:01 [IST]\nപുതുവർഷത്തിൽ ഒരു നല്ല തുടക്കമാണ് ടൊയോട്ട കിർലോസ്‌കർ മോട്ടോറിന് ഇന്ത്യയിൽ നിന്നും ലഭിച്ചത്. ആദ്യ മാസത്തെ വിൽപ്പനയിൽ 92 ശതമാനം വളർച്ചയാണ് കമ്പനി കൈയ്യെത്തിപ്പിടിച്ചത്.\nആഭ്യന്തരമായി മൊത്തം 11,126 യൂണിറ്റുകൾ നിരത്തിലെത്തിക്കാൻ ടൊയോട്ടയ്ക്ക് സാധിച്ചു. 2020-ൽ ഇതേ കാലയളവിൽ ഇത് വെറും 5,804 യൂണിറ്റായിരുന്നു. അടുത്തിടെയുള്ള ലോഞ്ചുകൾ തീർച്ചയായും വിൽപ്പനയിൽ കാര്യമായ നേട്ടമാണ് ബ്രാൻഡിന് നേടിക്കൊടുത്തിട്ടുള്ളത്.\nഇന്നോവ ക്രിസ്റ്റയുടെ ഫെയ്‌സ്‌ലിഫ്റ്റഡ് പതിപ്പ് 2020 നവംബറിൽ അരങ്ങേറി. രണ്ടാം തലമുറ മോഡലിന്റെ ആയുസ് വർധിപ്പിക്കുന്നതിനായി ടൊയോട്ട പുതുതായി രൂപകൽപ്പന ചെയ്ത വീലുൾ ഉൾപ്പെടുത്തുന്നതിനൊപ്പം മുൻവശത്തും കാര്യമായ ഡിസൈൻ മാറ്റങ്ങൾ അവതരിപ്പിച്ചു.\nകൂടാതെ പ്രീമിയം എംപിവിയുടെ ഇന്റീരിയറിന് സൂക്ഷ്മമായ നവീകരണങ്ങളും സമ്മാനിച്ചു. പ്രീമിയം എം‌പി‌വി 2021 ജനുവരിയിൽ ബ്രാൻഡിനായി ഏറ്റവും കൂടുതൽ വിറ്റഴിക്കപ്പെട്ട മോഡലായതിനു പിന്നിലും ഇക്കാരണങ്ങളാണ്. 2020 ജനുവരിയിൽ വിറ്റ 2,575 യൂണിറ്റുകളേക്കാൾ 53 ശതമാനം വളർച്ചയോടെ ഇത്തവണ 3,539 യൂണിറ്റുകളാക്കാൻ കമ്പനിക്ക് സാധിച്ചു.\nമൂവായിരത്തിലധികം യൂണിറ്റുകളുമായി അർബൻ ക്രൂയിസർ രണ്ടാം സ്ഥാനത്തെത്തിയത് ശ്രദ്ധേയമായി. കോം‌പാക്‌ട് എസ്‌യുവി പ്രധാനമായും മാരുതി സുസുക്കിയുടെ ഏറ്റവും കൂടുതൽ വിറ്റുപോകുന്ന വിറ്റാര ബ്രെസയുടെ പുനർ‌നിർമിച്ച പതിപ്പാണ്. കുറച്ച് മാസങ്ങൾക്ക് മുമ്പ് വിപണിയിൽ എത്തിയതിനുശേഷം ഇത് മികച്ച സ്വീകാര്യതയാണ് നേടിയെടുക്കുന്നത്.\nഅതേപോലെ തന്നെ മാരുതി ബലേനോയുടെ ബാഡ്ജ് എഞ്ചിനീയറിംഗ് ഗ്ലാൻസ പ്രീമിയം ഹാച്ച്ബാക്ക് 2021 ജനുവരിയിൽ മൊത്തം 2,556 യൂണിറ്റ് വിൽപ്പനായാണ് ടൊയോട്ടയ്ക്ക് നൽകിയത്. കഴിഞ്ഞ വർഷം ഇതേ കാലയളവിൽ 2,191 യൂണിറ്റുമായി താരതമ്യം ചെയ്യുമ്പോൾ ടൊയോട്ടയുടെ വിൽപ്പന 17 ശതമാനം വർധിച്ചു.\nസമീപകാലത്ത് പ്രാദേശികമായി വിൽപ്പന നേടുന്നതിൽ ടൊയോട്ടയ്ക്ക് ഗ്ലാൻസയും അർബൻ ക്രൂയിസറും നിർണായക ഘടകങ്ങളായി എന്നത് ശ്രദ്ധേയമാണ്. അവരുടെ സംയോജിത വിൽപ്പന സംഖ്യ 50,000 മറികടക്കുകയും ചെയ്‌തു.\nഏതാനും ആഴ്ചകൾക്ക് മുമ്പ് ടൊയോട്ട മുഖംമിനുക്കി ഫോർച്യൂണറും അവതരിപ്പിച്ചു. 30 ലക്ഷം രൂപയുടെ എക്സ്ഷോറൂം വിലയ്ക്ക് പൂർണമായും ലോഡുചെയ്ത ഓട്ടോമാറ്റിക് ലെജൻഡർ വേരിയന്റിന്റെ വരവും ശ്രേണിയിലുണ്ടായി. കൂടാതെ, 2.8 ലിറ്റർ ഡീസൽ എഞ്ചിൻ നിരവധി മെക്കാനിക്കൽ അപ്‌ഡേറ്റുകൾ നേടിയിട്ടുമുണ്ട്.\nഅതിനാൽ തന്നെ 1,169 ഉപഭോക്താക്കളെ കണ്ടെത്താൻ ആ ഫുൾ-സൈസ് എസ്‌യുവിക്ക് കഴിഞ്ഞു. അതേസമയം യാരിസ്, കാമ്രി മോഡലുകളുടെ വിൽപ്പന കുറയുന്നതിനും വിപണി സാക്ഷ്യംവഹിച്ചു. ജനുവരിയിൽ യഥാക്രമം ഇവയുടെ 412, 45 യൂണിറ്റുകളാണ് നിരത്തിലെത്തിയത്.\nToyota Recorded 92 Percent Sales Growth In January 2021 Model Wise Report. Read in Malayalam\nStory first published: Saturday, February 6, 2021, 16:01 [IST]


സംരക്ഷണമേകാം കുഞ്ഞുങ്ങള്‍ക്ക്; പള്‍സ് പോളിയോ തുള്ളിമരുന്ന് വിതരണം ഇന്ന്-Polio Vaccination Day Time and other Details\nPolio Vaccination Day Time And Other Details\nപൾസ് പോളിയോ തുള്ളിമരുന്ന് വിതരണത്തിൽ നിന്ന് ആരും മാറിനിൽക്കരുതെന്നും അതിനെതിരായ കുപ്രചരണങ്ങളെ തള്ളിക്കളയണമെന്നും ആരോഗ്യവകുപ്പ് നേരത്തെ വ്യക്തമാക്കിയിട്ടുണ്ട്\nJanuary 19, 2020 07:39:56 am\nപള്‍സ് പോളിയോ തുള്ളിമരുന്ന് വിതരണം ഇന്ന്. അഞ്ച് വയസില് താഴെയുള്ള കുഞ്ഞുങ്ങള്‍ക്ക് നിര്‍ബന്ധമായും പോളിയോ തുള്ളിമരുന്ന് നല്‍കണം. പള്‍സ് പോളിയോ ഇമ്മ്യുണേഷന് പരിപാടിയുടെ സംസ്ഥാനതല ഉദ്ഘാടനം തിരുവനന്തപുരത്ത് മന്ത്രി കെ.കെ.ശൈലജ നിര്‍വഹിക്കും. രാവിലെ എട്ട് മുതല് വൈകിട്ട് അഞ്ച് വരെയാണ് പോളിയോ വാക്‌സിന് വിതരണം ചെയ്യുക.\nപോളിയോ മയലറ്റിസ് അഥവാ പിള്ളവാതം സമൂഹത്തില് നിന്നും ഇല്ലാതാക്കുകയെന്ന ലക്ഷ്യത്തോടെയാണ് കുഞ്ഞുങ്ങള്‍ക്ക് പോളിയോ തുള്ളി മരുന്ന് നല്‍കുന്നത്. അഞ്ച് വയസ് വരെയുള്ള എല്ലാ കുഞ്ഞുങ്ങള്‍ക്കും ഇന്ന് പോളിയോ തുള്ളിമരുന്ന് നല്‍കും. തിരുവനന്തപുരം വിളപ്പില് സാമൂഹ്യ ആരോഗ്യ കേന്ദ്രത്തിലാണ് മന്ത്രി കെ.കെ ശൈലജ സംസ്ഥാനതല ഉദ്ഘാടനം നിര്‍വഹിക്കുക.\nഇന്ന് ബൂത്ത് തല ഇമ്മ്യൂണൈസേഷനും നാളെയും മറ്റന്നാളും വീടുവീടാന്തരം കയറി തുള്ളിമരുന്ന് നല്‍കുകയുമാണ് ചെയ്യുന്നത്. രാജ്യത്തെ പോളിയോ വിമുക്ത രാജ്യമായി നിലനിര്‍ത്തുകയും ലോകത്തെ പോളിയോ വിമുക്തമാക്കുകയും ചെയ്യുക എന്ന ലക്ഷ്യമാണ് പൾസ് പോളിയോ ദിനത്തിനുള്ളത്.\nഅഞ്ചു വയസില് താഴെയുളള 24,50,477 കുട്ടികള്‍ക്കാണ് പോളിയോ തുളളി മരുന്നു നല്‍കാന് ലക്ഷ്യമിടുന്നത്. ഇതിനായി 24,247 വാക്‌സിനേഷന് ബൂത്തുകള് സജ്ജീകരിച്ചിട്ടുണ്ട്. ഭവന സന്ദര്‍ശനത്തിനായി 24,247 ടീമുകള്‍ക്ക് പരിശീലനം നല്‍കി.\nRead Also: Horoscope of the Week (Jan 19 -Jan 25 2020): ഈ ആഴ്ച നിങ്ങള്‍ക്കെങ്ങനെ?\nആരോഗ്യ കേന്ദ്രങ്ങള്‍ക്ക് പുറമേ റെയില്‍വെ സ്റ്റേഷനുകളിലും ബസ് സ്റ്റാന്‍ഡിലും അംഗന്‍വാടികളിലും ഉള്‍പ്പെടെ മറ്റ് സ്ഥലങ്ങളിലും ബൂത്തുകള് സജ്ജീകരിച്ചിട്ടുണ്ട്. ഇതരസംസ്ഥാന തൊഴിലാളികളുടെ ക്യാംപുകളിലെ അഞ്ച് വയസിന് താഴെയുളള കുഞ്ഞുങ്ങള്‍ക്കും ഈ ദിവസങ്ങളില് പോളിയോ വാക്‌സിന് നല്‍കും.\nഒരു കുഞ്ഞു ജനിച്ച് അധികം വൈകാതെ തന്നെ പോളിയോ തുള്ളിമരുന്ന് നല്‍കുന്നുണ്ട്. ഇതുവഴി ആ കുഞ്ഞിന് പോളിയോ രോഗത്തില് നിന്ന് സംരക്ഷണം ലഭിക്കുന്നുണ്ട്. എന്നാല്, പള്‍സ് പോളിയോ എല്ലാ കുഞ്ഞുങ്ങൾക്കും ഒരേ ദിവസം തുള്ളിമരുന്ന് നൽകുന്നത് രാജ്യം മുഴുവൻ ഇതിനെ പ്രതിരോധിക്കുന്നതിന്റെ ഭാഗമായാണ്. പൾസ് പോളിയോ തുള്ളിമരുന്ന് വിതരണത്തിൽ നിന്ന് ആരും മാറിനിൽക്കരുതെന്നും അതിനെതിരായ കുപ്രചരണങ്ങളെ തള്ളിക്കളയണമെന്നും ആരോഗ്യവകുപ്പ് നേരത്തെ വ്യക്തമാക്കിയിട്ടുണ്ട്.\nഅഞ്ച് വയസിന് താഴെയുള്ള എല്ലാ കുട്ടികള്‍ക്കും പള്‍സ് പോളിയോ തുള്ളിമരുന്ന് നല്‍കിയെന്ന് ഉറപ്പാക്കണമെന്ന് ആരോഗ്യവകുപ്പ് നിർദേശിച്ചിട്ടുണ്ട്. രോഗ പ്രതിരോധ ചികിത്സാ പട്ടിക പ്രകാരം പോളിയോ വാക്‌സിന് നല്‍കിയിട്ടുളള കുട്ടികള്‍ക്കും പള്‍സ് പോളിയോ ദിനങ്ങളില് പോളിയോ തുളളി മരുന്ന് നല്‍കേണ്ടതാണ്. നവജാത ശിശുക്കള് ഉള്‍പ്പെടെയുളള എല്ലാ കുട്ടികള്‍ക്കും ഈ ദിവസം പോളിയോ വാക്‌സിന് നല്‍കേണ്ടതാണ്. പള്‍സ് പോളിയോ ദിനത്തില് വാക്‌സിന് ലഭിക്കാതെ പോയ കുട്ടികളെ കണ്ടെത്തി അതിനടുത്തുളള ദിവസങ്ങളില് അവരുടെ വീടുകളില് ചെന്ന് വോളണ്ടിയര്‍മാര് പോളിയോ തുള്ളി മരുന്ന് നല്‍കുന്നതിനുളള സജ്ജീകരണം ചെയ്തിട്ടുണ്ടെന്നും ആരോഗ്യമന്ത്രി കെ.കെ.ശെെലജ പറഞ്ഞു.\nകോവിഡ് വാക്‌സിൻ ഓഗസ്റ്റ് 15 ന്; ഐസിഎംആറിന്റെ നിര്‍ദ്ദേശം യാഥാര്‍ത്ഥ്യത്തിന് നിരക്കാത്തതെന്ന് വിദഗ്ദ്ധര്\nകോവിഡ്-19 വാക്‌സിന് മൂക്കില് സ്‌പ്രേ ചെയ്യുന്നത് ഫലപ്രദം; ഒക്ടോബറിലെത്തും


Don't forget the interviews this week | മറക്കരുത് ഈ ആഴ്ചയിൽ നടക്കുന്ന അഭിമുഖങ്ങൾ - Malayalivartha.com Widgets Magazine\n21 AUGUST 2019 02:51 PM IST\nഗസ്റ്റ് ഇന്‍സ്ട്രക്ടര്: അഭിമുഖം 22ന്\nപള്ളിക്കത്തോട് ഗവണ്‍മെന്‍റ് ഐടിഐയില് ഫുഡ് പ്രൊഡക്ഷന് ജനറല്, ഫുഡ് ആന്‍ഡ് ബീവറേജസ്, ഗസ്റ്റ് സര്‍വീസ് അസിസ്റ്റന്‍റ്, ഡിജിറ്റല് ഫോട്ടോഗ്രാഫര്, റഫ്രിജറേഷന് ആന്‍ഡ് എയര്‍കണ്ടീഷനിംഗ്, ഇലക്‌ട്രീഷ്യന്, കമ്ബ്യൂട്ടര് ഹാര്‍ഡ് വെയര് ആന്‍ഡ് നെറ്റ്വര്‍ക്ക് മെയിന്‍റനന്‍സ്, വെല്‍ഡര്, ഡയറിയിംഗ് ട്രേഡുകളിലും എംപ്ലോയിബിലിറ്റി സ്കില്ലിലും ഗസ്റ്റ് ഇന്‍സ്ട്രക്ടര്‍മാരെ നിയമിക്കുന്നുണ്ട്. അതത് ട്രേഡുകളില് ഡിഗ്രി/ഡിപ്ലോമ, എന്.റ്റി.സിയും മൂന്നു വര്‍ഷത്തെ പ്രവൃത്തി പരിചയവും/എന്.എ.സിയും രണ്ടു വര്‍ഷത്തെ പ്രവൃത്തി പരിചയവും എംപ്ലോയിബിലിറ്റി സ്കില് വിഭാഗത്തിലേക്ക് ബി.ബി.എയും രണ്ടുവര്‍ഷത്തെ പ്രവൃത്തി പരിചയവുമാണ് യോഗ്യതയായി കണക്കാക്കുന്നത്. താത്പര്യമുളളവര് ഓഗസ്റ്റ് 22ന് രാവിലെ 10ന് നടക്കുന്ന ഇന്‍റര്‍വ്യൂവില് പങ്കെടുക്കുക. യോഗ്യതയും പ്രവൃത്തിപരിചയവും തെളിയിക്കുന്ന അസല് സര്‍ട്ടിഫിക്കറ്റുകള് ഹാജരാക്കണം. കൂടുതൽ വിവരങ്ങൾക്ക് 0481 2551062 എന്ന ഫോൺ നമ്പറിൽ ബന്ധപെടുക.\nഹോസ്പിറ്റല് അറ്റന്‍ഡന്‍റ് ഗ്രേഡ്-11 തസ്തികയില് നിയമനം ; ഓഗസ്റ്റ് 24ന് അഭിമുഖം\nജില്ലയില് ഇന്‍ഷ്വറന്‍സ് മെഡിക്കല് സര്‍വ്വീസസ് വകുപ്പില് ദിവസ വേതനാടിസ്ഥാനത്തില് ഹോസ്പിറ്റല് അറ്റന്‍ഡന്‍റ് ഗ്രേഡ്-11 തസ്തികയില് നിയമനം നടത്തുന്നു. ഓഗസ്റ്റ് 24ന് വാക്-ഇന്-ഇന്‍റര്‍വ്യൂ നടക്കുകയാണ്. എഴുത്തും വായനയും അറിയാവുന്ന ആരോഗ്യവാന്‍മാരായ ഉദ്യോഗാര്‍ത്ഥികള്‍ക്ക് പങ്കെടുക്കാവുന്നതാണ്. ദക്ഷിണ മേഖലാ റീജിയണല് ഡെപ്യൂട്ടി ഡയറക്ടറുടെ കൊല്ലം (പോളയത്തോട്) ഓഫീസിൽ വച്ചാണ് അഭിമുഖം. രാവിലെ ഒന്‍പതു മുതല് 12 വരെ നടക്കുന്ന ഇന്‍റര്‍വ്യൂവില് തിരിച്ചറിയല് രേഖയും യോഗ്യതകള് തെളിയിക്കുന്ന സര്‍ട്ടിഫിക്കറ്റുകളും സഹിതം പങ്കെടുക്കണം.\nഐ.ടി.ഐ.യില് പട്ടികവര്‍ഗ വിഭാഗത്തില് ഒരൊഴിവ് ; ഓഗസ്റ്റ് 24 ന് അഭിമുഖം\nനെന്മാറ ഗവ. ഐ.ടി.ഐ.യില് വെല്‍ഡര് ട്രേഡില് പട്ടികവര്‍ഗ വിഭാഗത്തില് ഒരു ഒഴിവുണ്ട്. എസ് എസ് എൽസിയാണ് യോഗ്യത. താല്‍പര്യമുള്ളവര് ഓഗസ്റ്റ് 24 ന് രാവിലെ 10 ന് അസ്സല് സര്‍ട്ടിഫിക്കറ്റുകളുമായി ഐ.ടി.ഐ ഓഫീസില് എത്തണമെന്ന് പ്രിന്‍സിപ്പാള് അറിയിച്ചു. കൂടുതൽ വിവരങ്ങൾക്ക് 04923-241010, 9747197853 എന്ന നമ്പറിലേക്ക് വിളിക്കുക.\nമതം ഏതാണെന്ന് ഉറപ്പിക്കാന് പാന്റ്സ് ഊരിതെളിവെടുപ്പ് 'ഫോട്ടോ ജേര്ണലിസ്റ്റിന്റെ ഞെട്ടിക്കുന്ന വെളിപ്പെടുത്തൽ ;ജീവിതത്തില് ഇതുവരെ ഇത്തരത്തില് വിചിത്രമായി എന്റെ മതം ചോദ്യം ചെയ്യപ്പെട്ടിട്ടില്ല; വൈകാരിക (4 minutes ago)\nഅലനും താഹക്കും നേരിടേണ്ടി വന്ന മനുഷ്യാവകാശ ലംഘനത്തിനെതിരെ യുഡിഎഫ് പ്രതികരിക്കും...അടുത്ത നീക്കം ഇരുവരുടെയും മാതാപിതാക്കളുമായി ചർച്ച നടത്തിയതിനുശേഷം ; ടി സിദ്ധിഖ് (29 minutes ago)\nപാക്ക് നിർമ്മിത വെടിയുണ്ടകൾ കണ്ടെത്തിയ സംഭവം; വേണ്ടിയുണ്ടക്കൊപ്പം ലഭിച്ച ബിൽ തമിഴ്‌നാട്ടിലെ കോഴിഫാമിന്റെത്; ഫാമുടമയെ ചോദ്യം ചെയ്തു (47 minutes ago)\nപ്രണയം നാടകം പൊളിച്ച് സുജോ... സഞ്ജന ബന്ധം സീരിയസാണ്! സാന്‍ഡ്രയുമായി നടന്നത് ഗെയിമിന് വേണ്ടിയുള്ള റിലേഷന്; കണ്ണിന് രോഗം ബാധിച്ച് തിരിച്ചെത്തിയ ശേഷം അടിമുടി മാറ്റം; ഏറ്റെടുത്ത് സോഷ്യൽമീഡിയ.. (55 minutes ago)


ഏത്തമിടീപ്പിച്ച സംഭവം; എസ് പി യതീഷ് ചന്ദ്രക്കെതിരെ മനുഷ്യാവകാശ കമ്മീഷന് കേസെടുത്തു - Janayugom Online\nലോക്ക് ഡൗൺ നിർദ്ദേശം ലംഘിച്ച് പുറത്തിറങ്ങിയവരെ കൊണ്ട് കണ്ണൂർ എസ് പി യതീഷ് ചന്ദ്ര ഏത്തമിടീപ്പിച്ച സംഭവത്തിൽ മനുഷ്യാവകാശ കമ്മീഷൻ സ്വമേധയാ കേസെടുത്തു.സര്‍ക്കാര് നിര്‍ദ്ദേശങ്ങള് പാലിക്കാന് ബാധ്യതയുള്ള പൊലീസ് ഉദ്യോഗസ്ഥന് സ്വയം ശിക്ഷ നടപ്പിലാക്കാന് അധികാരമില്ലെന്ന് ജുഡീഷ്യല്‍അംഗം പി മോഹനദാസ് ഉത്തരവില് പറഞ്ഞു.\nഎസ് പിയുടെ നിർദ്ദേശാനുസരണം ഏത്തമിട്ടവർ അതിന് തക്ക എന്ത് തെറ്റാണ് ചെയ്തതെന്ന് ഡിജിപി അന്വേഷിക്കണമെന്നും കമ്മീഷൻ ആവശ്യപ്പെട്ടു. മൂന്നാഴ്ചക്കുള്ളിൽ അന്വേഷണ റിപ്പോർട്ട് സമർപ്പിക്കണം. റിപ്പോർട്ട് ലഭിച്ച ശേഷം കേസ് കണ്ണൂരിൽ നടക്കുന്ന സിറ്റിംഗിൽ പരിഗണിക്കും.\nശിക്ഷ പൊലീസ് തന്നെ നടപ്പിലാക്കുന്നത് പൊലീസ് ആക്റ്റിന്റെ ലംഘനമാണ്. ശിക്ഷ വിധിക്കാൻ പൊലീസിന് അധികാരമില്ലെന്ന് കമ്മീഷൻ അഭിപ്രായപ്പെട്ടു. വീട്ടിൽ സുരക്ഷിതരായിരിക്കണമെന്ന സർക്കാർ നിർദ്ദേശം കൃത്യമായി അനുസരിക്കണമെന്ന് കമ്മീഷൻ അംഗം പി മോഹനദാസ് ആവശ്യപ്പെട്ടു.\nENGLISH SUMMARY: Human right commission take case against Yateesh chandra\nHuman Rights Commission yateesh chandra\nമുന്നറിയിപ്പില്ല: മഴയ്ക്ക് ശമനം, ക്യാമ്പുകള് സജീവമായി


Sudinam Online | Malayalam news website from Kannur News Paper Sudinam Kannur കുടിവെള്ളക്ഷാമം പരിഹരിക്കാന് നടപടി വേണം – Sudinam Online | Malayalam news website from Kannur News Paper Sudinam Kannur.\nകുടിവെള്ളക്ഷാമം പരിഹരിക്കാന് നടപടി വേണം\nലോക്‌സഭ തെരഞ്ഞെടുപ്പ് രംഗത്തെ പ്രചരണ ചൂടിനോടൊപ്പം അന്തരീക്ഷത്തിലെ ചൂടും വര്‍ദ്ധിച്ചു വരുന്നത് ജന ജീവിതം ദുഃസ്സഹമാക്കുന്നു. മുന് കാലങ്ങളെ അപേക്ഷിച്ച് വടക്കന് കേരളത്തില് ഇപ്പോള് ചൂട് അസഹനീയമായിരിക്കുന്നു. ജൂണ് മാസത്തില് മഴ വരുമെന്നാണ് പ്രതീക്ഷ. പക്ഷെ അതുവരെ നിലവിലുള്ള അന്തരീക്ഷ ഊഷ്മാവില് ഒരുകുറവ് ആരും പ്രതീക്ഷിക്കുന്നില്ല. പലതരം രോഗങ്ങള് പടര്‍ന്ന് പിടിക്കുന്നതും ചൂട് കാലത്താണ്. ശരീരത്തില് ജലാംശം കുറയുന്നതോടെ പലവിധ രോഗങ്ങള് ശരീരത്തെ കീഴടക്കാന് തുടങ്ങും. ആരോഗ്യവകുപ്പ് മുന്‍കരുതല് നടപടികള് സംബന്ധിച്ച് … Continue reading "കുടിവെള്ളക്ഷാമം പരിഹരിക്കാന് നടപടി വേണം"\nPublished On:Mar 27, 2014 | 11:35 am\nലോക്‌സഭ തെരഞ്ഞെടുപ്പ് രംഗത്തെ പ്രചരണ ചൂടിനോടൊപ്പം അന്തരീക്ഷത്തിലെ ചൂടും വര്‍ദ്ധിച്ചു വരുന്നത് ജന ജീവിതം ദുഃസ്സഹമാക്കുന്നു. മുന് കാലങ്ങളെ അപേക്ഷിച്ച് വടക്കന് കേരളത്തില് ഇപ്പോള് ചൂട് അസഹനീയമായിരിക്കുന്നു. ജൂണ് മാസത്തില് മഴ വരുമെന്നാണ് പ്രതീക്ഷ. പക്ഷെ അതുവരെ നിലവിലുള്ള അന്തരീക്ഷ ഊഷ്മാവില് ഒരുകുറവ് ആരും പ്രതീക്ഷിക്കുന്നില്ല. പലതരം രോഗങ്ങള് പടര്‍ന്ന് പിടിക്കുന്നതും ചൂട് കാലത്താണ്. ശരീരത്തില് ജലാംശം കുറയുന്നതോടെ പലവിധ രോഗങ്ങള് ശരീരത്തെ കീഴടക്കാന് തുടങ്ങും. ആരോഗ്യവകുപ്പ് മുന്‍കരുതല് നടപടികള് സംബന്ധിച്ച് മുന്നറിയിപ്പ് നല്‍കീട്ടുണ്ടെങ്കിലും പലരും അവഗണിക്കുകയാണ്.\nസംസ്ഥാനത്തിന്റെ തെക്കന് ജില്ലകളില് പലേടത്തും വേനല് മഴ പെയ്തിട്ടുണ്ട്. ഇത് താല്കാലികാശ്വാസം നല്കീട്ടുണ്ടെങ്കിലും ഭൂമിയെ തണുപ്പിക്കാന് ഇവ പോര. കൂടുതല് ചൂട് വരാനിരിക്കുന്നതേയുള്ളു. വിഷു ആഘോഷനാളുകളില് ഒന്നോ രണ്ടോ മഴ ഉത്തരകേരളത്തില് ലഭിക്കാറുണ്ട്. ചിലപ്പോള് ചാറ്റല് മഴ മാത്രം. കാര്‍ഷിക വിളകള്‍ക്കും പച്ചക്കറികള്‍ക്കും കൊടുംചൂട് ദോഷം ചെയ്യും. കണ്ണൂര് നഗരത്തില് വിതരണം ചെയ്യുന്ന ശുദ്ധജലം പഴശ്ശി ഡാമില് നിന്നുമുള്ളതാണ്. അവിടെ ജലനിരപ്പ് താഴാന് തുടങ്ങിയിരിക്കുന്നു. കിണറിലെ ജലനിരപ്പ് പലേടത്തും രണ്ടടിയിലധികം താഴോട്ടുപോയി. നഗര പ്രദേശങ്ങളില് ഹോട്ടലുകളിലും, ലോഡ്ജുകളിലും ഇപ്പഴെ പ്രയാസമനുഭവപ്പെടാന് തുടങ്ങി. ലോറി വെള്ളത്തെ ആശ്രയിച്ച് മാത്രം ഹോട്ടലുകള് നടത്തികൊണ്ടു പോകുന്നത് പ്രയാസകരമാണ്. ഭീമമായ തുക ഇതിന് വേണ്ടി ചിലവിടേണ്ടി വരുന്നുവെന്നാണ് ഹോട്ടലുടമകള് പറയുന്നത്. കുടിവെള്ള ക്ഷാമം പരിഹരിക്കാനുള്ള നടപടികള് ഉടനെ തുടങ്ങണം. അതിനുള്ള പ്രവര്‍ത്തനം ഇപ്പോള് തന്നെ ആരംഭിക്കേണ്ടിയിരിക്കുന്നു. സംസ്ഥാനത്തിന്റെ ചില ജില്ലകളില് താപനില 40 ഡിഗ്രിവരെ ഉയരുമെന്നാണ് കാലാവസ്ഥ നിരീക്ഷണ കാര്യാലയം മുന്നറിയിപ്പ് നല്കുന്നത്. ശരാശരി രണ്ടു മുതല് മൂന്ന് ഡിഗ്രി വരെ ചൂട് കൂടുതല് ഇപ്പോള് തന്നെ അനുഭവപ്പെടുന്നതിനാല് ബദല് നടപടികള് തന്നെയാണ് ജനങ്ങള്‍ക്കാശ്വാസമായി ലഭിക്കേണ്ടത്.\nവടക്കന് കേരളത്തില് വേനല് മഴ ലഭിക്കുന്നതിനുള്ള സൂചനകളൊന്നും ഇപ്പോഴില്ല. വേനല് മഴ കുറയുന്നത് കുടിവെള്ള ക്ഷാമത്തിന് കാരണമാകുമെന്ന് മാത്രമല്ല, കാര്‍ഷിക മേഖലയുടെ തകര്‍ച്ചക്കും വഴിവെക്കും. മഴവെള്ള സംഭരണികള് കൂടുതല് സ്ഥലങ്ങളിലേക്ക് വ്യാപിപ്പിക്കാനുള്ള പദ്ധതികള് എത്രയും വേഗം തുടങ്ങേണ്ടിയിരിക്കുന്നു. ചൂട് കൂടുന്നതിനനുസരിച്ച് ഭൂഗര്‍ഭ ജലത്തിന്റെ അളവ് കുറയും. ഇത് പരിഹരിക്കാന് മഴക്കാലത്തെ മഴവെള്ള സംഭരണം പ്രയോജനപ്പെടും. വെയിലത്ത് ജോലി ചെയ്യുന്നവര് പതിനൊന്നര മുതല് രണ്ടുമണിവരെ ജോലി ഒഴിവാക്കണം. വീടിനുള്ളില് ആവശ്യത്തിന് വായുസഞ്ചാരം ഉറപ്പാക്കണം. തണുത്തവെള്ളം കുടിക്കുകയും ഇടക്കിടെ ശരീരം തുടക്കുകയും വേണം. ചൂട് കൊണ്ട് ശരീര ഭാഗങ്ങള് പൊള്ളി കുമിളകള് വരുന്നത് ഒഴിവാക്കാന് സ്വയം ശ്രദ്ധിക്കണം. സര്‍ക്കാര് നിര്‍ദ്ദേശത്തെ കാത്തിരിക്കാതെ സ്വയം പ്രതിരോധ, സുരക്ഷാ നടപടികള് നേരത്തെ തന്നെ കൈക്കൊള്ളാന് ജനം താല്പര്യം കാട്ടുകതന്നെ വേണം. നിയന്ത്രണ വിധേയമായ പല അസുഖങ്ങളും മടങ്ങി വരാനുള്ള സാധ്യതകളുണ്ട്. ഇവ കണ്ടറിഞ്ഞ് മുന് കരുതല് നടപടികള് സ്വീകരിക്കണം. പ്രകൃതിയെ തകര്‍ക്കുന്ന പ്രവര്‍ത്തനങ്ങളില് നിന്നും പരമാവധി വിട്ടുനില്കുന്നത് കാലാവസ്ഥാ മാറ്റം കൊണ്ടുണ്ടാകുന്ന അസ്വസ്തതകളില് നിന്നും രക്ഷനേടാന് അവസരമൊരുക്കും. ആരോഗ്യമുള്ള ഒരു തലമുറയെ നിലനിര്‍ത്തണമെങ്കില് സുരക്ഷാനടപടികളില് വേണ്ടത്ര ശ്രദ്ധ പതിപ്പിക്കേണ്ടത് അത്യാവശ്യമാണ്. ഉദ്യോഗസ്ഥരുടെ ശ്രദ്ധ മുഴുവന് ഇപ്പോള് തെരഞ്ഞെടുപ്പിലാണ്. ഇതോടൊപ്പം കുടിവെള്ള ലഭ്യത ഉറപ്പാക്കുന്നതിനും ശ്രമം വേണമെന്ന് ജനം ആഗ്രഹിക്കുന്നു.


എലിപ്പനി വ്യാപകമായ സാഹചര്യത്തിൽ അതീവ ജാഗ്രത പുലർത്തണം; കെ കെ ശൈലജ :: Janmabhumi Daily\nഎലിപ്പനി വ്യാപകമായ സാഹചര്യത്തിൽ അതീവ ജാഗ്രത പുലർത്തണം; കെ കെ ശൈലജ\nSunday2September 2018 4:04 pm IST\nകൊച്ചി: പ്രളയക്കെടുതിക്ക് ശേഷം സംസ്ഥാനത്ത് എലിപ്പനി പടര്‍ന്നുപിടിക്കുന്ന സാഹചര്യത്തില് അതീവ ജാഗ്രത പുലര്‍ത്തണമെന്ന് ആരോഗ്യമന്ത്രി കെ കെ ശൈലജ അഭിപ്രായപ്പെട്ടു. പ്രതിരോധ പ്രവര്‍ത്തനങ്ങള് ഊര്‍ജിതമായി നടക്കുന്നുണ്ടെങ്കിലും എലിപ്പനി ബാധിച്ചവരുടെ എണ്ണം വര്‍ധിച്ചത് ആരോഗ്യവകുപ്പിനെ ആശങ്കയിലാക്കുകയാണ്.\nസംസ്ഥാനത്ത് 92 പേരാണ് എലിപ്പനി രോഗലക്ഷണങ്ങളോടെ ചികിത്സയിലുള്ളത്. സംസ്ഥാനത്താകെ കഴിഞ്ഞ ദിവസം 40 ലേറെ പേര്‍ക്ക് എലിപ്പനി സ്ഥിരീകരിച്ചു. കൂടാതെ ഇതുവരെ എലിപ്പനി മൂലം 24 പേര് മരിക്കുകയും ചെയ്തതായാണ് റിപ്പോട്ട്.\nതിരുവനന്തപുരം, കോഴിക്കോട്, പാലക്കാട്, മലപ്പുറം, പത്തനംതിട്ട, കണ്ണൂര് ജില്ലകളില് എലിപ്പനി പ്രതിരോധിക്കാന് ചികിത്സാ പ്രോട്ടോക്കോള് പ്രഖ്യാപിച്ചു. മരുന്ന് ക്ഷാമമുണ്ടെങ്കില് ആരോഗ്യവകുപ്പിന്‍റെ കണ്‍ട്രോള് റൂമില് റിപ്പോര്‍ട്ട് ചെയ്യുവാനും നിര്‍ദ്ദേശമുണ്ട്.\nനേരത്തെ എലിപ്പനിയെ പ്രതിരോധിക്കുന്നതിനായി വിവിധ ജില്ലകളില് താത്കാലിക ആശുപത്രികളും 24 മണിക്കൂറും പ്രവര്‍ത്തിക്കുന്നന കണ്‍ട്രോള് റൂമുകളും തുറന്നിരുന്നു. വരുംദിവസങ്ങളില് കൂടുതല് മേഖലകളില് താത്കാലിക ആശുപത്രികള് ആരംഭിക്കും.\nഎലിപ്പനി പകരുന്നത് തടയാന് ആരോഗ്യവകുപ്പിന്‍റെ ചികിത്സാ പ്രോട്ടോകോളിലെ പ്രധാന നിര്‍ദ്ദേശങ്ങള്\n*പ്രളയമേഖലയില് സന്നദ്ധപ്രവര്‍ത്തനങ്ങളില് ഏര്‍പ്പെട്ടവര് എത്രയും വേഗം പ്രതിരോധ മരുന്ന് കഴിക്കണം\n*കെട്ടിക്കിടക്കുന്ന വെള്ളത്തില് ഇറങ്ങി നടക്കുന്നത് ഒഴിവാക്കുക\n*പ്രതിരോധമരുന്നുകള് കഴിച്ചവരും ശുചീകരണ വേളയില് കയ്യുറയും കാലുറയും ധരിക്കണം\n*പ്രളയമേഖലയിലുള്ളവരും പ്രവര്‍ത്തിച്ചവരും പനി, ശരീരവേദന എന്നീ ലക്ഷണങ്ങള് കണ്ടാല് വേഗം ചികിത്സ തേടുക\n*ജലാശയങ്ങള് ക്ലോറിനേറ്റ് ചെയ്യുക\n*വെള്ളത്തില് മുങ്ങിക്കിടക്കുന്ന ഭക്ഷ്യവസ്തുക്കള് ഉപയോഗിക്കരുത്\n*എലികളെ കൊല്ലാന് എലിവിഷത്തിന് പകരം എലിക്കെണി ഉപയോഗിക്കുക\nഅതിര്‍ത്തിയില് അതീവ ജാഗ്രത നിര്‍ദ്ദേശം\nരാജ്യത്ത് അതീവ ജാഗ്രത\nശബരിമലയില് അതീവ ജാഗ്രത വേണം: കടകംപള്ളി\nവ്യാജമദ്യം ഒഴുകുന്നു ജില്ലയില് അതീവ ജാഗ്രത


ബദാമി മണ്ഡലത്തില് സിദ്ധാരാമയ്യക്കെതിരെ ബി. ശ്രീരാമലുവിനെ ഇറക്കി ബിജെപി - themediasyndicate\nബംഗളൂരു: മുഖ്യമന്ത്രി സിദ്ധരാമയ്യ മൽസരിക്കുന്ന ബദാമി സീറ്റിൽ ബി. ശ്രീരാമലുവിനെ എതിർ സ്ഥാനാർഥിയായി ബി.ജെ.പി പ്രഖ്യാപിച്ചു. ബദാനി കൂടാതെ ചിത്രദുർഗയിലെ മൊളക്കൽമൂരു മണ്ഡലത്തിലും ശ്രീരാമലു മൽസരിക്കുന്നുണ്ട്. വടക്കൻ കർണാടകയിലെ ബഗൽകോട്ട് ജില്ലയിലാണ് ബദാമി മണ്ഡലം ഉൾപ്പെടുന്നത്.\nതെരഞ്ഞെടുപ്പിൽ എതിരാളി ആര് എന്നത് പ്രശ്മമല്ലെന്ന് സിദ്ധരാമയ്യ മാധ്യമങ്ങളോട് പ്രതികരിച്ചു. വോട്ടർമാർ തന്‍റെ വിധി തീരുമാനിക്കും. വടക്കൻ കർണാടകയിലെ ജനങ്ങൾ ആവശ്യപ്പെട്ട പ്രകാരമാണ് താൻ അവിടെ മൽസരിക്കുന്നതെന്നും സിദ്ധരാമയ്യ വ്യക്തമാക്കി. നിലവിൽ ബെല്ലാരി ലോക്സഭാ മണ്ഡലത്തിൽ നിന്നുള്ള എം.പിയാണ് ശ്രീരാമലു. ബദാമി കൂടാതെ ചാമുണ്ഡേശ്വരി സീറ്റിലും സിദ്ധരാമയ്യ ജനവിധി തേടുന്നുണ്ട്. ജെ.ഡി.എസിന്‍റെ ജെ.ടി ദേവഗൗഡയും ഇവിടെ സ്ഥാനാർഥിയാണ്.\nസിദ്ധരാമയ്യ ബദാമിയിൽ നിന്നാൽ എതിർ സ്ഥാനാർഥിയാവാൻ തയാറാണെന്ന് ബി.ജെ.പി മുഖ്യമന്ത്രി സ്ഥാനാർഥി ബി.എസ്. യെദിയൂരപ്പയും വെല്ലുവിളിച്ചതോടെ സംസ്ഥാനത്തെ ശ്രദ്ധാകേന്ദ്രമായി മാറിയിരുന്നു മുംബൈ-കർണാടക മേഖലയിലെ ഇൗ മണ്ഡലം. ബദാമിയിൽ കോൺഗ്രസ് സ്ഥാനാർഥിയായി പ്രഖ്യാപിച്ച ഡോ. ദേവരാജ് പാട്ടീലിന് നാമനിർദേശ പത്രികയിലെ ബി ഫോറം കെ.പി.സി.സി ൈകമാറിയിരുന്നില്ല.\nTags: കര്‍ണാടക ഇലക്ഷന്‍കര്‍ണാടക രാഷ്ട്രീയംബദാമിബി ശ്രീരാമലുസിദ്ധാരാമയ്യ\nപിറവം പള്ളിയുടെ താക്കോൽ സർക്കാർ ഇന്ന് കോടതിയിൽ ഹാജരാക്കും, പിറവത്ത് ഹര്‍ത്താല്


വെയില്: സാരിയും നാരിയും\nഡാലിയുടെ കഥ വായിച്ചപ്പോഴാണ് ഇത് അവിടെ കമന്റായി ചേര്‍ക്കണമെന്ന് വിചാരിച്ചത്.കമന്റ് പബ്ലിഷ് ചെയ്യാന് പറ്റാഞ്ഞതിനാല് ഇവിടെ പോസ്റ്റുന്നു.\nസെപ്റ്റംബര്30 ന്റെ ദേശാഭിമാനി വാരികയില് സാരി-അഞ്ചരമീറ്റര് തുണിയിലൊരു തടവറ എന്നൊരു ലേഖനവും ചര്‍ച്ചയുമുണ്ട്.അതില് സുഭാഷ് ചന്ദ്രന് പറയുന്നത് ഇവിടെ ഉദ്ധരിക്കുന്നു:\nസാരി ഒരു അത്ഭുത വസ്ത്രമാണ്.അത് ഉടുത്തുകാണുന്നത് ഒരു സൌന്ദര്യാനുഭവവും.അഞ്ചരമീറ്റര് നീളത്തിലുള്ള ഒരു തുണി എങ്ങനെ ഇത്ര ഭംഗിയായി ഉടുക്കുന്നു?വെട്ടുകയോ മുറിക്കുകയോ ഒന്നും ചെയ്യാതെ അത് ഞൊറിയിട്ട് ഉടുക്കുന്നത് കാണാന് തന്നെ രസമാണ്.\nഉടുത്തുകാണുമ്പോള് സാരി പകരുന്ന രഹസ്യാത്മകത തന്നെ ആസ്വാദ്യമാണ്.സ്കൂളുകളില് അധ്യാപികമാരുടെ സാരിത്തലപ്പ് സ്വന്തം ദേഹത്ത് സ്പര്‍ശിക്കുമ്പോഴുണ്ടാകുന്ന അനുഭൂതിയെക്കുറിച്ചു പോലും മുതിര്‍ന്ന ആണ്‍കുട്ടികള് പരസ്പരം സംസാരിക്കാറുണ്ട്.ആണാവുന്നു എന്ന തിരിച്ചറിവിലേക്ക് വളര്‍ത്തിയതില് ആ സാരിത്തലപ്പുകള്‍ക്കും പങ്കുണ്ടായിരുന്നു.സാരി അനുവദിക്കുന്ന ശരീരക്കാഴ്ച്ചകളും ഭംഗിയുള്ളതാണ്.വലിഞ്ഞു മുറുകിയ വയറ്,അപൂര്‍വമായി വീണുകിട്ടുന്ന ഒരു പൊക്കിള് കാഴ്ച്ച,പാര്‍ശ്വവീക്ഷണത്തിനുള്ള അവസരം,സൌന്ദര്യ പൂരിതമായ ഈ കാഴ്ച്ചകളൊക്കെ ആസ്വാദ്യമല്ലാതാകുന്നതെങ്ങനെ?ആണിനും പെണ്ണിനുമിടയില് അങ്ങനെയെന്തൊക്കെയോ ഉണ്ട് എന്നുള്ളതില് എന്താ‍ണ് അശ്ലീലമായിട്ടുള്ളത്?ആദ്യമായി സാരിയുടുക്കുമ്പോഴും അത് മറ്റൊരുവന് ആസ്വദിക്കുമ്പോഴുമുള്ള പെണ്‍സംഭ്രമത്തെ പൈങ്കിളിയായി കാണരുത്.\nഉടുക്കുമ്പോഴെന്ന പോലെ അഴിക്കുമ്പോഴും സാരി അതിന്റെ സൌന്ദര്യം കാണിക്കുന്നു.പാഞ്ചാലി സാരിയല്ല ഉടുത്തിരുന്നതെങ്കില് ദുശ്ശാസനന് അഴിക്കാനേ മുതിരില്ലായിരുന്നു എന്ന് എനിക്കു തോന്നുന്നു.ഒരു കായിക താരത്തെ സംബന്ധിച്ചിടത്തോളം സാരി ഒരു അസൌകര്യമാണ്.എന്നാല് മറ്റേതെങ്കിലും തൊഴിലിനെ അത് തടസ്സപ്പെടുത്തുന്നുവെന്ന് തോന്നുന്നില്ല.അണിയാന് നിര്‍ബന്ധിക്കപ്പെടുകയാണെങ്കില് സാരിയെന്നല്ല ഏതൊരു വസ്ത്രവും അതിന്റെ സൌന്ദര്യമുപേക്ഷിക്കും.ഉടുക്കുന്നത് ഭംഗിയായില്ലെങ്കില് സാരി വൈരൂപ്യം പകരും.ഭാരതീയരുടെ ഏറ്റവും മികച്ച കലാരൂപങ്ങളില് ഒന്നാണ് സാരി.\nകടപ്പാട്: സുഭാഷ് ചന്ദ്രന്,ദേശാഭിമാനി വാരിക\nPosted by വിഷ്ണു പ്രസാദ് at Friday, October 12, 2007\nരജി ആര് നായര് എഴുതിയ ‘സാരി അഞ്ചരമീറ്റര് തുണിയിലൊരു തടവറ’ ഇവിടെ പോസ്റ്റ് ചെയ്തിട്ടുന്റ്.\n10/12/2007 11:54 PM\nസാരി ഉയര്‍ത്തുന്ന ചില ചോദ്യങ്ങള് എന്നൊരു ആശയത്തിലൂന്നി സാരിയെ വല്ലാതെ സ്നേഹിക്കുന്ന ഒരു സ്ത്രീയുടെ അബോധാവസ്ഥയിലെ ചില സാ‍രി ചിന്തകളും അവസാനം, ബോധം വരുമ്പോള് സാരിയെ ഉപേക്ഷിക്കേണ്ട ഒരു ശാരീരികാവസ്ഥയില്ലാണ് താന് എന്നറിയുന്നിടത്തേയ്ക്ക്, സാരിയെ കുറിച്ച്, പൊക്കിളിനെ കുറിച്ച് കുറേ ചോദ്യങ്ങള് ഒക്കെ എഴുതി ഒരു കഥപോലെ ഒന്ന് എഴുതി വച്ചതാണ്. എന്തോ പബ്ലിഷ് ചെയ്യാന് തോന്നില്യാ. അതിലെ ഒരു കഥാപാത്രത്തെ മാത്രം അടര്‍ത്തിയെടുത്ത് എഴുതിയതാണീ കഥ.\nസാരിയോടുള്ള സ്നേഹം ഇന്ന് ബഹുഭൂരിഭാഗത്തിനൂം പൊള്ളത്തരമാണ്. സുഭാഷ് ചന്ദ്രനുള്ള മറുപടീ ഇവിടെ നളന് പറഞ്ഞീട്ടുണ്ട്. നാണത്തില് പൊതിഞ്ഞ് കാണുന്ന സ്ത്രീ എന്നതിനു പകരം സാരിയില് പൊതിഞ്ഞു കാണുന്ന സ്ത്രീ എന്നു മാറ്റിയാല് മതി.\nഒരു കായികതാരത്തിനു മാത്രമാണു സാരി തടസ്സം എന്നു ചിന്തിക്കാന് മാത്രം ചിന്താശേഷി കുറഞ്ഞവനാണോ സുഭാഷ് ചന്ദ്രന്? ഒരു ലാബില് കെമിക്കലുകളുടെ ഇടയില്,ഒരു മെക്കനിക്കല് എഞ്ചിനീ‍ീയര്‍ക്ക്, സ്കൂട്ടറോടിക്കേണ്ടീ വരുന്ന ഒരു സ്ത്രീയ്ക്ക്, ട്രെയിനിലേയ്ക്ക് ദിവസം ഓടിക്കയറുന്ന ഒരു ഉദ്യോഗഥയ്ക്ക് പിന്നെ എന്റെ കഥയില് പറയുന്നപോലെ തിരക്കുള്ള ബസ്സില് സാരീയും ഊരിയെട്ടുത്ത് വരേണ്ടി വരുന്നവര്‍ക്ക് തുടങ്ങി വാര്‍ക്കപണിയ്ക്ക് പോകുന്ന സ്ത്രീകള്‍ക്ക് വരെ (അവരു മുണ്ടും ഷര്‍ട്ടും ആണു) അങ്ങനെ എത്രേങ്കിലും സ്ഥലത്ത സാരി അസൌകര്യമാണ്. ഇതൊന്നും സുഭാഷ് ചന്ദ്രന് ഇതേവരെ കണ്ടീട്ടില്ലേ. അഥവാ ഈ ഫീല്‍ഡിലൊന്നും സ്ത്രീകള് പണിയെടുക്കുന്നത് അദ്ദേഹത്തിന് അറിയില്ലേ?\n10/12/2007 11:55 PM\nസാരിയെ കുറിച്ച് ഇത്ര നൊസ്റ്റാള്‍ജിക്കാകുന്ന, സൌന്ദര്യാനുഭവം കിട്ടുന്ന പുരുഷന്മാര്‍ക്ക്\nമുണ്ടിനോടുള്ള മനോഭാവം എന്താണ്?\n10/13/2007 2:27 AM\nഡാലി പറഞ്ഞതിന് താഴെ ഉപാസനയുടെ ഒപ്പ്\nസാരിയെ ഒരുപാട് സ്നേഹിക്കുന്നവളാണ് ഞാന്. തരം കിട്ടിയാല് സാ‍രി ഉടുക്കുന്നുവളും. പക്ഷെ അതെന്റെ മേല് അടിച്ചേല്‍പ്പിക്കപ്പെട്ട വസ്ത്രമാണെന്ന് എനിക്ക് എപ്പോഴെങ്കിലും ഒരു ചെറിയ തോന്നലിനിടയയാല് സാരി ഒരിക്കലും ഉടുക്കാതെയിരിക്കാനുള്ളതിനു അത് കാരണമാവും.\nഭാരതസ്ത്രീ -> സാരി .. ഇങ്ങിനെയൊരു ലിങ്കിങ്ങ് കൊണ്ട് വന്നു, അടക്കുമുള്ളവള് സാരിയുടുക്കും എന്നൊര് കോണ്‍സെപ്റ്റ് കൊണ്ട് വരുന്നതിനു തീര്‍ത്തും എതിരാണ്.\nഡാലി പറഞ്ഞതുപോലെ പുരുഷന്മാര് മുണ്ട് ഉടുക്കുന്നതിന്റെ ഗൌരവമേ സാരിക്ക് ഉണ്ടാവാന് പാടുള്ളൂ. അതില് കൂടുതല് നിര്‍വചനണള് കൊടുത്ത് അത് കെട്ടിയേല്‍പ്പിക്കരുത്.\nപക്ഷെ, സാരിയെ സ്ത്രീകള് വെറുക്കരുതെന്നും എനിക്കുണ്ട്. സാരി ഉടുക്കുമ്പോള് അല്പം സ്ത്രീയുടെ ഭാഗങ്ങള് “ഷോ” പോലെ കണ്ടാല്, സ്ത്രീകള് ഞെട്ടണ്ട, അതിനിത്രയും സേഫ്റ്റി പിന് ഉപയോഗിച്ച് അതിനൊരു പര്‍ദ്ദയുടെ സ്ഥാനം കൊടുക്കരുത്. ചുരിദാര് ഇടുമ്പോള് ഷോള് സൈഡില് പോരാ മാറ് മറക്കാന് ഇടണമെന്ന് വരെയുണ്ട്. ഇങ്ങിനെ അല്പം സ്ത്രീയുടെ സ്കെഷുവാലിറ്റി കണ്ടെന്ന് കരുതി സ്ത്രീകള് ബേജാറാവണ്ട. കോണ്‍ഫിഡന്റായിട്ട് എന്ത് വസ്ത്രവും അവനവനു ഇണങ്ങുന്ന രീതിയില് ഉടുക്കട്ടെ. വേണ്ടത് കോണ്‍ഫിഡന്‍സാണ്.\nസുബാഷ് ചന്ദ്രന് എഴുത്തുകാരാ‍യ സ്ത്രീകളെ മാത്രമേ “ജോലിയില്” കണ്ടിട്ടുണ്ടാവുള്ളൂ എന്ന് തോന്നുന്നു. പിന്നെ കായികതാരങ്ങളേയും. അതാവാം അങ്ങിനെയൊരു നിരീക്ഷണം.\nജോലി,ദേശ, പരിതസ്ഥിതികളനുസരിച്ചു് ആരും എന്തും ഉടുക്കട്ടെ. സാരിയ്ക്കു് അതിന്‍റേതായ ഒരു മനോഹാരിതയുണ്ടു്.\nആണുങ്ങളുടെ മുണ്ടിനു് ഒരു രസവുമില്ലാതായതു് അതിലെ വര്‍ണ്ണ വൈവിധ്യങ്ങളുടെ കുറവും കാരണമാകാം.\nപല നിറങ്ങളില് പല ചിത്രങ്ങള് വരച്ചു് വൈവിദ്ധ്യമാര്ന്ന സാരി ഒരു കലാരൂപം തന്നെ.:)\n10/13/2007 9:03 PM\nമേല് ഷോവനിസത്തിന് രണ്ട് മുഖങ്ങളുണ്ട്.\nഒന്നാമത്തേത് സ്ത്രീയെ ഒരു തികഞ്ഞ ഇന്‍ഫീരിയര് എന്റിറ്റി ആയി കാണുകയെന്നത്. ചവിട്ടടിയിലിട്ട് മെതിക്കാവുന്ന, അപമാനിക്കാവുന്ന, ബലമായി പ്രാപിക്കാവുന്ന ഒരു ജന്തുവായി കാണുകയെന്നത്.\nരണ്ടാമത്തേത്, സ്ത്രീയെയും അവളുടെ ശരീരത്തെയും അകമഴിഞ്ഞ് ആരാധിക്കുകയെന്നത്. അവളുടെ കര്‍മ്മത്തെക്കാളും ചിന്തയെക്കാളുമൊക്കെ പ്രാധാന്യം അവളുടെ ശരീരത്തിലും ഉടുക്കുന്ന ചേലയിലുമൊക്കെയുള്ള ആലങ്കാരികതയ്ക്കാണെന്ന് കരുതുന്നത്.\nസുഭാഷ് ചന്ദ്രന്റേത് രണ്ടാമത്തെ ഗണത്തില് പെടുത്താം. (അദ്ദേഹം വ്യത്യസ്ത സ്വരം കേള്‍പ്പിക്കാനുള്ള വ്യഗ്രതയില് പറഞ്ഞതല്ലെന്നു കരുതുന്നു. :))\nപണ്ട് ഹിന്ദിപ്രചാരസഭയുടെ ക്ലാസിനു പോവുമ്പോള് ടീച്ചറുടെ ഹാഫ് സാരിയുടുത്ത അനിയത്തിയെക്കാണാന് നല്ല രസമായിരുന്നു..\nസ്ത്രീകളും പുരുഷന്മാരും ഒക്കെ അവരവര്‍ക്ക് ഇഷ്ടമുള്ള വസ്ത്രം ഇടട്ടെ. കേരളത്തില് പാവാട / ജീന്‍സ് മോഡലില് പെട്ടെന്ന് ഉടുക്കാന് പറ്റുന്ന തരത്തില് തയ്ച്ച റെഡിമെയ്ഡ് സാരികള് എന്താ ഇറങ്ങാത്തത് എന്ന് വെറുതേ സംശയം വരുന്നു.\nമെയില് ഷൊവനിസത്തിനു ലോകത്തിലെ മെയിലുകളെ അത്ര തന്നെ മുഖമുണ്ട് പരാജിതനണ്ണാ ;)\nസൌന്ദര്യാധനാ എന്ന് ഒഴുക്കന് മട്ടില് വിവാഹിതരും കള്‍ച്ചറലി ഇന്‍ഡ്യൂസ്ഡ് ലിബിഡൊ എന്ന് യുവാക്കളിലും നിരീക്ഷിക്കാന് പറ്റുന്ന ഈ സാരിക്കൊതിയൊന്നും മെയില് ഷൊവനിസത്തില് പെടുത്താന് പറ്റില്ലെന്ന് തോന്നുന്നു.\nനാണത്തെ കുറിച്ചുള്ള മലയാളി സങ്കല്പം, സാരിയെ കുറിച്ചുള്ള സെക്ഷ്വല് ഫാന്റസി (സായിപ്പിനിത് ചിലപ്പൊ മിനിയെ കുറിച്ചായിരിക്കും) എന്നിവയെല്ലാം ഒരു ലൈംഗിക-കേളി (ഫോര്‍പ്ലേ) എന്ന മട്ടിലേ കാണേണ്ടതുള്ളൂ. നളന് പറഞ്ഞതു പോലെയാവില്ല നാണത്തില് വിധേയത്വത്തിനേക്കാള് ‘നിന്റെ ലൈംഗികപരാമയ സാന്നിദ്ധ്യം ഞാന് അംഗീകരിക്കുന്നു’ എന്നൊരു അര്‍ഥതലമാണുള്ളതെന്ന് തോന്നുന്നു. സമൂഹത്തിലേയ്ക്കു ലൈംഗിക ചേഷ്ടകള് / പ്രകടനങ്ങള് ഇറങ്ങി വരുന്നതാണോ ഷൊവനിസം? ഷാറൂഖ് ഖാന്റെ ‘പുതിയ’ ത്രീ പാക്ക് ആബ്സ് കണ്ട് വൌ എന്ന് പറയുന്ന പെണ്‍കുട്ടികളെയൊക്കെ അപ്പോള് എന്താക്കണം?\nസുഭാഷ് പബ്ലിക്കലി അയാളുടെ സെക്ഷ്വല് ഫാന്റസി മേല്പറഞ്ഞ പെണ്‍കുട്ടികളെ പോലെ തുറന്നു പറഞ്ഞെന്ന് കരുതി അയാളെ ഒരു ഷൊവനിസ്റ്റ് ആക്കുന്നത് കടന്നകൈയാവും. പരാജിതന്റെ രണ്ടാമത്തെ ഷൊവനിസ്റ്റ് ഡെഫനിഷന് വച്ച് നോക്കുമ്പോള് സുഭാഷിനു അവന്റെ കഥയെ ക്വോട്ട് ചെയ്ത് സാരിയെ കുറിച്ചുള്ള ഫാന്റസി മുഴുമിപ്പിക്കുവാന് ദേശാഭിമാനി സമ്മതിക്കാഞ്ഞതു കാരണം ഷൊവനിസ്റ്റ് ആവേണ്ടി വന്നു എന്ന് കരുതാം.\nഡാലിയുടെ കഥ: സാരി നല്‍കുന്ന സ്വത്വബോധത്തേക്കാള് സാരി നല്‍കുന്ന ഭൌതികസുരക്ഷ (തെറ്റിദ്ധാരണ) മോഹിച്ച് സാരി സ്വീകരിക്കുന്ന കന്യാസ്ത്രീയും, ദേശിയപ്രസ്ഥാനത്തിന്റെ കാലം മുതല്‍ക്കു ‘പൊതു-ഇടങ്ങളിലുള്ള സ്ത്രീയുടെ’ സ്വത്വബോ‍ധത്തിന്റെ ഒരു ഭാഗമായി മാറിയ സാരിയോട് പുതുതായി മാറിയ കാലഘട്ടത്തിലെ സ്ത്രീയും സംവദിക്കുന്നതില് സ്ത്രീപക്ഷമൊന്നും വായിക്കാനില്ല. അല്ലെങ്കില് തന്നെ അത്തരം ചര്‍ച്ച ഒരു പക്ഷം പിടിക്കേണ്ടതില്ല, കാലം-മാറ്റം എന്നിങ്ങനെ ഒരു ഗ്രാഫില് പ്ലോട്ട് ചെയ്യാന് കഴിയുന്നതേയുള്ളൂ അത്. സാരിയുടെ അസൌകര്യങ്ങളുടെ കൂട്ടത്തില് ആണ്-ഒളിച്ചുനോട്ടം ഉള്‍പ്പെടുത്തുമ്പോഴും ഡാലിയുടെ കഥ പഴയതു പോലെ തുടരുകയാണ്, വസ്ത്രത്തിനു പരിഹരിക്കുവാന് കഴിയുന്നതാണ് സ്ത്രീ ഒരു സെക്സ് കൊമൊഡിറ്റി എന്ന പുരുഷചിന്താഗതിയെങ്കില് അതെളുപ്പം മാറ്റിയെടുക്കാവുന്ന ഒന്നായേന്നെ, ദൌര്‍ഭാഗ്യത്താല് അങ്ങനെയല്ല കാര്യങ്ങള്.\nഅന്ന ബാരറ്റ് എന്ന കന്യാസ്ത്രീയുടെ മനസ്സില് സാരി എന്ന സ്വത്വബോധം പോലും പ്രകടമാണെന്ന് തോന്നുന്നില്ല (കേരളസമൂഹത്തില് സാരി കടന്നു വന്നതുമായി ബന്ധപ്പെട്ടതാവണം ഈ സ്വത്വബോധം, പൊതു ഇടങ്ങളിലേയ്ക്കുള്ള വസ്ത്രം എന്നതാണ് സാരി പ്രദര്‍ശിപ്പിക്കുന്ന ആദ്യ ഐഡന്റിറ്റി, മുണ്ടും റൌക്കയും വരാതെ ഇതെങ്ങനെ വന്നു എന്നും അന്വേഷിക്കുന്നത് നല്ലതാണ്.) തദ്ദേശീയര്‍ക്ക് സാരി ധരിച്ചു വരുന്ന ഒരു മഹതിയോടുള്ള മതിപ്പാണോ അന്ന ബാരറ്റിനെ സാരിയിലേയ്ക്കു നീങ്ങുവാന് മോഹിപ്പിക്കുന്നത്? കഥയില് നിന്ന് അങ്ങനെയുള്ള സൂചനകളാണു ലഭിച്ചത്. സാ‍രിയെ കുറിച്ചു സ്വത്വബോധമില്ലാത്ത ഒരാള് സാരിയുടുത്ത് മാറ്റങ്ങള് പ്രതീക്ഷിക്കുന്നയിടത്തു പരാജയപ്പെടുന്ന കഥ സ്ത്രീ-രാഷ്ട്രീയപരമായി പോലും വലിയ പ്രതീക്ഷയ്ക്കു വക നല്‍കുന്നില്ല. കഥയില് സാരിക്കെതിരെ റോസ്‌ലാന്റ് ആവേശം കൊണ്ടത് പുതിയ കാലം ഉണ്ടെന്ന് സാധൂകരിക്കുകമാത്രമേ ചെയ്യുന്നുള്ളൂ.\nഎങ്കില്, ഒരു സ്കൂള് ടീച്ചര് എന്തിനു സാരിയില് നിന്ന് ഒളിച്ചോടണം? ഒരു രാഷ്ട്രീയ പ്രവര്‍ത്തക (അവര് പിക്കറ്റിങ്ങിനു പോകില്ലെന്നിരിക്കെ) എന്തിനു സാരിയില് നിന്ന് ഒളിച്ചോടണം? ചുരുങ്ങിയത് വസ്ത്രനിര്‍മ്മിതിയിലെ ചിലവു കുറവെങ്കിലും ആ വസ്ത്രത്തിനു കൂടുതല് സാധ്യതകള് നല്‍കുന്നുണ്ടു്.\nലോകത്തുള്ള എല്ലാത്തരം മേല് ഷോവനിസത്തെയും ഈ രണ്ട് കാറ്റഗറിക്കകത്തു കൊണ്ടു വരാവുന്നതേയുള്ളു. അതിനു വെളിയില് പോകുന്ന തരത്തിലുള്ള ഒരൈറ്റം കാണിച്ചു തരാമോ? പലരും കരുതുന്ന പോലെ അതിവൈവിദ്ധ്യമുള്ള താത്വികമാനങ്ങളൊന്നുമുള്ള ഒരു സംഗതിയല്ല ഷോവനിസമെന്നത്. I would always like to callaspadeaspade.\nസാരിയുടുത്ത അധ്യാപികയെക്കുറിച്ചോ അടിമുടി മറച്ചു നില്ക്കുന്ന കന്യാസ്ത്രീയെക്കുറിച്ചോ ഒക്കെ ഒരു പുരുഷനു സെക്ഷ്വല് ഫാന്റസി ഉണ്ടാകാം. അത് സ്വാഭാവികവുമാണ്. സുഭാഷ് തന്റെ ഫാന്റസിയെക്കുറിച്ച് പബ്ലിക്കായി പറഞ്ഞതല്ല ഇവിടുത്തെ വിഷയം. അതിന് സാധുത നല്‍കാനായി സാരിയുടുക്കുന്നത് പെണ്ണിന് ഒരു തരത്തിലുമസൌകര്യമാകില്ല എന്നൊക്കെ തട്ടിവിട്ടതാണ്. ‘സിലിക്കണ് മുല’ കണ്ട് ലൈംഗികാനന്ദപരവശനാകുന്ന പുരുഷന് ഇം‌പ്ലാന്റ് വയ്ക്കുന്നതുകൊണ്ട് പെണ്ണിന്റെ ആരോഗ്യത്തിനും മറ്റും യാതൊരു തകരാറുമുണ്ടാകില്ല്ലെന്നു പറയുന്ന പോലെയാണത്. കാഴ്ച സംബന്ധമായ നമ്മുടെ ശീലങ്ങളെ നമുക്ക് ആശ്ലേഷിക്കാം. പക്ഷേ അതിനെ അതിന്റേതായ പരിധിക്കു പുറത്തുകൊണ്ടു പോയി അപ്ലൈ ചെയ്യുമ്പോള് ഒരു കരുതല് വേണം.\nകഥ ശരിയായി സംവേദിച്ചില്ലെങ്കില് അതിനൊരു കാരണം എഴുത്തിന്റെ പോരായ്മ തന്നെ. പക്ഷേ സിസ്റ്റര് അന്ന നാട്ടില് വന്നു സാരി തുടര്‍ന്നത് സാരി നല്‍കുന്ന ഭൌതീക സുരക്ഷയോ, തദ്ദേശീയര്‍ക്ക് സാരി ധരിച്ചു വരുന്ന ഒരു മഹതിയോടുള്ള മതിപ്പോ കൊണ്ടല്ല പകരം “സാരിയിലൂടെ തിരിച്ചു കിട്ടാന് പോകുന്ന സ്ത്രീത്വമായിരുന്നു എന്റെ സ്വപ്നം“ എന്ന് കഥയില് തന്നെ വ്യക്തമാക്കിയുട്ടുണ്ടല്ലോ. അന്നയുടെ ഭാഗത്തുനിന്നും സാരിയിലെ സ്ത്രീത്വം എന്ന യാഥാസ്ഥിതിക കാഴ്ചപ്പാടും റോസിയുടെ ഭാഗത്ത് നിന്നും സ്ത്രീത്വം എന്നാല് പാരമ്പര്യമൂല്യങ്ങളില് കുടുങ്ങി കിടക്കുന്ന ഒന്നല്ല എന്നുമാണ് പറയിച്ചത്. അതില് ഒരു സ്ത്രീപക്ഷത്തില് ചായ്‌വുള്ള സമൂഹരാഷ്ട്രീയം തന്നെയാണ് വായിക്കേണ്ടത്.\nനാണത്തില് “നിന്റെ ലൈംഗികപരാമയ സാന്നിദ്ധ്യം ഞാന് അംഗീകരിക്കുന്നു’ എന്നു കണ്ടെത്തിയപ്പോള് നളന് ചോദിച്ച മറ്റൊരു ചോദ്യം വിട്ടുകളഞ്ഞതെന്ത്? നാണം സ്ത്രീയുടെ മാത്രം സൌന്ദര്യം വര്‍ദ്ധിപ്പിക്കുന്ന ഒന്നാണോ അതോ പുരുഷന് നാണിക്കുമ്പോ‍ള് പുരുഷന്റെ സൌന്ദര്യവും വര്‍ദ്ധിപ്പിക്കുമോ? നാണിക്കുന്ന ഒരു സ്ത്രീയില് കാണുന്നത് പോലെ തന്നെയുള്ള ലൈഗീകപരമായ സാന്നിദ്ധ്യമാണോ ഷാറൂഖ് ഖാന്റെ ‘പുതിയ’ ത്രീ പാക്ക് ആബ്സ് കണ്ട് വൌ എന്ന് പറയുന്ന പെണ്‍കുട്ടിയില് ഇന്നത്തെ മലയാളി സമൂഹം കാണുന്നത്?\nസുഭാഷ് ചന്ദ്രന് മാത്രമല്ല ‘കായിക രംഗത്തല്ലാതെ’സാരിയുടെ പ്രശ്നങ്ങള് അറിയാത്തത് എന്ന് പെരിങ്ങോടന്റെ ഈ വരി (“ചുരുങ്ങിയത് വസ്ത്രനിര്‍മ്മിതിയിലെ ചിലവു കുറവെങ്കിലും ആ വസ്ത്രത്തിനു കൂടുതല് സാധ്യതകള് നല്‍കുന്നുണ്ടു്.“) മനസ്സിലാക്കി തരുന്നു. ഏത് രീതിയിലാണ് ഏറ്റവും ചിലവു കുറഞ്ഞ വസ്ത്രം സാരിയാകുന്നത്? (കല്യാണങ്ങള്‍ക്കും മറ്റും സാരിയുണ്ടാക്കുന്ന ചിലവ്, സാരി വാങ്ങി മുടിയുന്ന ഭര്‍ത്താക്കന്മാര് എന്ന ചെല്ല് ഇതൊന്നും അറിയാത്ത മലയാളിയോ! :))\nസാരിയില് നിന്നും ഒരു ഒളിച്ചോട്ടമൊന്നും ആരും പറയുന്നില്ല, പക്ഷേ അതിന്റെ സൌന്ദര്യം, കുലീനത, ശാലീനത,അടക്കം, ഒതുക്കം, നാണം... ഒക്കെ വാഴ്ത്തി വാഴ്ത്തി അത് മലയാളി സ്ത്രീയൂടെ പുറത്ത് അടിച്ചേല്‍പ്പിക്കരുത്\n10/14/2007 5:22 PM\n‘ഒരു കായിക താരത്തെ സംബന്ധിച്ചിടത്തോളം സാരി ഒരു അസൌകര്യമാണ്.എന്നാല് മറ്റേതെങ്കിലും തൊഴിലിനെ അത് തടസ്സപ്പെടുത്തുന്നുവെന്ന് തോന്നുന്നില്ല’ എന്നല്ലേ സുഭാഷിന്റെ വരി? അതിലെ ഊഹത്തിന്റെ ഭാഷയാണോ സാരി ഉടുക്കുന്നത് ഒരു തരത്തിലും അസൌകര്യമാവില്ലെന്ന് സുഭാഷ് പറഞ്ഞുവെന്ന് തോന്നിപ്പിക്കുന്നത്?\nസുഭാഷിനെ കുറിച്ച് പറഞ്ഞ് വന്നത് ദേശാഭിമാനി മാത്രം വായിച്ചാണെങ്കില് ഷൊവനിസ്റ്റ് എന്ന ലേബല് അവനു ചാര്‍ത്തുവാന് പരാജിതന്റെ രണ്ട് ഷൊവനിസ്റ്റ് ഡെഫനിഷനുകള് മതിയാവും, അത് അങ്ങനെയല്ലെന്ന് സൂചിപ്പിക്കുകയായിരുന്നു ഞാന്.\nപൊതുസ്ഥലത്തു സ്ത്രീസ്വത്വം ഉയര്‍ത്തിക്കാട്ടുന്ന വസ്ത്രം എന്ന സാരിയെ ‘നസ്രാണി എന്നു മുതലാണ് സാരി ധരിക്കുവാന് തുടങ്ങിയതെന്ന’ ചോദ്യത്തിലാഴ്ത്തിയപ്പോള് അന്നയ്ക്കു ന്യായീകരണങ്ങള് ഇല്ലാതിരുന്നതും റോസിക്കു ആ ചോദ്യം ചോദിക്കേണ്ടി വന്നതും സാരിയുടെ സ്വത്വബോധം അറിവില്ലാഞ്ഞാകണം. ഇന്ത്യന് സമൂഹത്തില് സാരി പ്രദര്‍ശിപ്പിക്കുന്നത് ആദ്യത്തെ കമന്റില് എഴുതിയ പോലെ പൊതുയിടത്തിലേയ്ക്കുള്ള വസ്ത്രം എന്നാണ്. സാരി സ്ത്രീത്വത്തിന്റെ പ്രതീകമാണെന്ന് തോന്നിപ്പോകുന്നത് പോലും പൊതുഇടങ്ങളില് അതിനു ലഭിച്ച സ്വീകാര്യതയെ ആണ് സൂചിപ്പിക്കുന്നത്. അതേ സ്വീകാര്യതയെ അല്ലേ അന്ന ആഗ്രഹിച്ചിരിക്കുന്നത്, കന്യാസ്ത്രീ എന്ന നിലയില് അവര്‍ക്ക് പൊളിറ്റിക്കലി വേണ്ടതും അതു തന്നെയല്ലേ? തിരിച്ചുകിട്ടുവാന് പോകുന്ന സ്ത്രീത്വം എന്നത് ഒരു വരിയില് മാത്രമേയുള്ളൂ, മറ്റിടത്തു വായിക്കുവാന് കഴിയുന്നത് വേറൊന്നാണ്.\nസാരിയുടെ ചിലവിനെ കുറിച്ചു പറയുമ്പോള് എന്തിനാണ് വൈവാഹികം വരെ ഓടിച്ചെല്ലുന്നത്, നൂറു രൂപയ്ക്കും വാങ്ങാന് കിട്ടുന്ന സാരിയുണ്ടല്ലോ.\nനളന്റെ ചോദ്യം ഡാലി ആവര്‍ത്തിച്ചതിനെ കുറിച്ച്: നാണമെന്നുമാത്രമല്ല ഓരോ ചേഷ്ടയും മൃഗങ്ങളില് ജെന്‍ഡറുമായി ബന്ധപ്പെട്ടതാണ്, സ്ത്രീയുടെ നാണം തന്നെയാണ് പുരുഷന്റെ നാണം എന്ന് കരുതുന്നതിന്റെ ലോജിക് മനസ്സിലായിട്ടില്ല. സ്ത്രീ കരയുന്നതും പുരുഷന് കരയുന്നത് ഒരേ വികാരബാധയാലാണോ? ഷാറൂഖ് ഖാന്റെ ആബ്സ് കണ്ട് വൌ എന്ന് പറയുന്ന പെണ്‍കുട്ടിയെ ഉദാഹരിച്ചത് സമൂഹത്തില് ലൈംഗിക ചേഷ്ടകള് പ്രകടിപ്പിക്കുമ്പോഴുണ്ടായിരുന്ന മറകള് അഴിഞ്ഞുപോകുന്നതിനെ കുറിച്ചാണ്. സുഭാഷിന്റെ വെളിപ്പെടുത്തലിനും ആ പ്രാധാന്യമേ നല്‍കേണ്ടതുള്ളൂ, അത് ഷൊവനിസത്തിന്റെ വ്യാഖ്യാനവുമല്ല.\nസാരിയേക്കാള് സെക്സിയാണ് മുണ്ടും ചട്ടയും എന്ന് കരുതുന്നവരുണ്ട്, ആ വേഷത്തിന്റെ കുലീനതയും പാരമ്പര്യവും ഡാലി പറഞ്ഞ മറ്റു വിശേഷണങ്ങളും ചേര്‍ത്ത് മുണ്ടും ചട്ടയും ഉടുക്കണമെന്ന് ആരും പറയാത്തതെന്താണ്? സാമൂഹികസ്വത്വബോധം സാരിയേക്കാള് ഉള്‍ക്കൊള്ളുന്ന വേറെ വസ്ത്രം ഇന്ത്യന് സ്ത്രീകള്‍ക്ക് ഇല്ലാതിരിക്കുന്നതുകൊണ്ടാണത്.\nസാരി നിര്‍ബന്ധിക്കണമെന്ന് ചുരുങ്ങിയത് ഈ ചര്‍ച്ചയിലെ മുഖ്യ ഡയലോഗിന്റെ ഉടമസ്ഥന് സുഭാഷും പറഞ്ഞു കാണുന്നില്ല. സാരി നിര്‍ബന്ധിക്കുന്ന ആരെങ്കിലും അതിന്റെ സെക്ഷ്വാലിറ്റിയെ ആണ് ആഗ്രഹിക്കുന്നതെങ്കില് തല്ലുകൊള്ളാഞ്ഞിട്ടാണ് ;) അതേ സമയം പരുത്തിവസ്ത്രം (ഖദര്) എന്ന സ്വത്വബോധം പോലെ സാരിയെ സ്വീകരിക്കുന്നവര് നേരിടുന്ന കാമ്പില്ലാത്ത ചോദ്യമാണ് റോസി ചോദിക്കുന്നതും ;) സമയവും സൌകര്യവും ആധുനികതയും എളുപ്പം തീറെടുക്കുന്ന ഒന്നല്ലല്ലൊ സ്വത്വബോധം.\n10/14/2007 7:34 PM\nഹിന്ദി രാഷ്ട്രഭാഷയാണ് എന്ന് ഒന്നാംക്ലാസ്സ് മുതല് പഠിച്ചാലും ഹിന്ദി വെറുക്കുന്നവരുണ്ട്. സാരിയാണ് ഇന്ത്യന് സ്ത്രീയുടെ സ്വത്വബോധം എന്ന് പറഞ്ഞ് പഠിപ്പിച്ചാലും എഴുതിപഠിപ്പിച്ചാലും അത് മനസ്സില് പ്രതിഷ്ഠിക്കാത്തവരുണ്ടാകാം. അതില് ഒരാളാണ് റോസി.അതായത് സ്വത്വബോധത്തിന്റെ അറിവ് കുറവല്ല റോസിയെകൊണ്ട് ചോദ്യം ചോദിപ്പിക്കുന്നത്. അതുപോലെ എന്താണ് സാരി തരുന്നതെന്തെന്നറിയാതെ (ഇന്ത്യന്) സ്ത്രീത്വത്തിന്റെ പ്രതീകം ആണ് സാരി എന്ന് കരുതുന്നവരുണ്ടാകാം അതിലൊരാണ് അന്ന. ഒരു സ്ഥലത്തു മനസ്സ് സ്ഥിരപ്പെടുത്തി ഇട്ട ആളല്ല അന്ന. ആ മനസ്സില് ശാന്തതയേയില്ല. ആദ്യം സാരി എന്തായിരുന്നുവോ അതിനായിരുന്നില്ല സാരിയ്ക്ക് വേണ്ടി അവര് വാദിച്ചത്. സാധരണ സ്ത്രീയകാം എന്നു മോഹിച്ച് തന്നെ ആയിരുന്നു. അതു നടക്കില്ല എന്ന് റോസി പറയുന്നുമുണ്ട്. സാരി ഉടുത്തത് കൊണ്ട് മാത്രമൊരു സാധാരണ സ്ത്രീ ആകാന് തനിക്കാകില്ലെന്ന് അന്നയ്ക്കു കൂടെ ബോധ്യമായപ്പോഴാണ് അവര് സാരി ഉപേക്ഷിക്കുന്നത്.കഥയുടെ അവസാന ഭാഗത്ത് ഇത് മാത്രമാണ് പറയുന്നത്. അതായത് സ്ത്രിത്വം കിട്ടും എന്ന ധാരണയില് ആണ് അന്ന സാരി ഉടുത്തത്. അതുകൊണ്ടാണ് അന്ന മറുപടി പറയാത്തത്, അവിടേയും സാരിയുടെ ദേശ,ഭാഷ, മത തുടങ്ങിയ പ്രാധാന്യങ്ങളൊന്നും വരുന്നില്ല.\n നസ്രാണി മാത്രമല്ല, മൊത്തം കേരളീയര് ഒന്നടങ്കം സാരി ധരിക്കാന് തുടങ്ങിയിട്ട് ഏറെ കാ‍ലമായില്ല. ഒരു വസ്ത്രത്തില് നിന്ന് കൂടുതല് കംഫര്‍ട്ട് തരുന്ന മറ്റൊരു വസ്തം. അത്തരം പരിണാമങ്ങളാണ് മുണ്ടും ചട്ടയും, മുണ്ടും നേരിയതും ഒക്കെ മാറ്റി സാരിയുടുക്കാന് പ്രേരിപ്പിച്ചത്. അല്ലാതെ ഗ്രാമ ഗ്രാമാന്തരം സാമൂഹിക സ്വത്വബോധം ഉണ്ടായതു കൊണ്ടല്ല. (ഇപ്പോള് സാരി വേണ്ടാ എന്ന് ഒരു ബോധം ഉണ്ടാകുന്നെങ്കില് അതിനു കാരണവും ചുരിദാര്, അല്ലെങ്കില് മറ്റൊരു വസ്ത്രം തരുന്ന കംഫര്‍ട്ട് ആണ്)\nചുരുങ്ങിയത് വസ്ത്രനിര്‍മ്മിതിയിലെ ചിലവു കുറവെങ്കിലും ആ വസ്ത്രത്തിനു കൂടുതല് സാധ്യതകള് നല്‍കുന്നുണ്ടു്.\nവസ്ത്രനിര്‍മ്മിതിയിലെ ചിലവുകുറയ്ക്കലിനു മറുപടി പറഞ്ഞതാണ്. 100 രൂപയ്ക്ക് ഒരു സാരി കിട്ടുമെങ്കില് 100 രൂപയ്ക്ക് ചുരിദാറും കിട്ടുമെന്നോര്‍ക്കണം. സാരിയുടെ കൂടെ ഒരു ബ്ലൌസ് കൂടെ വേണ്ടി വരും\nസ്ത്രീകള് നാണിക്കുന്നതെപ്പോഴും അവളുടെ ലൈംഗികപരമായ സാന്നിദ്ധ്യം പുരുഷന് അംഗീകരിക്കുന്നു എന്ന് പറയുന്നിടത്താണ് പെരിങ്ങോടാ നളന്റെ രണ്ടാമത്തെ ചോദ്യത്തിന്റെ പ്രസക്തി വരുന്നത്. നാണിക്കുന്ന സ്ത്രീയല്ലല്ലോ, അത് കാണുന്ന പുരുഷനല്ലേ പറയുന്നത് നീ നാണിക്കൂ അപ്പോഴാണു നിന്റെ ലൈംഗികപരമായ സാന്നിദ്ധ്യം അവന് കാണുന്നതെന്ന്.നാണത്തിനു പുരുഷന് കൊടുക്കുന്ന നിര്‍വചനവും അത് തുടര്‍ന്ന് കൊണ്ടേയിരിക്കൂ എന്ന് പറയുകയും ചെയ്യുന്നിടത്താണ് രണ്ടാമത്തെ ചോദ്യവും മൂന്നാമത്തെ ചോദ്യവും വരുന്നത്. അങ്ങനെ ചോദിക്കുബോഴാണ് വിഷ്ണു മാഷ് ഇതിനു ശേഷം ഇട്ട പോലത്തെ പോസ്റ്റുകള് വരുന്നത്. പുരുഷനിര്‍മ്മിത സ്ത്രീയില് തന്നെ ചുറ്റികെട്ടാനുള്ള താല്പര്യം.\nസാരി നിര്‍ബന്ധിച്ചു എന്ന സുഭാഷ് ചന്ദ്രന് പറഞ്ഞതിനല്ലല്ലോ പകരം എന്തിനു സാരിയില് നിന്ന് ഒളിച്ചോടണം എന്ന പെരിങ്ങോടന്റെ ചോദ്യത്തിനാണല്ലോ ഒളിച്ചോടുന്നില്ല എന്ന ഉത്തരം പറഞ്ഞത്, അത് സുഭാഷിന്റെ മുകളില് കെട്ടിവയ്ക്കണ്ട. “ഒരു കായിക താരത്തെ സംബന്ധിച്ചിടത്തോളം സാരി ഒരു അസൌകര്യമാണ്.എന്നാല് മറ്റേതെങ്കിലും തൊഴിലിനെ അത് തടസ്സപ്പെടുത്തുന്നുവെന്ന് തോന്നുന്നില്ല.“ എന്ന സുഭാഷിന്റെ വിചിത്രമായ സാമാന്യവത്കരണമാണ് എതിര്‍പ്പിനു കാരണം. അതിനെ ഊഹത്തിന്റെ ഭാഷ എന്നൊക്കെ പറയാന് രസണ്ട്, പക്ഷേ കണ്‍മുന്‍പിലുള്ള സംഗതിയെ അങ്ങനെ ഊഹിക്കുകയൊന്നും വേണ്ടാ, കണ്ണുതുറന്ന് നോക്കിയാല് മതി. സ്കൂളുകളില് അധ്യാപികമാരുടെ സാരിത്തലപ്പ് സ്വന്തം ദേഹത്ത് സ്പര്‍ശിക്കുമ്പോഴുണ്ടാകുന്ന അനുഭൂതിയെക്കുറിച്ചു പോലും മുതിര്‍ന്ന ആണ്‍കുട്ടികള് പരസ്പരം സംസാരിക്കാറുണ്ട് എന്നു സമ്മതിക്കുന്ന സുഭാഷ് ചന്ദ്രനു തന്റെ വിദ്യാര്‍ത്ഥിയുടെ അനുഭൂതിയെ കുറിച്ച് മനസ്സിലക്കുമ്പോഴുള്ള ഒരു അദ്ധ്യാപികയുടെ സാരിയുടുക്കുമ്പോഴുള്ള അസൌകര്യം മനസ്സിലായില്ല, അവിടെ ഊഹമാണ് എന്നൊക്ക കരുതുക വിഡ്ഡിത്തല്ലേ.\nസമയവും സൌകര്യവും ആധുനികതയും എളുപ്പം തീറെടുക്കുന്ന ഒന്നല്ലല്ലൊ സ്വത്വബോധം. അതുശരിയാണ് കൂടെ ആദ്യം പറഞ്ഞതും എത്ര എഴുതിയാലും പഠിപ്പിച്ചാലും ഉണ്ടാവണതും അല്ല. സ്ത്രീയ്ക്ക് കംഫര്‍ട്ട് കൊടുക്കുന്ന വസ്ത്രം അവള് ധരിക്കട്ടെ. അതില് സ്വത്വബോധത്തിനൊന്നും വലിയ പ്രാധ്യാന്യമില്ല.\n10/14/2007 11:57 PM\nസുഭാഷ് ചന്ദ്രന് മേയ്‌ല് ഷോവനിസ്റ്റിന്റെ ലേബല് ചാര്‍ത്തിക്കൊടുക്കാന്, സത്യത്തില് അയാളുടെ ഈ കവിത വായിച്ചയാളെന്ന നിലയ്ക്ക് എനിക്ക് യാതൊരു താല്‌പര്യവുമില്ല. എന്നാല് ഉള്ളിലുള്ള ചില ഷോവനിസ്റ്റ് എലിമെന്റുകള് പുറത്തേയ്ക്ക് തൂകുന്നത് കാണുമ്പോള്, സ്വന്തം ഉള്ളിലുള്ള അത്തരം ഘടകങ്ങളെ മനസ്സിലാക്കാന് നിരന്തരം ശ്രമിക്കുന്ന ഒരാളെന്ന നിലയ്ക്ക്, അത് ചൂണ്ടിക്കാണിക്കണമെന്ന് തോന്നി. അത്രേയുള്ളു കാര്യം.\nവിഷ്ണു ഇവിടെ സുഭാഷ് ചന്ദ്രന്റെ ഡയലോഗ് ആയി പോസ്റ്റിയിരിക്കുന്നതിലെ അവസാനഖണ്ഡിക മുഴുവന് നോക്കൂ. സാരി അഴിക്കുന്നതിന്റെ ദൃശ്യരതിയെപ്പറ്റി തുടങ്ങി പുരാണത്തിലെ കുപ്രസിദ്ധമായ ചേലയുരിയല് സംഭവത്തിലേക്കൊക്കെ ഓടിക്കയറുന്ന പരാമര്‍ശത്തില് നിന്ന് പെരിങ്ങോടന് എന്താണ് വായിച്ചെടുത്തത്? ദ്രൗപതി ജീന്‍സാണിട്ടിരുന്നതെങ്കില് ലവന് അത് വലിച്ചൂരുകില്ലാരുന്നോ? പെണ്ണിന്റെ ജീന്‍സ് ബലമായി അഴിച്ചെടുക്കുന്നതിന്റെ ഹരത്തെപ്പറ്റി ഒരു മധുരമനോഹരകാവ്യാത്മകവര്‍ണ്ണന നടത്തിയാല് സുഭാഷിന്റെ സാരിയുരിയല് തിയറിയ്ക്ക് മറുപടിയാകുമോ? അപ്പോള് പുരുഷനില് ഉറങ്ങിയും ഉണര്‍ന്നും കിടക്കുന്ന സാരി അഡിക്ഷന്, അതുടുപ്പിക്കാനും ഉടുത്തു കാണാനും അഴിക്കാനുമൊക്കെയുള്ള അദമ്യമായ വാഞ്ഛ, അതു മാത്രമാണ് പ്രതി. അല്ലാതെ, പെണ്ണിന്റെ ഉടുതുണി വലിച്ചൂരി അപമാനിച്ച് രസിക്കണമെന്നുള്ള അധമവിചാരമല്ല! എന്തൊരു സൗന്ദര്യാരാധന!! (ഇത് പറയണ്ട എന്നു കരുതിയതാ, സുഭാഷ് എന്ന എഴുത്തുകാരനോടുള്ള ആദരവ് കൊണ്ട്.)\nഅപ്പോള്, സാരിയുടെ സാധ്യതകളെയും കലാത്മകതയെയുമൊക്കെപ്പറ്റി വാചാലനാകുന്ന സുഭാഷ്, സാരിയുടുത്ത് പണിയ്ക്കു പോകുന്ന പെണ്ണിന്റെ കാര്യം വന്നപ്പോള് മയോപ്പിയയുള്ളവനായി മാറിയതെന്തേ? ഉള്ളിലെവിടെയോ അടയിരിക്കുന്ന ഷോവനിസത്തിന്റെ ഇഫക്ട് എന്ന് എന്റെ ഉത്തരം. അതാണ് ഞാന് നേരത്തെ പറഞ്ഞതും.\nപരാജിതന്റെ ലാസ്റ്റ് കമന്റിന്റെ വാക്കുകള് ശ്രദ്ധേയമാണ്. സാരിക്ക് പകരം ഇവിടെ സുഭാഷ് എഴുതിയിരിക്കുന്നത് പര്‍ദ്ദ എന്ന് ഞാന് വായിച്ച് നോക്കി. എനിക്കപ്പോള് തന്നെ ശക്തിയായ അറപ്പ് വന്നു. എങ്ങിനെ പര്‍ദ്ദയെ ഒരാള്‍ക്ക് നല്ല വസ്ത്രമായി സാധൂകരിക്കാം എന്ന് അതിശയം തോന്നിയിട്ടുണ്ട്. സ്വയം പര്‍ദ്ദ ധരിക്കുന്ന സ്ത്രീകളുണ്ട്, അതൊരു തരം സ്റ്റോക്ക് ഹോം സിണ്ട്രോം പോലെ തോന്നിയിട്ടുമുണ്ട്.\nഅതുപോലെയൊരു സ്റ്റോക്ക് ഹോം സിണ്ട്രോമാണ് സാരിയെ എതിര്‍ക്കുന്നവര് എതിര്‍ക്കുന്നത് എന്ന് എനിക്ക് മനസ്സിലാവുന്നു.\nപര്‍ദ്ദയിട്ട സ്ത്രീയുടെ പര്‍ദ്ദ അവള് അഴിക്കുമ്പോള് എന്ന് സുബാഷ് എഴുതുമെന്ന് തോന്നുന്നില്ല. അല്ലെങ്കില് പര്‍ദ്ദ ഇട്ടതുകൊണ്ട് കായികതാരങ്ങള്‍ക്ക് അല്ലാതെ ബുദ്ധിമുട്ടുകള് ഇല്ലായെന്നും. അത്രകണ്ട് സാരിയെ നമ്മള് ഫിക്സ് ചെയ്തു വെച്ചിരിക്കുന്നു സ്ത്രീ ശരീരത്തില്. ഇത് സൌന്ദര്യാരാധനയല്ല, മറിച്ച് തികഞ്ഞ ഷോവനിസം തന്നെയാണ്.\nസാരി ഇന്ത്യന് സ്ത്രീകള്‍ക്ക് യോജിച്ച ഒരു വസ്ത്രമെന്ന് ഞാന് കരുതുന്നതിന്റെ കാരണങ്ങള് വേറെയാണ്. ഇന്ത്യന് സ്ത്രീകളുടെ ബോഡി structureനെ നന്നായി ഡിഫൈന് ചെയ്യുന്ന ഒന്നാണ് സാരി. ഇത് ഫാഷന് രംഗത്തുള്ള വെസ്റ്റേണ് ആളുകള് പോലും പറയാറുണ്ടെന്ന് കേട്ടിട്ടുണ്ട്. മദാമ്മകള് സാരിയുടുത്ത് കണ്ടിണ്ടോ? ഭയങ്കര ബോറാണ്, അവര്‍ക്ക് ചേരുന്ന വസ്ത്രം ഷോട്ട് സ്കേര്‍ട്ട് പോലെയാണ് എനിക്ക് സാരി. അത്രമാത്രമേയുള്ളൂ എന്റെ സാരി ഇഷ്ടം. എനിക്ക് ഏറ്റവും ഭംഗിയായി എന്നെ തോന്നുന്ന വസ്ത്രം എന്നതുകൊണ്ട് മാത്രം.\n10/15/2007 5:21 AM\nഇവിടെ എന്തു കമന്റണമെന്ന് അറിയാന് പാടില്ലാരുന്നേയ്. ഇന്നാണ് ഈ വീഡിയോ (http://www.youtube.com/watch?v=dvNRx67-314) കണ്ടത്. ഇപ്പോഴേ മനസ്സിലായുള്ളൂ സുഭാഷ്ചന്‍ദ്രന് പറഞ്ഞ ക്രൈറ്റീരിയ വച്ച് ഞാന് എഴുതിയിരുന്നേല് പെണ്ണൂങ്ങള്‍ക്ക് നല്ലത് കൈലിയും ബ്ലൗസും ആണെന്ന് എഴുതിയിരുന്നേനേന്ന്.\nഒരു തോര്‍ത്തുകൂടെ ഉണ്ടങ്കില് ശാലീന സൗന്ദര്യം ആയി. മൊത്തത്തില് ഒരു സൗകര്യം ; കാലാവസ്ഥക്ക് അനുയോജ്യം അങ്ങനെ മേന്മകള് വേറേം ഉണ്ട്. പിന്നെ സൗന്ദരയ്ത്തിന്റെ കാര്യം. കൈലീം ബ്ലൗസും ഇട്ട് ആ സുമലതയെ കാണാന് എന്താ ഒരു കളറ്!!! ന്റ ഭഗവതീ...\nരാമചന്ദ്ര ഗുഹ ഹിന്ദുവില്\nഎഴുതിയ ഒരു ലേഖനം വായിച്ചിരുന്നു.\nഇസ്ലാമിക് സല്‍വാറും ഹിന്ദുസാരിയും, അന്നു തുടങ്ങിയ കുറേ മുട്ടലുകള്‍ക്ക് ഇവിടെ ഉത്തരം ക്ട്ടി.\nദുബായില് വന്ന ഉടനെ\nഒരു വെള്ളിയാഴ്ച ഖലീജ് ടൈംസ് വാങ്ങി.\nഎഴുത്ത്, സാരി തന്നെ വിഷയം.\nഇതൊക്കെ വായിച്ചപ്പോള് ഒരു പുതിയ പ്രഷ്നം.\nപേരില് ചീത്ത കേട്ട\nഅവരിപ്പോള് സാരി ഉടുക്കുന്നേയില്ല.\nനമ്മുടെ അങ്ങേതിലെ ബേനസീറില്ലേ അവള്...\n10/19/2007 4:53 PM\nഇവിടെയും അപ്പുറത്തുമായിക്കിടക്കുന്ന എല്ലാ കമന്റുകളും വായിക്കണമെന്നുണ്ട്, സമയം അനുവദിക്കുന്നില്ല. എനിക്കു പെങ്കുട്ട്യോള് സാരി ഉടുത്താലും കൊള്ളാം ഇല്ലെങ്കിലും കൊള്ളാം, ഉടുക്കാനും നോക്കാനും അറിയുമെങ്കില് മാത്രം ഉടുക്കുക. പിന്നെ ഇവിടെ പറഞ്ഞ പോലെ മാത്രമുള്ള ഒരു സ്ഥാനമല്ല സാരിക്കുള്ളത് എന്നു തോന്നുന്നു. ഓണത്തിന് വീട്ടീപ്പോവാന് കഴിയാതിരുന്ന എന്നെ ഒരു അനിയത്തിക്കുട്ടി ഫോണ് വിളിച്ച് പറഞ്ഞു, അവള് സാരിയാണ് ഉടുത്തതെന്ന്, അവള്‍ക്ക് സാരി മുതിര്‍ന്നവരുടെ കൂട്ടത്തിലേക്കുള്ള ഒരു ചവിട്ടു പടിയാണ്, സ്കൂളില് പഠിപ്പിക്കാന് പോയ എന്റെ ക്ലാസ്മേറ്റ് ആദ്യദിവസം ചുരിദാര് ഇട്ടു ചെന്നപ്പോള് കുട്ടികള്‍ക്ക് തമാശ, പിറ്റേന്ന് സാരിയും ഉടുത്ത് ചെന്നപ്പോള് എവിടെനിന്നല്ലാതെ ബഹുമാനം, അവിടെയും സാരി മുതിര്‍ന്ന സ്ത്രീയുടെ പരിവേഷം നല്‍കുന്നു. വെറും അഞ്വരമീറ്റര് തുണിക്ക് ഇത്രയും മാറ്റങ്ങള് മനുഷ്യമനസ്സില് വരുത്താന് കഴിയുമെങ്കില് അത് ചില്ലറയല്ല എന്ന് എന്റെ വിനീത അഭിപ്രായം.\nപിന്നെ ഞാന് കണ്ടറിഞ്ഞിടത്തോളം, സാരി സ്ഥിരമായി ഉടുക്കാന് താല്‍പ്പര്യമുള്ളവര് പുതുതലമുറയില് ഇല്ല എന്നു പറയാം, ഒരു സെറിമോണിയല് സ്റ്റാറ്റസ് ആണ് എല്ലാവര്‍ക്കും സാരിയോടുള്ളത്. അത്ര തന്നെ മതി എന്നാണ് എന്റെ അഭിപ്രായവും. പിന്നെ മുണ്ടിന്റെ കാര്യം, സാരി ഉടുത്താലും എക്സിക്യൂട്ടീവ് ലുക്കുണ്ടെന്നാണ് വിദഗ്ദനിരിക്ഷണം, മുണ്ടിനതില്ലെങ്കില് ഞങ്ങള് പാവം പുരുഷപ്രജകളെന്തു പിഴച്ചു. ഇപ്പോഴും തരം കിട്ടിയാല് മുണ്ടുടുത്തുതന്നെ ഞാന് ജോലിക്ക് പോകാറുമുണ്ട്. ഒരു കമ്പ്യൂട്ടര് എഞ്ചിനീയര് ആണ് ഞാന് എന്നു കൂടി പറഞ്ഞോട്ടെ!\n10/20/2007 1:35 AM\nസാരി എപ്പോഴാണാവോ ഭാരതത്തിന്റെ ഔദ്യോഗിക സ്ത്രീ വേഷമായത്? ഇന്നും തെക്കേ ഇന്ത്യയിലും ബംഗാളിലും മാത്രമേ ഒരു ദൈനം ദിന വേഷമായി സാരി പ്രചാരത്തിലുള്ളൂ എന്ന് തോന്നുന്നു. ഇത് തന്നെ ഒരു 1920-n~ ശേഷം വന്നതാവാനാണു വഴി.\nസാരി ഉടുക്കുന്നതിന്റേയും അഴിക്കുന്നതിന്റേയും സൗന്ദര്യബോധവും എനിക്ക് മനസ്സിലാവുന്നില്ല. ഞാന് നോക്കിയിട്ട് ഇത്ര വൃത്തികെട്ട വേറെ രണ്ടു വേഷങ്ങള് (സ്ത്രീകള്‍ക്ക്) അബായയും മാക്സി എന്ന ഓമനപ്പേരിലുള്ള നിശാവസ്ത്രവും മാത്രമാണ്.\nഎന്നാലും ആണുങ്ങളെപ്പോലെയല്ല പെണ്ണുങ്ങള്. വിവിധ തരത്തിലുള്ള ഏതു വസ്ത്രവും ഒരു സൗകര്യവും നോക്കാതെ ധരിക്കാന് അവര് തയ്യാറാവും. " നീ ഇത് ധരിച്ചാല് മതി" എന്ന് ഒരു ആണും പറയാതിരുന്നാല് മതി. :-)\nഎന്തിനാണ്` സ്ത്രീകളുടെ മാത്രം വസ്തധാരണ രീതികളെ കുറിച്ച് ഇത്രയധികം ചര്‍ച്ച്യെന്നു മനസ്സിലാവുന്നില്ല. ഏതു വസ്ത്രവും മാന്യമായും അല്ലാതെയും ധരിക്കാം. കഴിഞ ദിവസം ഒരുവന് അരഭാഗത്തിനും താഴെയായി പാന്റിട്ടിരുക്കുന്നതു കണ്ടു. ഭയങ്കര സ്റ്റൈലിലാണു പോക്ക്. പക്ഷേ അതിനടിയിലിട്ടിരിക്കുന്ന മുഴിഞു നാറിയ സാധനം മുഴുവന് വെളിയില് കാണാം. ഒന്നു കാര്‍ക്കിച്ചു തുപ്പണമെന്നുണ്ടായിരുന്നു. പക്ഷേ എയ്ര്‍പോട്ടായതു കൊണ്ട് സഹിച്ചു.\n10/25/2007 12:17 AM\n"ഭാരതീയരുടെ ഏറ്റവും മികച്ച കലാരൂപങ്ങളില് ഒന്നാണ് സാരി."\nഎടോ ബുദ്ധിജീവീ, സാരി ഭാരതീയവും കേരളീയവും മാനവീയവും ഒന്നുമല്ല. ഗ്രീക്കാണ്,ഗ്രീക്ക്. ഇയാള് കലിഗുളയെങ്കിലും കണ്ടിട്ടില്ലേ ആവോ.\n7/10/2010 12:05 AM


വസന്തം മറന്ന പൂക്കൾ – Page 8 – kadhakal.com\nനക്ഷത്ര കണ്ണുകളുള്ള ഒരു സുന്ദരി കുട്ടിയായിരുന്നു ശിവാനി. എപ്പോഴും, മുഖത്ത് നിഷ്കളങ്കമായ ഒരു ചെറു പുഞ്ചിരി ഒളിപ്പിച്ചുവച്ചിട്ടുണ്ട് അവള്. കണ്ടാല് ആര്ക്കും ഇഷ്ടം തോന്നുന്ന ഒരു കൊച്ചു മിടുക്കി. ദേവുവിന്റെ വിരല്തുമ്പില് പിടിച്ച് മുറ്റത്ത് ഓടിനടന്ന് കളിക്കുകയാണ് അവള്. ചന്തു ആ കാഴ്ച ഇമവെട്ടാതെ നോക്കി നിന്നു. ഏകാന്തതയും നിശബ്ദതയും തിങ്ങിനിറഞ്ഞ് ആകെ മൂടിക്കെട്ടിയിരുന്ന ആ വീടിന്റെ അന്തരീക്ഷം പതിയെ മാറുന്നു. ശിവാനിയുടെ ചിരിയും കരച്ചിലും അവളുടെ വളകളുടെ കിലുക്കവുമൊക്കെയായി ആ വീട്ടിലാകെ സന്തോഷം നിറയുന്നു. അങ്ങനെ സമയംപോയത് ആരുമറിഞ്ഞതേയില്ല. വെയില് താണുതുടങ്ങി. പകല് മുഴുവന് ആഹ്ലാദത്തോടെ ആര്ത്തുല്ലസിച്ചു കളിച്ചു നടന്ന ശിവാനി ക്ഷീണംകൊണ്ട് ഉറങ്ങിപ്പോയി. ശിവാനിയെ അകത്തെ മുറിയിലെ കട്ടിലില് കിടത്തിയിട്ട് പുറത്തേക്കിറങ്ങിവരുന്ന ദേവുവിനോട് ചന്തു പറഞ്ഞു, ദേവൂ,,\nനമുക്ക് നമ്മുടെ ആ പഴയ മാഞ്ചുവട്ടില് കുറച്ചു സമയം ഇരിക്കാം. ദേവുവിന് മറുത്തൊന്നും പറയാനുണ്ടായിരുന്നില്ല. വളരെയേറെ സന്തോഷമാണ് അവള്ക്കു തോന്നിയത്. പലപ്പോഴും ഏകാന്തത ഭ്രാന്തമായി ചുറ്റിപ്പിണഞ്ഞ് അവളെ ശ്വാസംമുട്ടിക്കുമ്പോള് മനസ്സ് ഒരുപാട് കൊതിച്ചിട്ടുണ്ട് ഇങ്ങനെ ഒരു നിമിഷം. അങ്ങനെ ഓര്ത്തുവക്കുവാനായി ഒരുപാട് ഓര്മ്മകള് സമ്മാനിച്ചിട്ടുള്ള, പടര്ന്നു പന്തലിച്ചു നില്ക്കുന്ന ആ വലീയ മാഞ്ചുവട്ടില് അവര് ഇരുന്നു. പ്രകൃതി സന്ധ്യക്കായി വേദിയൊരുക്കിത്തുടങ്ങുന്നു. മാനത്ത് വര്ണ്ണങ്ങള് വാരിവിതറുന്നു പ്രകൃതി. അസ്തമയ സൂര്യന്റെ ചുമപ്പ് നിറത്തിന് ഒരേയൊരു ഭാവമേയുള്ളൂ. അത്, നഷ്ടപ്രണയത്തിന്റെ ദുഖത്തിന്റെ ഭാവമാണ്. അതാ,, പടിഞ്ഞാറന് ചക്രവാളത്തില് വാക്കുകളാല് അവര്ണ്ണനീയമായ കാഴ്ച കണ്ണുകള്ക്ക് വിരുന്നേകുന്നു.\nഅന്തിക്ക് കൂടണയാനായി പറവകള് പറന്നകലുന്നു. ചന്തുവിനായി ദേവു വാക്കുകള് കൂട്ടിവച്ച് ഒരു മാല കോര്ത്തുവച്ചിരുന്നു. പക്ഷെ, ചന്തുവിനെ കണ്ടപ്പോള് ആ മാല നൂല് പൊട്ടി നിലത്തുവീണ് ചിന്നിചിതറിയതുപോലെ. ഉള്ളിന്റെയുള്ളില് ചിതറിക്കിടക്കുന്ന ആ വാക്കുകള് പറക്കിയെടുക്കാന് അവള് നന്നേ ബുദ്ധിമുട്ടുന്നു. ചന്തു നിശബ്ദനായി വിതൂരതയിലേക്ക് നോക്കി ഇരിക്കുകയാണ്. നിശബ്ദതക്ക് വിരാമമിട്ടുകൊണ്ട് ദേവു തന്നെ സംസാരിച്ചു തുടങ്ങുന്നു. പറയ് ചന്തു, നിന്റെ വിശേഷങ്ങള്. പണ്ട് ഒരുപാട് സംസാരിക്കുമായിരുന്ന നിനക്ക് ഇന്നിതെന്തുപറ്റി? നീ ഇങ്ങനെയൊന്നുമേ ആയിരുന്നില്ലല്ലോ? പതിയെ ചന്തു അവന്റെ ജീവിതമാകുന്ന പുസ്തകത്തിന്റെ താളുകള് ഓരോന്നായി മറിക്കുവാന് തുടങ്ങി.


മാഡ്രിഡിൽ അറുപതിനായിരം, യുവന്റസിൽ നാൽപ്പതിനായിരം, വനിത ഫുട്ബോൾ ഗ്യാലറി നിറയ്ക്കുന്നു | Fanport | Featured News Malayalam\nMonday, Apr 12, 2021 03:35 AM\nHome Football Women Football മാഡ്രിഡിൽ അറുപതിനായിരം, യുവന്റസിൽ നാൽപ്പതിനായിരം, വനിത ഫുട്ബോൾ ഗ്യാലറി നിറയ്ക്കുന്നു\nമാഡ്രിഡിൽ അറുപതിനായിരം, യുവന്റസിൽ നാൽപ്പതിനായിരം, വനിത ഫുട്ബോൾ ഗ്യാലറി നിറയ്ക്കുന്നു\nMarch 24, 2019 - 1:30 PM\nപുരുഷ ഫുട്ബോളിലേക്ക് മാത്രം ലോകം ഒതുങ്ങുന്ന കാലം കഴിയുന്നു. വനിതാ ഫുട്ബോളിന് പ്രതീക്ഷ നൽകുന്ന ആഴ്ചയിലൂടെയാണ് നമ്മൾ കടന്നു പോകുന്നത്. ഇപ്പോഴും ചെറിയ സ്റ്റേഡിയങ്ങളിലും ടെലിവിഷൻ ടെലികാസ്റ്റ് ഇല്ലാതെയും മുന്നോട്ട് പോകുകകയാണ് പല വനിതാ ലീഗുകളും. ഇതിൽ മാറ്റൻ വരുത്താൻ ആകുമെന്ന് ഈ ആഴ്ചകൾ തെളിയിക്കുന്നു. ആദ്യം മാഡ്രിഡിൽ ആയിരുന്നു വനിതാ ഫുട്ബോൾ അത്ഭുതം കാണിച്ചത്.\nകഴിഞ്ഞ ആഴ്ച അത്ലറ്റിക്കോ മാഡ്രിഡിന്റെ പുരുഷ ടീം കളിക്കുന്ന മെട്രോപൊളിറ്റാനോ സ്റ്റേഡിയം അത്ലറ്റിക്കോയുടെ വനിതാ ടീമിനായി തുറന്ന് കൊടുത്തിരുന്നു. വനിതാ ലാലിഗയിലെ ആദ്യ രണ്ടു സ്ഥാനക്കാർ തമ്മിലുള്ള പോരാട്ടമായിരുന്നു അവിടെ നടന്നത്. ബാഴ്സലോണയും അത്ലറ്റിക്കോ മാഡ്രിഡും. മത്സരം നടക്കുന്നത് ഒരാഴ്ച മുമ്പ് തന്നെ മുഴുവൻ ടിക്കറ്റുകളും വിറ്റഴിഞ്ഞു. 60000 കാണികൾ. വനിതാ ഫുട്ബോളിന്റെ ചരിത്രത്തിലെ കാണികളുടെ റെക്കോർഡ് ആയിരുന്നു ഇത്.\nആ മത്സരം മൊത്തം വനിതാ ഫുട്ബോളിനും ആവേശം നൽകിയ വാർത്തയായി. ഇന്ന് അതിനു പിറകെ യുവന്റസും തങ്ങളുടെ സ്റ്റേഡിയം വനിതാ ടീമിനായി തുറന്നു കൊടുക്കുകയാണ്. യുവന്റസിന്റെ വനിതാ ടീം ഇന്ന് അലയൻസ് അരീനയിൽ കളിക്കും. ഫിയൊറെന്റീന ആകും എതിരാളികൾ. മത്സരം നടക്കുന്നതിനു ദിവസങ്ങൾക്ക് മുമ്പ് തന്നെ അനുവദിച്ച 39000 ടിക്കറ്റുകളും വിറ്റഴിഞ്ഞു. ഇറ്റാലിയൻ വനിതാ ഫുട്ബോളിലെ റെക്കോർഡ്. കഴിഞ്ഞ വർഷം മാത്രമാണ് യുവന്റസ് വനിതാ ടീം ആദ്യ ഡിവിഷനിൽ കളിക്കാൻ തുടങ്ങിയത്.\nഇറ്റലിയിലും സ്പെയിനിലും ഇപ്പോൾ ആണ് വനിതാ ഫുട്ബോളിന് കാണികൾ കൂടുന്നത് എങ്കിൽ അമേരിക്കയിലും ഓസ്ട്രേലിയയിലും മുമ്പ് തന്നെ ലീഗ് മത്സരങ്ങൾക്ക് മികച്ച കാണികൾ എത്തുന്നുണ്ട്. വനിതാ ഫുട്ബോളിനെ ഇനിയും രണ്ടാം കിട ഫുട്ബോൾ ആയി കാണുന്ന സമീപനങ്ങൾ അടുത്ത് തന്നെ അവസാനിക്കും എന്ന് ഈ സൂചനകൾ പ്രതീക്ഷ നൽകുന്നു.\nPrevious articleമലിംഗ ടൂര്‍ണ്ണമെന്റ് മുഴുവന് കളിക്കുമെന്ന പ്രതീക്ഷയില് മുംബൈ\nNext articleഐ എസ് എല്ലിനേക്കാൾ നല്ല പോരാട്ടങ്ങൾ ഐലീഗിൽ എന്ന് ഐ എം വിജയൻ


ചെറുപ്പക്കാരും സൂക്ഷിക്കണമെന്ന് ലോകാരോഗ്യ സംഘടന തലവന്\nBy online desk .22 Mar, 2020\nജനീവ: കൊവിഡ് 19 മൂലം ചെറുപ്പക്കാരും മരണപ്പെടാന് സാദ്ധ്യതയുണ്ടെന്ന് ലോകാരോഗ്യ സംഘടന തലവന് ടെഡ്രോസ് അദാനോം ഗെബ്രിയേസസ്. കൊവിഡ് 19 വൃദ്ധജനങ്ങളുടെ മരണത്തിന് മാത്രമേ ഇടയാക്കുവെന്നും ചെറുപ്പക്കാരെ ബാധിക്കില്ലെന്നും തരത്തിലുള്ള പ്രചരണങ്ങള് ശക്തിപ്പെടുന്ന സാഹചര്യത്തിലാണ് ചെറുപ്പക്കാരുടെ മരണത്തിനും കൊവിഡ് കാരണമായേക്കാമെന്ന് ഗെബ്രിയേസസ് വ്യക്തമാക്കിയത്.\n'' എനിക്ക് ചെറുപ്പക്കാരായ ആളുകളോട് ഒരു കാര്യം പറയാനുണ്ട്. നിങ്ങള് അജയ്യരല്ല. ഈ വയറസ് നിങ്ങളെ ആഴ്ചകളോളം ആശുപത്രിയില് കിടത്തിയേക്കാം, അല്ലെങ്കില് ഒരുപക്ഷേ നിങ്ങളുടെ മരണത്തിന് തന്നെ ഇടയാക്കിയേക്കാം,'' അദ്ദേഹം പറഞ്ഞു.\nലോകത്ത് രണ്ടരലക്ഷത്തിലേറെ പേര്‍ക്ക് കൊവിഡ് പിടിപെട്ടിട്ടുണ്ട്. യു.എ.ഇലും ഇസ്രയേലും കൊവിഡ് മൂലം ആദ്യമരണം റിപ്പോര്‍ട്ട് ചെയ്തു.വൃദ്ധ ജനങ്ങളെയാണ് വൈറസ് ഗുരുതരമായി ബാധിച്ചേക്കാവുന്നതെങ്കിലും ചെറുപ്പക്കാരെ മാറ്റിനിര്‍ത്താന് സാധിക്കില്ലെന്നും അദ്ദേഹം പറഞ്ഞു.\nഇറ്റയില് മരണസംഖ്യ 4000 കടന്നു. ഇറ്റലിയില് ഒരു ദിവസം റിപ്പോര്‍ട്ട് ചെയ്തത് 627 എണ്ണമാണ്. ഒരോ രണ്ടര മിനുട്ടിലും ഒരാളെന്ന കണക്കിലാണ് ഇറ്റലിയിലെ മരണ നിരക്ക്.\nഇറ്റലിയിലെ മരണ സംഖ്യ ചൈനയെ മറികടന്നു. സ്പെയിനില് 24 മണിക്കൂറിനിടെ 193 പേരാണ് മരിച്ചത്. ഇറാനില് 149 പേരും ഫ്രാന്‍സില് 108 പേരും മരിച്ചു. ഇറ്റലിയില് മരുന്നുകള്‍ക്കും വൈദ്യ ഉപകരണങ്ങള്‍ക്കും കടുത്ത ക്ഷാമം നേരിടുന്നു.